Agubodu Flat thakeh nunimey, Shakuvaa thah inthihaa gai! | Mihaaru\nއަގުބޮޑު ފްލެޓްތަކެއް ނުނިމޭ، ޝަކުވާތައް އިންތިހާގައި!\nމަސައްކަތުގެ އަޕްޑޭޓެއް ހޯދަން ފްލެޓް ގަތް މީހުން ކުންފުނިތަކުގެ ފަހަތުން ދުވާއިރު، ކުރިއަށް އޮތް އަހަރުގެ ތެރޭގައި ވެސް އެތަނަށް ވަދެވޭނެ ކަމުގެ ޔަގީން ކަމެއް އެ މީހުންނަށް ނެތް.\nހުޅުމާލޭގައި އަމިއްލަ ކުންފުނިތަކުން ތަރައްގީކުރަމުން އަންނަ ފްލެޓްތަކެއް-- ފޮޓޯ: ނިޝާން އަލީ/ މިހާރު\n18 އޮކްޓޯބަރ 2021 - 09:57\nއަމިއްލަ ބައެއް ކުންފުނިތަކާ ހަވާލުކޮށްގެން ހުޅުމާލޭގައި ތަރައްގީކުރަމުން އަންނަ ފްލެޓްތައް ނުނިމި ގިނަ އަހަރުތަކެއް ވަމުންދާތީ، ފްލެޓް ގަތުމަށް ފައިސާ ދެއްކި ގިނަ ބަޔަކު ހާލުގައި ޖެހި، ޝަކުވާކުރަން ފަށައިފި އެވެ.\nއަމިއްލަ ކުންފުނިތަކާ ހާވާލުކޮށް ހަދަމުން އަންނަ ގިނަ ފްލެޓް އިމާރާތްތަކެއް ނުނިމި، ފްލެޓް ގަތް މީހުން ލޯނު ދައްކަން ޖެހި، އެ މީހުންނަށް ވަނީ މާލީ ބޮޑެތި ގެއްލުންތަކެއް ވެސް ވަމުންނެވެ.\nއެންސިސް ފިޝަރީޒް އާއި ޖާހު (ޖައުސާ)ގެ އިތުރުން ކޭ-ޕާކާއި އަކުއާ ވިޓާ އިން ވެސް ހުޅުމާލޭގައި ޒަމާނީ ފެންވަރުގެ އެޕާޓްމަންޓްތައް އިމާރާތްކުރަމުން އަންނައިރު އެ ތަންތަން އިމާރާތްކުރަމުން އަންނަތާ ތިން ހަތަރު އަހަރު ވެއްޖެ އެވެ. ބައެއް ތަންތަނުން މިހާރު ވަނީ ހުރިހާ ފްލެޓެއް އެޑްވާންސްކޮށް ވިއްކައި ފައިސާ ވެސް ނަގައިފަ އެވެ.\nއެ އިމާރާތްތައް ނިންމަން ދިން މުއްދަތު ހަމަވެ، އެޗްޑީސީގައި އެދިގެން ބައެއް ކުންފުނިތަކުން މަސައްކަތް ނިންމަން ދޭ މުއްދަތު އިތުރުކުރަމުން އެބަދެ އެވެ. މާލީ ގޮންޖެހުންތަކާ ހުރެ ފްލެޓް ގަތް މީހުން ހަދާނެ ގޮތް ހުސްވެފައި ތިބިއިރު އެ ތަންތަނަށް ވަދެވޭނެ ދުވަހެއް ވެސް އެ މީހުންނަކަށް ވެސް ނޭނގެ އެވެ.\nމަސައްކަތުގެ އަޕްޑޭޓެއް ހޯދަން ފްލެޓް ގަތް މީހުން ކުންފުނިތަކުގެ ފަހަތުން ދުވާއިރު، ކުރިއަށް އޮތް އަހަރުގެ ތެރޭގައި ވެސް އެތަނަށް ވަދެވޭނެ ކަމުގެ ޔަގީން ކަމެއް އެ މީހުންގެ ނެތެވެ.\nހުޅުމާލޭ ސެންޓްރަލް ޕާކުގެ ދެކުނުގައި އޮތް ބިމެއްގައި ޖާހުން ފްލެޓްތައް އަޅަމުން އަންނައިރު އެތަނުން ފްލެޓް ގަތް ބައެއް މީހުން ބުނި ގޮތުގައި ފްލެޓްތައް ނުނިމި ދިގު ލާތީ އެ މީހުންނަށް ވަނީ ވަރަށް ބޮޑެތި ގެއްލުންތަކެއް ކުރިމަތިވެފަ އެވެ.\nޖާހުގެ ފްލެޓްތަކަކީ 2017 އަހަރުގެ ތެރޭގައި އިމާރާތްކުރަން ފެށި ފްލެޓްތަކެކެވެ. އެތަން 2019 ވަނަ އަހަރުގެ ޑިސެމްބަރުގެ ނިޔަލަށް ނިންމައި ހަވާލުކުރާނެ ކަމަށް ބުނެ އެއްބަސްވުން ހެދި ނަމަވެސް އެ މުއްދަތު ފަހަނައަޅާ ދިޔަތާ ދެ އަހަރުވީއިރު ވެސް ފްލެޓްގެ މަސައްކަތްތަކެއް އަދި ނުނިމެ އެވެ.\nއެތަނުން ފްލެޓް ގަތް ދެމަފިރިން ކަމަށްވާ، އަލީ އުމަރާއި އައިޝަތު ނިހާދު ބުނި ގޮތުގައި މިދިޔަ މެއި މަހުގެ ތެރޭގައި އެ ކުންފުނިން ނެރުނު ޕްރޮގްރެސް ރިޕޯޓްގައިވާ ގޮތުން ފްލެޓްތަކުގެ 95 ޕަސެންޓް ނިމިފައިވާ ކަމަށެވެ. އެކަމަކު މިދިޔަ ހަފްތާގައި އެތަނުގެ އަޕްޑޭޓެއް އެހުމުން ވެސް ބުނެފައި ވަނީ 95 ޕަސެންޓް ނިމިފައިވާ ކަމަށް، ކަމަށް އެ ދެމަފިރިން ބުންޏެވެ.\n"އެހެންވީމަ މިއޮއް ހުރިހާ ދުވަހު އެއްވެސް މަސައްކަތެއް ނުކުރޭ. ދެން އެ މީހުންގެ ރިޕޯޓްގައި އެބައިން ލިޔެފައި އެ މީހުން ޑިލޭވީ އިންޑިއާއިން ގެންނަން ޖެހޭ ލޭބަރުން ނުގެނެވިގެންނޭ."\nޖާހުގެ "ދަ ގާޑެން" އިމާރާތުން އެޕާޓްމަންޓް ގަތުމަށް އެ މީހުން ވަނީ 2017 ވަނަ އަހަރުގެ މެއި މަހުގެ ތެރޭގައި ފައިސާ ދައްކައިފަ އެވެ. އަލީ ބުނި ގޮތުގައި ފުލް ޕޭމަންޓުން މިހާރު ބާކީ ނުދައްކާ އޮތީ އެންމެ އެއް ލައްކަ ރުފިޔާ އެވެ. ބާކީ ފައިސާއަކީ އެތަން ހަވާލުކުރުމުން ދައްކަން ޖެހޭ ފައިސާ އެވެ.\n"ޑިސެމްބަރު 2019 އާ ހިސާބަށް އެ މީހުން [ފްލެޓް] ނިންމާތީ ކޮންމެ ތިން މަހަކުން ތިން މަހަކުން 20 ޕަސެންޓް ދައްކަމުން އައީ. ނުދައްކާ އޮންނާނީ އެއްލައްކަ ކޮންމެވެސް ވަރެއް. އެއީ އެކޮޅުން ތަޅުދަނޑި ހަވާލުކުރީމަ ދޭން އޮންނަ ޕޭމަންޓް،" އަލީ ކިޔައިދިނެވެ.\n"2017 ގެ މެއި މަހުގެ ތެރޭގައި އަޅުގަނޑުމެން ފައިސާ ދައްކައިފިން. ކޮވިޑްގެ ކުރިން ނިންމަން ޖެހޭ ތަނެއް އެއީ. އެކަމަކު އެ މީހުން [ކުންފުނިން] މިި ބުނަނީ ކޮވިޑާ ހެދި ޗައިނާ ބަންދުކުރީމައޭ އެއްޗެހި ނުގެނެވިގެން މިއުޅެނީ. ފަހަރަކު ރީޒަނެއް ދައްކަމުން މިހާރު އެ ދަނީ."\nއެޕާޓްމަންޓް ނުނިމި ދިގުލައިގެން ދިއުމުގެ ސަބަބުން އެތައް ތުރާލެއް ކުރިމަތިވާ ކަމަށް އޭނާ ބުންޏެވެ. މިހާރު ވެސް ކާންބޯން ކުރާ މަސައްކަތުން އުޅޭ ތަނަށް ކުލި ދައްކައި، ލޯނު ދެއްކުމަކީ ބޮޑު ކަމަކަށް ވެފައިވާ ކަމަށް އޭނާ ބުންޏެވެ.\n"ލޯނެއް ނަގައިގެން، އުޅޭ ތަނަށް ކުލި ދެމުން، ކާންބޯން މަސައްކަތްކުރަމުން، އަނެއްކާ ބޭންކަށް ލޯނު ދައްކަމުން، މި ހުރިހާ ކަމެއްވާއިރު އަޅުގަނޑުމެންގެ ހައްގު ހިމާޔަތްކޮށްދޭނެ މީހަކު ނޫޅޭ."\nމި ހުރިހާ ކަންބޮޑުވުންތަކަކާ އެކު، ޖާހުން ފްލެޓް ގަތް މީހުން އެ ކުންފުނީގެ ފަހަތުން ދުވާތާ އަހަރުތަކެއް ވެއްޖެ އެވެ. ތަނުގެ ފަހު އަޕްޑޭޓަކަށް އެދުމުން ކުންފުނިން މި އަހަރު ލިޔުމުން ފޮނުވި ސިޓީއެއްގައިވާ ގޮތުން މިދިޔަ އަހަރުގެ ބޮޑު އީދަށް އެތަން ނިންމައި އެ މީހުންނަށް އެތަނުގައި އުޅެން ފެށޭވަރުވާނެ ކަމަށް ބުނެފައި ވެ އެވެ. އެކަމަކު އެތައް މަހެއް ފާއިތުވިއިރު ވެސް އިމާރާތުގެ މަސައްކަތެއް ނުނިމެ އެވެ.\nއެ މީހުން ބުނީ އެންމެ ފަހުން އިމާރާތް ހަދަމުންދާ ތަނަށް ގޮސް އެތަނުގެ އިންޖީނިއަރަކާ ސުވާލުކުރުމުން ބުނީ އެތަނުގެ މަސައްކަތުން ނިމުނީ އެންމެ 80 ޕަސެންޓް ކަމަށެވެ. ކުންފުނީގެ ސައިޓުގައިވާ މައުލޫމާތާއި އިމާރާތްކުރުމުގެ މަސައްކަތުގައި އުޅޭ މީހުން ދޭ މައުލޫމާތު ދިމާނުވާތީ އެކަމުގެ ކަންބޮޑުވުން ވެސް އޭނާ ފާޅުކުރި އެވެ.\n"އީދަށް ހަވާލުކުރާނެއޭ ބުނީމަ ވަރަށް ގިނަ ބަޔަކު މުދަލާ އެއްޗެހި ހުރީ ގަނެފައި. އެކަމަކު ފަރުނީޗަރާ އެއްޗެހި ގަތް މީހުންނަށް ވެސް ބޮޑު ގެއްލުމެއް. ކިހާ ދުވަހެއް މިވަނީ."\nޖާހުން އިމާރާތްކުރާ އެޕާޓްމަންޓްތަކުގެ ތެރޭގައި 3-6 މިލިއަން ރުފިޔާގެ އެޕާޓްމަންޓްތައް އެބަ އުޅެ އެވެ. ފައިސާގެ ބޮޑު ބައެއް ގިނަ ބަޔަކު ދައްކައިގެން ތިބިއިރު އެތަނުން ފްލެޓް ގަތް، އައިމިނަތު ރަޝީދާ ބުނީ އެޕާޓްމަންޓް ނުނިމި ލަސްވެފައިވާތީ ބަދަލު ބޭނުންވާ ކަމަށެވެ. އެ ތަން ގަތުމަށް ދެއްކި ފައިސާ އަނބުރާ ލިބިއްޖެ ނަމަ، ވެސް އިތުރު ގޮތެއް ހޯދޭތޯ މަސައްކަތްކުރެވިދާނެ ކަމަށް ބުންޏެވެ.\n"އަޅުގަނޑުމެން އެ މީހުންނާ ބައްދަލުކުރީމަ ބުނީ [ފްލެޓް ގަތް މީހުން] ބޭންކަށް ދެން ލާރި ދައްކަން ނުޖެހޭނެއޭ. ދެ ޕަސެންޓް އިންޓްރެސްޓް ރޭޓުގައި ފްލެޓް ގަތް މީހުން ދެން ޖެހޭނީ މިތަނަށޭ [ކުންފުނި] ލާރި ދައްކަން. ވަރަށް ބޮޑު ލުޔެއް ލިބޭތީ އަޅުގަނޑުމެން އުފަލުން ތިބީ. އެކަމަކު އެ މީހުން ބަހަބަރު."\nއެގޮތަށް ހަމަޖައްސައި، 10 ދުވަހުގެ ތެރޭގައި ފްލެޓް ގަތް މީހުންނަށް ސިޓީ ދޭނެ ކަމަށް ބުނި ނަމަވެސް މިއަދާ ހަމައަށް ވެސް އެ ސިޓީ ވެސް ލިބިފައިނުވާ ކަމަށް އޭނާ ބުންޏެވެ.\nއެންސިސް ކުންފުނިން އަޅާ ފްލެޓަށް ފައިސާ ދެއްކި މީހަކު ވެސް މި ކަންބޮޑުވުންތައް ހިއްސާ ކުރި އެވެ.\n"އަޅުގަނޑުމެންގެ މުޅި ސޭވިން ދެއްކީ އެޕާޓްމަންޓް ގަންނަން. ދެއްކި އިރު ވެސް އެހިން މުއްދަތަށް ނިމޭނެހޭ. އެހެން ބުނީމާ ޔަގީންކަން ދިން ނިމޭނެ ކަމަށް،" އޭނާ ބުންޏެވެ.\nއަމިއްލަ ޑިވެލޮޕަރުން ތަރައްގީކުރާ ތަންތަނުން އެޕާޓްމަންޓް ގަންނަނީ ހަމައެކަނި މުއްސަނދިންނެއް ނޫނެވެ. އޭގެ ތެރޭގައި ގިނައީ މުޅި އުމުރު ދުވަހުގެ ސޭވިން، 20 ޕަސެންޓްގެ އެޑްވާންސަށް ދައްކައި، ބޭންކުން ބޮޑު އިންޓަރެސްޓްގައި ލޯނު ނަގާފައިވާ މީހުންނެވެ.\nނުނިމި ދިގުލައިގެންދާ ލަގްޒަރީ ބައެއް އިމާރާތްތައް\n- އަކުއަވިޓާ، ސްރީ ލަންކާގެ ކުންފުންޏެއް، ހަވާލުކުރީ 2018 ގައި\nހުޅުމާލޭގެ ފުރަތަމަ ފިޔަވަހީގެ ލަގްޒަރީ އެޕާޓްމަންޓްތަކުގެ ތެރެއިން މިހާތަނަށް ނިންމާފައި ދިނީ، އަމިން ކޮންސްޓްރަކްޝަނުން ހެދި ތިން އިމާރާތަކާއި ރެއިންބޯގެ ދެ އިމާރާތެއްގެ އިތުރުން މުނިހޯމްގެ އިމާރާތާއި އެފްޑަބްލިއު ކޮންސްޓްރަކްޝަނާއި ދަމާސް އަދި އެޕޯލޯގެ ދެ ތަނެވެ.\nއެންސިސްގެ "އައިރާ" އާއި ޖައުސާގެ "ދަ ގާޑަން"ގެ އިތުރުން ކޯދި އިންވެސްޓްމަންޓް ނަމަކަށް ކިޔާ ކުންފުންޏަކުން ހަދާ "ކޭ-ޕާކް"، ނިންމާ ހަވާލުކުރާނެ ކަމަށް އެތައް ތާރީހެއް މިހާތަނަށް ދީފައިވެ އެވެ. އެކަމަކު މި އަހަރުގެ ތެރޭގައި ވެސް މިއިން ތަނަކަށް ވަދެވޭނެ ކަމަށް ފްލެޓް ގަތް މީހުންނަށް ނުބެލެވެ އެވެ.\nމި ފްލެޓްތައް ނިމޭނެ ދުވަހެއް ސާފުކުރުމަށް، "މިހާރު" އިން ގުޅުމުން އެންސިސްގެ އޮފިޝަލަކު ވިދާޅުވީ އަންނަ އަހަރުގެ ފެބްރުއަރީގެ ނިޔަލަށް މަސައްކަތް ނިމޭނެ ކަމަށް ލަފާކުރެވޭ ކަމަށެވެ. ކޮވިޑާ ހެދި ފާއިތުމިވީ ދެ އަހަރު އެކަށީގެންވާ މަސައްކަތްތަކެއް ނުކުރެވުނުކަން ވެސް އޮފިޝަލް ފާހަގަކުރެއްވި އެވެ. އޭނާ ވިދާޅުވި ގޮތުގައި އެ ކުންފުނިން ހަދާ 94 އެޕާޓްމަންޓްގެ މަސައްކަތްކުރަން ބޭނުންވާ ބައެއް ސާމާނުގެ ފުރަތަމަ ޝިޕްމަންޓް މެލޭޝިއާ އިން ލިބިފައި ވަނީ ހަތް މަސް ފަހުންނެވެ.\nދަރުބާރުގޭގައި އޮތް ހައުސިންއާ ބެހޭ ފެއާއެއްގައި ފްލެޓްތަކާ ބެހޭ ސްޓޯލެއްގައި އާންމުން މައުލޫމަތު ހޯދަނީ\n"ގައުމުތަކުގެ ބޯޑަރު ބަންދުކޮށްފައި އޮތީމަ، ވަރަށް ދަތިތައް ކުރިމަތިވޭ،" އޮފިޝަލް ވިދާޅުވި އެވެ.\nސެންޓްރަލް ޕާކު ސަރަހައްދުގައި އިމާރާތް ކުރަމުން އަންނަ ކޭ ޕާކް ރެޒިޑެންސް ނިންމައި އަންނަ އަހަރު އެ ތަނުގައި މީހުން ދިރިއުޅެން ފަށާނެ ކަމަށް އެ މަސައްކަތް ކުރާ ހަމްބޯ ކުންފުނިން މިދިޔަ މަހު ބުނެފައިވެ އެވެ. ކޭ ޕާކް ރެޒިޑެންސަކީ ކޮރެއަން ސްޓައިލަށް ތަރައްގީކުރާ މިކްސް-ޔޫސް ރެސިޑެންޝަލް އެޕާޓުމަންޓުތަކެކެވެ. ޖުމުލަ 14 ބުރީގެ މި އިމާރާތުގައި 110 އެޕާޓްމަންޓް ހިމެނޭނެ އެވެ.\nމިކަމާ ގުޅިގެން ޖާހު ކުންފުނިން ކޮމެންޓެއް ނުލިބުނެ އެވެ.\nއެ އިމާރާތްތަކުގެ މަސައްކަތް ނުނިމުނީ ކޮވިޑާ ހެދި ކަމަށް ބައެއް ކުންފުނިތަކުން ބުނި ނަމަވެސް މިއީ ކޮވިޑްގެ މާ ކުރިން ނިންމަން އެއްބަސްވި ތަންތަނެވެ.\nމަސައްކަތް ނުނިމި ލަސްވި ނަމަވެސް އެޗްޑީސީން ފްލެޓް ނިންމަން ދޭ މުއްދަތު އިތުރުކޮށްދޭތީ އެކަމުގެ ކަންބޮޑުވުން ވެސް ފްލެޓް ލިބޭ މީހުން ފާޅުކުރި އެވެ.\nއެޗްޑީސީން ބުނީ ކޮވިޑާ ގުޅިގެން ޕްރޮޖެކްޓްތައް ހިންގުމަށް ހުރި ދަތިތަކާ ގުޅިގެން މުއްދަތު އިތުރު ކުރުމަށް އެދިފައިވާ ކުންފުނިތަކަށް މުއްދަތު އިތުރު ކުރުމަށް ހުއްދަ ދިނުމުގައި ރިއާޔަތް ކުރަނީ މައިގަނޑު ގޮތެއްގައި ޕްރޮޖެކްޓުގެ އަމަލީ މަސައްކަތް ކޮށްފައިވާ މިންވަރާއި ޔުނިޓުތައް ވިއްކާފައިވާ މިންވަރަށް ކަމަށެވެ.\nގިނަ ޔުނިޓުތަކުގެ ފައިސާގެ މުއާމަލާތު ކުރެވިފައި ހުރުމުން، އެ ކުންފުނިން ބަލާނީ ޕްރޮޖެކްޓު ހުއްޓުވާނުލައި ކުރިއަށް ގެންދެވޭނެ ގޮތަކަށް ފުރުސަތު ދިނުމަށް ކަމަށް އެޗްޑީސީން ބުންޏެވެ.\n"މިފަދަ ޕްރޮޖެކްޓުތަކުގައި މިހާރު ގިނަ ފަރާތްތަކެއްގެ ފައިސާގެ މުއާމަލާތްތައް އެކުލެވިފައިވާތީ ވަކި ހިސާބަކުން ޕްރޮޖެކްޓް އެހެން ކޮންޓްރެކްޓަރަކަށް ނުވަތަ ޑިވެލޮޕަރަކަށް ބަދަލު ކުރާ ނަމަ ގަނެވިއްކުމަށް ހޭދަ ކޮށްފައިވާ ފައިސާގެ ކަންކަން އެހެން ފަރާތަކަށް ބަދަލުކުރުމުގައި ބޮޑެތި ގޮންޖެހުންތަކެއް ހުރުމަކީ ވެސް އެއް ސަބަބު،" ޕްރޮޖެކްޓްގެ މުއްދަތު އިތުރުކުރާ ސަބަބު އެޗްޑީސީން ކިޔައިދިނެވެ.\nއެކަމަކު މިގޮތަށް މުއްދަތު އިތުރުކޮށްދެމުން އައުމަކީ އެޗްޑީސީން ރައްޔިތުންނާ މެދު ނުވިސްނުން ކަމަށް އެ މީހުން ދެކެ އެވެ.\nހުޅުމާލެ ބޯހިޔާވަހިކަން ފްލެޓް އެންސިސް ޖާހް\n52 ކޮމެންޓް, 22 ރިއެކްޝަންސް\nޖާހު ކުންފުނިން ދަނީ ކަސްޓަމާސްއަށް އޮޅުވާލާ މަކަރު ހަދަމުން. ޚޮވިޑްގެ މާކުރިން ނިންމަންޖެހޭތަނެއް މިހާރު2އަހަރުވީ ކޮވިޑް އޭކިޔާފަ އެެއްވެސް މަސައްކަތެއްނުކުރޭ. މިކުންފުނިން ވަނީ ލޯނަންވެސް ލުއިދޭނަމޭކިިޔާފަ ކަސްޓަމާސް އަށް ދޮގުހަދާފަ. ޢެފަހަރު ނޫހުގަ ހަބަރުޖެހީމަ ބައްދަލުކޮށްފަ އެ ދޮގުހެދީ. ޖައުސާ ޖައުފަރު ލަދުވެތިވާންޖެހޭ މިގޮތަށް ކަންތައް ކޮށްފަ. ސަރުކާރުން ފިޔަވަޅު އެޅުމަށް ގޮވާލަން.\nފްލެޓެއް ނޫން ބޭނުމީ ފުރަތަމަ ބޯހިޔާވަހިކަމުގެ ނަހަމަކަން ނައްޓާލަބަލަ ސަރުކާރުން ފުލެޓު އަޅާފަވެސް ދެނީ ދޭއްޖެހޭ ބަޔަކަށްނޫން.ތިޔަ ވިއްކާ ފްލެޓްތައް ވިއްކަނީ އަތުޖެހޭ އަގަކަށްނޫން ހުރިހާ ފައިދާއެއް މުއްސަނދިންނަށް.ރާއްޖޭގައި ފްލެޓެއް އަޅައިގެން މި ގައުމުގެ ބޯހިޔާވަހިކަމަށް ހައްލެއް ނުލިބޭނެ!\nބޯހިޔާވަހި ކަމުގެ ހައްލު ލިބޭނި ކޮންމެ މީހަކަށް މޭސަންއެއް ދިނީމަ ދޯ؟ ގައުމު ބޮޑު ކަމުން ބިން ގިނަ ވެގެން ގޯތިވެސް ދޫކުރަން އުދަނގޫވާނެ ދެއްތޯ؟ ހައްލަކީ ރައިސް ޔާމިނު މިނިވަންވެ ވެރިކަން ޙަވާލު ކުރުން. ވަގަކަސް، ހާދަ ކަމެއް ކޮށްދީފިޔޭ. ދެންތިބި ވަގުން ކުރިކަމެއް ދައްކާބަލަ.\nވާގޮތަކީ އެޗްޑސީމިހުންނަށް ތީގެން ތަންތަންދީފަިންހުރީ.\nރެއިންބޯއިން އެބަނިމްމާލާ… އެހެންވިއްޔާ ހަދި މާއަގުވެސްބޮޑުކޮއް ވިއްކާމީހުން ވިއްކާފަލިބުނު ލާރިއެޅީ ކޮންތާކަށްބާ؟؟… ސީދާ ބޮޑުފައިދާ ވަނެކަމެއްމިވެސް.. އެކަމަކު ނުނިންމާ ލާރިން ފޮނިދައްކާން މަންޑޭވެސް އުޅެނީ.. ޖަަހުގެ ނޫގާމީސް އިތުރުކުރަން ކަމެއްދެންނޭންގޭ!!.. މިޖަރީމާ ހުއްޓުވަން އެބަޖެހޭ.. ނުވަދެވޭތަނަކަށް ލޯނަށް މިހާރުވެސް ދައްކަންމިޖެހެނީ.. މުޒާހަރާކޮށް މަގައްނުކުންނަ ކަހަކަ ކުރައުޑަކަށް ނުވާތީ އެޑުވާންޓޭޖުނަގަނީ؟؟؟\nޕޕމ އިން ފައްޓާފައި ހުރި ކަންކަން ވީމަ މޑޕ އިން ލަދު ގަންނާނެ ތިކަންކަން ތިހެން ވަނީ ކީއްވެތޯ ވިޔަފާރިވެރިންނާ ސުވާލު ކޮއްލަންވެސް. މިސް ޔޫ ރ ޔާމިން...\nރާއްޖޭގައި މިފަދަ އެއްވެސް ކަމެއްގައި ގެއްލުމުގެ ބަދަލު ލިބޭނެ ގޮތެއް ނޯވޭ. މިއީ ކިހާ ދެރަކަމެއްތޯ؟ ރައްޔިތުންގެ މަޖިލީހުން ގާނޫނެއް ހަދައިގެން ނަމަވެސް މިކަން ހައްލުކުރަން ނުޖެހޭތޯ؟\nތަން ނުނިމި އޮއްވާ އަނެއްކާ އަނެއް ބިން ދެނީ ކީއްވެތޯ އެޗްޑީސީން\nނުނިމުނަސް އެންމެ ރަނގަޅުތާ. އެއްވެސް ދެކޮޅުހެދުމަކާއި ނުލާ އެޗް.ޑީ.ސީ އިން އެ ދަނީ މުއްދަތު އިތުރުކޮށްދެމުން. ކޮންޓްރެކްޓަރުގެ އެއްްވެސް އިތުރު ތަކުލީފެއް ނުޖައްސާ. ގަންނަން ފައިސާ ދެއްކި މީހުނަށް ބެންކުން މިފަދަ ލުޔެއް ނުދޭ. ނިމޭ އިރު ދެމެދުގައި އިނދަޖެހިފައި ތިބެނީ ފުލެޓު ގަތް މީހުން. ނުވިތާކަށް ފައިސާ ދެއްކުން ލަސްވެއްޖެނަމަ ފައިސާ ދެއްކި ފުލެޓު ގަނޑުވެސް އަތުލަނީ.\nވިޔާނުދާ ވިޔާފާރިވެެިންގެ ކަންކަން ތިމަގުން ހުރިއިރު ފޭސް2އިން ސަރުކާޜުން ފްލެޓް. ލިބުނު ކޮންމެ މީހަކު3ލައްކަ ޚަރަދުކުރަންނޖެހޭ ގޮތަށް ބޮލުއެޅުވި ހަތަރުގަނޑު ފާރުގައި ދިރިއުޅެން ފަށަން ކުރަން ޖެހޭ ކަންކަން ނުހަނު ގިނަގުނަ އެވެ ތަނުގެ މަސައްކަތަށް ބޭނުންވާ ގިނަ ތަކެތި ބާޒާރުގަ ލިބެން ނެތުމާއި މުދަލެއް ގެންނަ ނަމަ ކުޑަޕިކަޕަކަށް 250 ރުފިޔާ އަށް ނޫނީ ދަތުރު ނުކުރުމާ މަގުތައް އަނދިރިވުމާ މަގުތައް ތާރުނޭޅުމާ މިސްކިތް ނެތުމާ ޞޮއްޙީ މަރުކަޒު ނެތެވެ\nއެޗްޑީސީގެ ކަޑަކަން.. އަގުހެޔޮކޮށް ވިއްކާށޭ ކިޔާފަ އާރު.ސީ.ސީ އަށާއި ލިއޯ އަދި އެސްޖޭ މީހުންނަށް ދިން ބިންތައް އެޕާޓްމަންޓުގެ ކުރެހުން ނިމުނު ގޮތަށް ކުންފުނީގެ މިވައްޒަފުންނަށާ ތިމާގެ މީހުންނަށް ދީ ހުސްކޮށްފި..އިއުލާނުވެސް ނުކޮށް.. މި ޖަރީމާ ބަލާނެ ބަޔަކުވެސް ނެތް..އެމީހުން ބޭނުންވަރަކަށް މުއްދަތު އިތުރުކޮށްދޭ ހަމަ ބުނެލާއިރަށް..


Supreme Court ge fandiyaarunge adhadhu7ah badhalu kuraa bill committee ah\nސުޕްރީމް ކޯޓުގެ ފަނޑިޔާރުންގެ އަދަދު ހަތަކަށް ބަދަލުކުރާ ބިލު ކޮމިޓީ އަށް ފޮނުވައިފި\nސުޕްރީމް ކޯޓުގެ ފަނޑިޔާރުންގެ އަދަދު ހަތަކަށް އިތުރު ކުރަން ކޯޓުތަކުގެ ގާނޫނަށް އިސްލާހު ގެނައުމަށް ރައްޔިތުންގެ މަޖިލީހަށް ހުށަހަޅާފައިވާ ބިލް ބަލައިގަނެ، ދިރާސާ ކުރުމަށް ކޮމިޓީއަށް ފޮނުވައިފި އެވެ.\nއެ ބިލު މަޖިލީހަށް ބަލައިގަނެ، ދިރާސާ ކުރުމަށް ޖުޑިޝަރީ ކޮމިޓީއަށް ފޮނުވަން ނިންމީ 72 މެމްބަރުންގެ އިއްތިފާގުންނެވެ. ބިލުގެ ފުރަތަމަ ކިޔުން އިއްވީ ޖުލައި 1 ގައެވެ.


7 February ge vaahaka alun dhakkaifi nama gaumu halaboli vaane: Imran\n7ފެބްރުއަރީގެ ވާހަކަ އަލުން ދައްކައިފިނަމަ ގައުމު ހަލަބޮލިވާާނެ: އިމްރާން\n2012ވަނަ އަހަރުގެ ފެބްރުއަރީ މަހުގެ ހަތްވަނަ ދުވަހު ހިނގައިދިޔަ ކަންކަމުގެ ވާހަކަ އަލުން ދައްކައިފިނަމަ ގައުމު ހަލަބޮލިވުން ނޫން އެހެންކަމެއް ނުވާނެކަމަށް ހޯމް މިނިސްޓަރ އައްޝައިޚް އިމްރާން އަބްދުﷲ ވިދާޅުވެއްޖެއެވެ.\nޝައިޚް އިމްރާން މިހެން ވިދާޅުވީ މިއަދުގެ ރައްޔިތުންގެ މަޖިލީހުގެ ޖަލްސާގައި މެންބަރުން ކުރެއްވި ސުވާލުތަކަށް ޖަވާބު ދެއްވަމުންނެވެ.\nމިނިސްޓަރ ވިދާޅުވީ7ފެބްރުއަރީގެ ވާހަކަ މިއަދު އަލުން ދައްކައިިފިނަމަ ގައުމު ހަލަބޮލިވެ، މަސްލަހަތު ގެއްލުން ފިޔަވާ އިތުރުކަމެއް ނުވާނެކަމަށެވެ. އަދި މިއީ ގައުމު އެއްބައިވަންތަ ކުރަންޖެހިފައިވާ ވަގުތެއްގެ ގޮތުގައި އެބޭފުޅާ ވަނީ ސިފަކުރައްވާފައެވެ.\nއިމްރާން ވިދާޅުވީ އެ ދުވަހަށް އެނބުރި ގޮސް އެ ދުވަހުގެ ފަސްތައް ނަގާކޮނެ ހަދައިގެން ގައުމަށް ގެއްލުން ލިބިދާނެ ފަދަގޮތަށް ކަންކަން ބައްޓަންވެގެން ދިޔުމަކީ އެކަކުވެސް ބޭނުންވާނެ ކަމެއް ނޫންކަމަށެވެ.\nމިއަދުގެ ޖަލްސާގައި އިތުރަށް ވާހަކަފުޅު ދައްކަވަމުން އިމްރާން ވިދާޅުވީ ހަތެއް ފެބްރުއަރީއާއި ގުޅިގެން ފުލުހުންގެ އެތެރޭގެ ތަހުގީގެއް ކުރެވި ފިޔަވަޅުތައް އެޅިފައިވާކަމަށެވެ. އެގޮތުން ވަޒީފާއިން ވަކިކުރުމާއި މަގާމު ދަށްކުރުން ފަދަ ކަންކަން ކުރިކަމަށް އެބޭފުޅާ ވަނީ ފާހަަގަކުރައްވާފައެވެ.\nމިނިސްޓަރ އިމްރާން ވަނީ މި ފިޔަވަަޅުތަކަކީ އެންމެ ފުރިހަމަ ފިޔަވަޅުތައް ނޫންކަމުގައިިވިޔަސް، އެއީ އެކަށީގެންވާ ފިޔަވަޅުތަކެއްކަމަށް ވިދާޅުވެފައެވެ.\nޕީޖީ ކަމަށް ޝަމީމު އައްޔަނުކުރަން މަޖިލީހުން ރުހުން ދީފި01 month ago\nއިންޑިއާ މީހުން، ވޯރާ ވިޔަފާރިވެރިން ގޮތުގައި ރާއްޖޭގައި އޮޕަރޭޓްވާން ފަށައިފި: ޖާބިރު 1 1 month ago\nބާރުތައް މުށުތެރެއަށް ލަމުންގޮސް، މަޖިލިސް ތެރޭގައި އެޓޯލްސް މިނިސްޓްރީ އުފައްދައިފި: ތޯރިގު01 month ago\n2020ވަނަ އަހަރުގެ ދައުލަތުގެ ބަޖެޓް ފާސްކޮށްފި01 month ago\nއެމްއެމްޕީއާރްސީގެ ޚިޔާނާތުގެ މައްސަލައިގައި ހިމެނޭ އެންމެންނަށް ދައުވާކޮށްދޭން އެދިއްޖެ01 month ago\nސިފައިންގެ މައިމަރުކަޒަށް ބިދޭސީއަކު ވަދެ އިންޒާރު ދިނުމަކީ އާދައިގެ ކަމެއްނޫން: ހަސަންޓޭ01 month ago


John Bolton magaamun vakikohfi: Trump\nޖޯން ބޯލްޓަން މަގާމުން ވަކިކޮށްފިން: ޓްރަޕްމް\nމަގާމުން ވަކި ކުރެއްވީ އަންގާރަ ދުވަހު\nކ. މާލެ | 10 ސެޕްޓެންބަރ 2019 | އަންގާރަ 22:44 | 4,681\nނެޝަނަލް ސެކިއުރިޓީ އެޑްވައިޒަރު ޖޯން ބޮލްޓަން ރައީސް ޓްރަމްޕާ ސަލާމް ކުރައްވަނީ - ވޮޝިންގްޓަން ޓައިމްސް\nއެމެރިކާގެ ނެޝަނަލް ސެކިއުރިޓީ އެޑްވައިޒަރު ޖޯން ބޯލްޓަން އާ ހިޔާލު ތަފާތުވުން ތަކެއް އުފެދި، އޭނާ މަގާމުން ވަކިކޮށްފައިވާ ކަމަށް ރައީސް ޑޮނަލްޑް ޓްރަމްޕް ވިދާޅުވެއްޖެއެވެ.\nއަންގާރަ ދުވަހު ކުރެއްވި ޓްވީޓެއްގައި ޓްރަމްޕް ވިދާޅުވީ، ބޯލްޓަންގެ ހިދުމަތް އިތުރަށް އިތުރަށް ބޭނުންނުވާކަން އޭނާ އަށް އަންގާފައިވާނެ ކަމަށާއި، އޭނާ ހުށައަޅުއްވާ ގިނަ ހިޔާލުތަކަކީ އެއްބަސްވެ ވަޑައިގަންނަވާ ހިޔާލުތަކަކަށް ނުވާހިނދު އެމަގާމުގައި ހުންނަވަން ދެކިވަޑައިނުގަންނަވާ ކަމަށެވެ.\nޖޯންގެ އިސްތިއުފާގެ ސިޓީ ލިބިވަޑައިގެންފައިވާ ކަމަށް ޓްރަމްޕް ވިދާޅުވިއެވެ. ޖޯންގެ ހިދުމަތަށް ޝުކުރު އަދާކުރައްވަމުން ޓްރަމްޕް ވިދާޅުވީ، އެ މަގާމަށް އައްޔަން ކުރައްވާ ބޭފުޅެއްގެ ނަން އަންނަ ހަފްތާގައި އިއުލާން ކުރައްވާނެ ކަމަށެެވެ.\nޖޯޖް ޑަބްލިއު ބުޝްގެ ވެރިކަމުގެ ދުވަސްވަރުގައި ވެސް ސަރުކާރުގެ އިސްމަގާމު ތަކެއް އަދާކުރެއްވި ބޯލްޓަން ސެކިއުރިޓީ އެޑްވައިޒަރުގެ މަގާމަށް އައްޔަން ކުރައްވާފައިވަނީ މިދިޔަ އަހަރުގެ އެޕްރީލް މަހުގެ އަށްވަނަ ދުވަހުއެވެ. ރިޕަބްލިކަން ޕާޓީއަށް ނިސްބަށްވެ ވަޑައިގަންނަވާ ބޯލްޓަން ވަނީ، އެމެރިކާއިން އދ. އަށް ކަނޑައަޅަފައިވާ އެމްބެސަޑަރުގެ މަގާމު އަދާކުރައްވާފައެވެ.


Bodufinolhun bidheyseen baaluvaa kamah bune kanboduvun faalhu koffi | Mihaaru\nބޮޑުފިނޮޅުން ބިދޭސީން ބާލުވާ ކަމަށް ބުނެ ކަންބޮޑުވުން ފާޅުކޮށްފި\n24 ޖުލައި 2020 - 09:573comments\nއެ ޖަމިއްޔާ އިން އިއްޔެ ނެރުނު ބަޔާނެއްގައި ބުނީ ޒަރޫރީ ބޭނުންތަކެއްގައި ބޮޑުފިނޮޅުން ފޭބި ހަތަރު ބިދޭސީއަކު އެ ރަށަށް އަނބުރާ އެރުމުގެ ހުއްދަ ފުލުހުންނާއި ސީލް މޯލްޑިވްސް އިން ނުދިން ކަމުގެ މައުލޫމާތު ލިބިފައިވާ ކަމަށެވެ. ބާކީ ތިބި ބިދޭސީން ރަށުން ބޭލުވުމުގެ މަސައްކަތް ސީލް މޯލްޑިވްސް އިން މިއަދު ކުރަން ނިންމާފައިވާ ކަމުގެ މައުލޫމާތު ލިބޭ ކަމަށް ވެސް ބުންޏެވެ.\nމުސާރަ ނުދިނުމުން މި މަހުގެ ކުރީކޮޅު ބިދޭސީން ހަމަނުޖެހުން ހިންގައި، ބޮޑުފިނޮޅުގެ މުދަލަށް ވަނީ ގެއްލުން ދީފަ އެވެ. އެކަމާ ގުޅިގެން ބައެއް ބިދޭސީން ހައްޔަރު ކޮށްފައިވެ އެވެ.\nރިސޯޓެއްގެ ގޮތުގައި ތަރައްގީކުރާ ރަށުގެ ކޮންޓްރެކްޓަރު، ރިޒް ކުންފުންޏާއި އެ ކުންފުނީގެ ދެ ޑިރެކްޓަރުންނާ ގުޅޭ މައްސަލައެއް ވަޒީފާއާ ބެހޭ ޓްރައިބިއުނަލަށް ވެސް ވަނީ މިދިޔަ ހަފުތާގައި ހުށަހަޅައިފަ އެވެ. އެ މައްސަލައިގައި މަސައްކަތްތެރިންނަށް ނުދީ ހުރި މުސާރަ އާއި އިނާޔަތްތައް އެއްފަހަރާ ދިނުމާއި އެ މައްސަލައިގައި ވަޒީފާއާ ބެހޭ ޓްރައިބިއުނަލުން ވަކިގޮތެއް ކަނޑައަޅަންދެން، ރިޒް ކުންފުންޏާއި އެ ކުންފުނީގެ ދެ ޑިރެކްޓަރުން، މަސައްކަތްތެރިންނަށް ކެއުންބުއިމާއި ސިއްހީ ފަރުވާ އާއި އެންމެހާ ޒަރޫރީ ބޭނުންތައް ފުއްދާނެ ގޮތް ހަމަޖައްސާފައި ބޭއްވުމަށް ވަނީ އެދިފަ އެވެ.\n"މަސައްކަތްތެރިންގެ ހައްގުތައް ހިމާޔަތްކޮށް ކުރިއެރުވުމަކީ ދިވެހިރާއްޖޭގެ ޖުމްހޫރިއްޔާގެ ގާނޫނު އަސާސީގެ 18 ވަނަ މާއްދާގެ ދަށުން ދައުލަތުގެ ވެސް ޒިންމާއެއްކަން މި ފުރުސަތުގައި ފާހަގަކޮށް، އެ ބިދޭސީ މަސައްކަތްތެރިންނަށް މި ވަގުތަށް ލިބިފައިވާ ބޯހިޔާވަހިކަމުން މަހުރޫމް ކުރުމާއި އެ ފަރާތްތަކަށް ކެއުމާއި ބުއިމާއި ސިއްހީ ފަރުވާ އާއި އެންމެހާ ޟަރޫރީ ބޭނުންތައް ނުފުއްދޭނެ ފަދަ ހާލަތްތައް މެދުވެރި ކުރުވުމަކީ އެ ފަރާތްތަކުގެ އިންސާނީ ހައްގުތަކާ ގުޅޭ ކަމެއް ކަމުގައިވާތީ، ދައުލަތުގެ އިދާރާތަކުގެ އަމިއްލަ އިސްނެންގެވުމުގައި މި މައްސަލަ ބައްލަވައި އަވަސް ފިޔަވަޅުތައް އެޅުއްވުމަށް މި ޖަމިއްޔާގެ ފަރާތުން އެ އިދާރާތަކަށް އިލްތިމާސްކުރަމެވެ،" ޕީއައިއެލްސީގެ ބަޔާނުގައި ބުންޏެވެ.\nބޮޑުފިނޮޅުގައި ރިޒް ކުންފުނިން ބޭތިއްބި 179 ބިދޭސީންނަށް މި މަސް ނިމުމުގެ ކުރިން މުސާރަ ދިނުމަށް ލޭބަ ރިލޭޝަންސް އޮތޯރިޓީން ވަނީ އިއްޔެ އަންގައިފަ އެވެ. އެ އެންގުމާ ހިލާފުވާނަމަ ފިޔަވަޅު އަޅާނެ ކަމަށް ވެސް ބުންޏެވެ.\nރިޒް ކުންފުނީގެ މައްޗަށް ހިއުމަން ޓްރެފިކިންގެ ސީރިއަސް ތުހުމަތުތަކެއް ކޮށް ފުލުހުން އަންނަނީ އެ މައްސަލަތައް ބަލަމުންނެވެ. އެ ތުހުމަތުތަކުގެ ތެރޭގައި ރިޒް ކުންފުނިން ދައުލަތަށް ދައްކަންޖެހޭ ފީ އާއި ފައިސާ ނުދެއްކުމާއި ބިދޭސީންނަށް މަޖުބޫރުކޮށް، އެކްސްޕްލޮއިޓޭޝަންގެ އަމަލުތައް ހިންގުން ވެސް ހިމެނެ އެވެ. އެ މައްސަލަތަކުގެ ތަހުގީގަށް، ރިޒް ކުންފުނީގެ މެނޭޖިން ޑިރެކްޓަރު، މިލަންދޫ ދާއިރާގެ އެމްޑީޕީގެ މެމްބަރު އަލީ ރިޒާ ފުލުހަށް ހާޒިރުކޮށްފައި ވެސް ވެ އެވެ.\nޕީއައިއެލްސީން ބުނީ ބިދޭސީން ބޯހިޔާވަހިކަމުން މަހުރޫމްކޮށް މަގުމަތި ކުރުމަކީ، މިހާރު ވެސް ނިކަމެތިވެފައިވާ އެ މީހުންނަށް ލިބޭނެ އިތުރު ގެއްލުމެއް ކަމަށެވެ.\nބޮޑުފިނޮޅުން ބިދޭސީން ބާލުވަން، ބ. ދަރަވަންދޫ މެޖިސްޓްރޭޓް ކޯޓުން ވެސް އަމުރު ނެރެފައި ވެ އެވެ. ނަމަވެސް މިހާތަނަށް އައި އިރު ވެސް އެ އަމުރު ތަންފީޒު ކޮށްފައެއް ނުވެ އެވެ.\nބޮޑުފިނޮޅުގައި ތިބި 179 ބިދޭސީންނަކީ ސީލް މޯލްޑިވްސް އިން ބުނާ ގޮތުގައި އެ ރަށް ތަރައްގީކުރަން ހަވާލުކުރި ރިޒް ކުންފުނިން ގެންދިޔަ މީހުންނެވެ. އެކަމަކު ރިޒް ކުންފުނިން ބުނެފައިވަނީ އެއީ ކޮން ބައެއްކަން އެނގޭނެ ލިޔެކިޔުން ވެސް ނެތް ކަމަށާއި އެ ރަށުގައި ތިބީ ރިޒްގެ 14 ބިދޭސީ މުވައްޒަފުން ކަމަށެވެ. ރިޒުން ބުނެފައިވަނީ މުވައްޒަފުންނަށް މުސާރަ ނުދެވުނީ ސީލް އިން ފައިސާ ނުދޭތީ ކަމަށެވެ. އެކަމަކު ސީލް އިން ވަނީ އިން ވަނީ އެ ތުހުމަތަށް އިންކާރުކޮށް، ފައިސާ ދިން ކަމަށް ބުނެފަ އެވެ. އަދި ބުނެފައިވަނީ ރިޒްގެ މުވައްޒަފުންނަށް މުސާރަ ދިނުމަކީ އެއްބަސްވުމުގައި އޮންނަ ގޮތުން ރިޒްގެ ޒިންމާއެއް ކަމަށާއި އެއީ ސީލް އިން ކުރަންޖެހޭ ކަމެއް ނޫން ކަމަށެވެ.\nއިތުރު ލިޔުންތައް ބިދޭސީން މުވައްޒަފުން ލޭބާ ރިލޭޝަން އޮތޯރިޓީ މެމްބަރު އަލީ ރިޒާ (މިލަންދޫ) ބ. ބޮޑުފިނޮޅު ރިޒް މޯލްޑިވްސް ސީލް މޯލްޑިވްސް


Muhammad Al Fathih ( Part2) | Dhiislam\nހުސެއިން ސާލިމް ޖޫން 11, 2017\nކޮންސްޓެންޓިނޯޕޯލު ފަތަހަކުރެއްވުމަށް ވާންޖެހޭ އެންމެހާ ތައްޔާރީއެއް ވެވަޑައިގެން ދެ ލައްކަ ފަސްދޮޅަސް ފަސްހާސް ހަނގުރާމަވެރިންގެ ބޮޑު ލަޝްކަރަކާއެކު މުޙައްމަދު އަލް ފާޠިހު ދަތުރު ފެއްޓެވިއެވެ. ލަޝްކަރާއެކު ކުރިން ދެންނެވުނު ބޮޑެތި ބަޑިތަކުގެ އިތުރުން ގިނަ އަދަދެއްގެ އަސްވާރުންވެސް ގެންދެވުނެވެ.\nއިސްލާމީ ލަޝްކަރު ގޮސް ކޮންސްޓެންޓިނޯޕުލް ވަށައިގެން ޙިޞާރުކުރުމަށްފަހު، ރަށް ދިފާއުކުރުމަށްޓަކައި ބިނާކޮށްފައިވާ ބޮޑެތި ފާރުތަކަށް އިސްލާމީ ލަޝްކަރުގައިވާ ބޮޑެތި ކެނޮންތަކުން ހަމަލާދޭން ފެށުނެވެ. މުޙައްމަދު އަލް ފާޠިހު ހަނގުރާމައިގައި ބޭނުންކުރެއްވި ކޮންމެ ރޭވުމަކުން ދުޝްމަނުން ހައިރާން ކުރުވިއެވެ. އެންމެ ފަހުން ރަށް ދިފާއުކުރުމަށް ހަނގުރާމަކުރަމުން ދިޔަ ހަނގުރާމަވެރިންނަށް ޖެހުނީ މުސްލިމުންގެ ލަޝްކަރަށް އަމާންދީ، ބަލި ޤަބޫލުކުރާށެވެ.\nހިޖްރީ ސަނަތުން 827 ވަނަ އަހަރުގެ ޖުމާދުލް އޫލާ މަހުގެ 20 ވަނަ ދުވަހުގެ ފަތިހު ކޮންސްޓެންޓިނޯޕޯލުގެ ދިފާއީ ފާރުތަށް ހުރަސްކޮށް މުސްލިމުންގެ ލަޝްކަރު ރަށުތެރެއަށް ވަދެގަތެވެ. ރަށުތެރެއަށް ވަދެގެން އައި ބިޔަ ލަޝްކަރުފެނި ކޮންސްޓެންޓިނޯޕޯލުގެ މީސްތަކުންތިބީ ޙައިރާންވެ އަންތަރީސްވެފައެވެ. އަދި އެދުވަހު މުސްލިމުން އެރަށް ފަތަހަ ކުރިއެވެ. މުޙައްމަދު އަލް ފާޠިހުގެ ނަމުން އެކަލޭގެފާނު މަޝްހޫރުވެގެންދިޔައީ އެ ހިސާބުންފެށިގެންނެވެ.\nރަށް ފަތަހަކުރެއްވުމަށްފަހު އިސްލާމީ ލަޝްކަރު ކޮންސްޓެންޓިނޯޕޯލުގައި ހުންނަ ހަޤިއާ ސޯފިއާ ކަނީސާއާއި ހަމައަށް ދިޔައެވެ. މުޙައްމަދު އަލް ފާޠިހު އަސްކޮޅުގައި އެހިސާބަށް ވަޑައިގެންނެވި އިރު ރަށުގެ މީސްތަކުން ވަނީ އެ ތަނަށް ޖަމާ ވެފައެވެ. އެންމެންވެސް ތިބީ މުހައްމަދު އަލް ފާޠިހު އެމީހުންނާ ދޭތެރޭ ކަންކުރަށްވާނެ ގޮތަކާމެދު، ވަރަށްބޮޑަށް ކަންބޮޑުވެފައެވެ.\nމުޙައްމަދު އަލް ފާޠިހު އެތަނަށް ވަޑައިގެން އެކަލޭގެފާނުގެ އަސްކޮޅުން ފައިބައިވަޑައިގެން، މުސްލިމުންނަށް ނަސްރު ދެއްވިކަމަށްޓަކައި މާތް ﷲ އަށް ޝުކުރުކޮށް ދެރަކުއަތުގެ ނަމާދެއްކުރެއްވިއެވެ. އަދި ނަމާދުކޮށް އަވަދިވެގެން ،އޭރު ގިސްލާ ރޮމުން ދިޔަ އެ ރަށުގެ ރައްޔިތުންނާ މުޚާތަބުކޮށް ވާހަކަފުޅު ދައްކަވާން ފެއްޓެވިއެވެ. މީސްތަކުންނާ މުހާތަބުކޮށް އެކަލޭގެފާނު މިފަދައިން ވިދާޅުވިއެވެ.” އަހަންނަކީ ސުލްތާން މުހައްމަދު. އަހަރުން މިއަދު ތިޔަބައިމީނުހްނާއި، ތިޔަބައިމީހުންގެ އަހުންނާއި، މިއަދު މިތަނަށް ހާޒިރުވެ ތިބި އެންމެހާ މީސްތަކުން ގާތު ބުނަން ބޭނުންވަނީ، އަހަރުމެން ކަލޭމެން އެންމެންގެ ފުރާނަތަކާއި މިނިވަންކަން ސަލާމަތްކޮށްދީފީމެވެ.”\nއެއަށްފަހު މުހައްމދު އަލް ފާޠިހު އެ ބޮޑު ކަނީސާ، މިސްކިތަކަށް ބަދަލުކުރެއްވުމަށް މީސްތަކުންނަށް އަމުރު ކުރެއްވިއެވެ. އަދި ކޮންސްޓެންޓިނޯޕޯލުން ފުރަތަމަފަހަރަށް ބަންގީގެ އަޑު އިވިގެންދިޔައެވެ. މީލާދީން 1453 ވަނަ އަހަރުން ފެށިގެހެން 1934 ވަނަ އަހަރާ ހަމައަށް އެތަން މިސްކިތެއްގެ ގޮތުގައި ބޭނުންކުރެވުނެވެ. ނަމަވެސް މިހާރު އެތަންވަނީ ދާރުލް އާސާރަކަށް ބަދަލުކުރެވިފައެވެ.\nކޮންސްޓެންޓިނޯޕޯލު ފަތަހަކުރެއްވުމަށްފަހު އުޘްމާނީ ޚިލާފަތުގެ ވެރިރަށްކަމުގައި އެކަލޭގެފާނު އެރަށް ހަމަޖެއްސެވިއެވެ. އަދި ކޮންސްޓެންޓިނޯޕޯލުގެ ނަން އިސްލާމްބުލްގެ(އިސްލާމުންގެ ގެ) ނަމަށް ބަދަލުކުރެއްވިއެވެ. ނަމަވެސް އެނަންވަނީ އިސްތާންބުލްއަށް ފަހުން ބަދަލުކުރެވިފައެވެ.\nރަސްގެފާނު މުހައްމަދު އަލް ފާޠިހަކީ ވަރަށް އޯގާތެރި ވެރިއެކެވެ. އެކަލޭގެފާނުގެ އަމަލުތަށް ބަހަށްޓަވަނީ އިސްލާމް ދީނުގެ ރިވެތި އުސޫލުތަކާ އެއްގޮތަށެވެ. ކޮންސްޓެންޓިނޯޕުލް ފަތަހަކުރެއްވުމަށްފަހު އެ ހަނގުރާމައިގައި ހައްޔަރު ކުރެވުނު އަސީރުންނަށް ހެޔޮކޮށް ހިތްތެވުމަށް އެކަލޭގެފާނު މުސްލިމުންނަށް އަމުރުކުރެއްވެވިއެވެ. އަދި އަސީރުންގެ ތެރެއިން އެތަށްބަޔަކު މިނިވަންކުރެއްވުމަށް ހުދު އެކެލޭގެފާނުގެ އަތްޕުޅުން ހޭދަކުރެއްވެވިއެވެ. އަދި ކޮންސްޓެންޓިނޯޕުލް ދޫކޮށް އެހެން ކައިރި ރަށްތަކަށް ހިޖުރަ ކުރި ރެފިއުޖީން އެނބުރި އައުމަށްވެސް އެކަލޭގެފާނު ހުއްދަ ދެއްވިއެވެ.\nޝެއިޚް މޫސާ އަންވަރު ހަސަން9ގަޑިއިރު ކުރިން\n11 ޖޫން, 2011 | 5:33\nމީހުން މަރާފަ ދެން ކޮން އޯގާތެރިއެއް. ތިބުނީ ވިއްޔަ ވެރިކަމަށް އެރީސުރެން މިނިވަން ކޮށް އޮތް ދައުލަތެއް، ގައުމެއް، ނުހިފިގެން އެނޫން ވާހަކަ އެއް ދެއްކުން މަނާވެސް ކުރިއޭ. ތަންފުކެއް ބޮޑުވަރު. ރަސްގެފާނުގެ އެދުންފުޅު ފުރިހަމަ ކޮއްދޭން ކިތައް އިންސާނުންގެ ފުރާނަ ދުއްވާލި ބާ!\nއައްޝައިޚް ޝަފީޢު އަބްދުﷲ6ދުވަސް ކުރިން


BML ge ehee gai Kanditheemugai community park eh tharahgee koffi\nހޮނިހިރު 16 ޖެނުއަރީ 2021\n1442 ޖުމާދުލް އާހިރަތު 02\nބީއެމްއެލްގެ އެހީގައި ކަނޑިތީމުގައި ޕާކެއް\nބީއެމްއެލްގެ އެހީގައި ކަނޑިތީމުގައި ކޮމިއުނިޓީ ޕާކެއް ތަރައްގީކޮށްފި\nމި ޕާކު ތަރައްގީކޮށް ހުޅުވާފައިވަނީ "އަހަރެންގެ ބޭންކް ކޮމިއުނިޓީ ފަންޑު" ގެ ދަށުން\nޕާކުގައި ބާބަކިއު ހެދުމަށް ހާއްސަ ސަރަހައްދެއް ވޭ\nހުރިހާ އުމުރުފުރައެއްގެ މީހުންނަށް ބޭނުން ކުރެވޭނެ އައުޓްޑޯ ޖިމެއް ޕާކުގައި ވަނީ ގާއިމްކޮށްފަ\nކ. މާލެ |5ޑިސެންބަރ 2020 | ހޮނިހިރު 08:26 | 2,471\nބޭންކް އޮފް މޯލްޑިވްސް އިން ށ. ކަނޑިތީމުގައި ހުޅުވި ޕާކު - ބީއެމްއެލް\nބީއެމްއެލްގެ އެހީގައި ކަނޑިތީމުގައި ކޮމިއުނިޓީ ޕާކެއް ތަރައްގީކޮށްފި އެވެ.\nބީއެމްއެލް އިން ބުނީ މި ޕާކު ތަރައްގީކޮށް ހުޅުވާފައިވަނީ، އަމިއްލަ ފަރުދުންނާއި ހިލޭ ސާބަހަށް މަސައްކަތްކުރާ ޖަމިއްޔާ ޖަމާއަތްތަކުން ރަށްރަށުގައި ހިންގަން ބޭނުންވާ އެކިއެކި ޕްރޮޖެކްޓްތަކަށް މާލީ އެހީތެރިކަން ފޯރުކޮށްދިނުމަށް ހުޅުވާފައިވާ "އަހަރެންގެ ބޭންކް ކޮމިއުނިޓީ ފަންޑު" ގެ ދަށުންކަމަށެވެ. މީގެ އިތުރުން މި ޕާކު ހުޅުވުމުގެ މައިގަނޑު މަގްސަދަކީ ހުރިހާ އުމުރުފުރާއެއްގެ މީހުންނަށް އެކަށީގެންވާ ހިތްފަސޭހަ މާހައުލެއް ގާއިމް ކުރުމާއެކު، ދޭދޭ ފަރުދުންގެ ގުޅުން ބަދަހި ކުރުމަށާއި، ދަތުރު ދިޔުމާއި، ކަސްރަތު ކޮށްލެވޭނެ މާހައުލެއް ގާއިމް ކުރުމަށް ކަމަށެވެ.\nކަނޑިތީމުގައި ގާއިމް ކޮށްފައިވާ މި ޕާކުގައި ބާބަކިއު ހެދުމަށް ހާއްސަ ސަރަހައްދެއް ވާނެކަމަށް ބީއެމްއެލްއިން މައުލޫމާތުދެއެވެ. މަސްކެނޑުމަށް މޭޒާއި، ކުޑަކުދިންނަށް ހާއްސަކޮށް އުނދޯލި ތައްޔާރުކުރުމުގެ އިތުރުން އާއްމުންނަށް އިށީންދެވޭނެ ބެންޗުވެސް ވަނީ އެ ސަރަހައްދުގައި ގާއިމްކޮށްފައެވެ. އަދި ހުރިހާ އުމުރުފުރައެއްގެ މީހުންނަށް ބޭނުން ކުރެވޭނެ އައުޓްޑޯ ޖިމެއްވެސް މި ޕާކުގެ ތެރޭގައި ވަނީ ގާއިމްކޮށްފައެވެ.\nދަތުރުދާ ފަރާތްތަކަށް ހާއްސަކޮށް ޕާކުގައި ވަނީ އައުޓްޑޯ ޝަވަރ، ބީޗް ހަޓްގެ އިތުރުން ސަން ބެޑްވެސް ވަނީ މި ސަރަހައްދުގައި ބެހެއްޓިފައެވެ. ބީއެމްއެލްއިން ބުނީ މި ޕާކު ގާއިމް ކުރުމަށް ޕްރޮޕޯޒަލް ހުށައަޅާފައިވަނީ ޖިނާން މުހައްމަދު ޝަމީމްގެ އިތުރުން މުހައްމަދު ޝިފާން އަދި ރީޔޫނިއަން ކްލަބް ގެ ފަރާތުންކަމަށެވެ.\nބޭންކް އޮފް މޯލްޑިވްސްގެ "އަހަރެންގެ ބޭންކް ކޮމިއުނިޓީ ފަންޑު" ގެ ދަށުން ގިނަ އެހީތަކެއް ފޯރުކޮށްދީފައިވާއިރު މިހާތަނަށް މި ފަންޑުން ވަނީ 30 ރަށެއްގެ މަޝްރޫއު ހިންގުމަށް އެހީތެރިކަން ފޯރުކޮށްދީފައެވެ.\nއެކުވެނި ސިންތެޓިކް ޓްރެކް ރަސްމީކޮށް ހުޅުވައިފި\nކޮވިޑް-19: ދުނިޔޭގައި ހިންގޭ އެންމެ ބޮޑު އެއް ވެކްސިނޭޝަން ޕްރޮގްރާމް އިންޑިއާގައި ފަށައިފި\nމި ޓްރެކަކީ ރާއްޖެއިން ދޭދޭ ގުޅުން ބަދަހިކުރުމަށް ގެންގުޅޭ ސިޔާސަތުގެ ނަތީޖާ: ރައީސް\nއީގަލްސްގެ އެއްބަސްވުން މޯހަން އުވާލައިފި\nދޮޮންބަންޑާރައިންގެ ޤުރުބާނީ ހަނދާންކޮށް ޤައުމީ ރޫޙު އާލާކުރުމަށް ރައީސް ގޮވާލައްވައިފި\nމޮރޮކޯއިން ހުޅަނގު ސަހަރާގެ މައްސަލައަށް ސުލްހަވެރި ހައްލެއް ގެނެސްދޭނެކަމުގެ ޔަޤީންކަން އެބައޮތް\nޕޮޒިޓިވްވި މީހެއްގެ ކޮންޓެކްޓަކާއި ރައީސްއާއި ބައްދަލުވި\nކަކުލު ހުޅުގެ އެންމެ ބޮޑު އޮޕަރޭޝަން ޓްރީ ޓޮޕް ހޮސްޕިޓަލުގައި ކާމިޔާބުކަމާ އެކު ކޮށްފި


މުސްލިމުން ދިރިތިއްބާ އަންދަމުންގެންދާ ޕައިލަޓަކު މަރައިފި މީހަކަށް 100 ރަނުގެ ދީނާރު ހަދިޔާކުރަނީ – ۞ Haqqu.info\nމުސްލިމުން ދިރިތިއްބާ އަންދަމުންގެންދާ ޕައިލަޓަކު މަރައިފި މީހަކަށް 100 ރަނުގެ ދީނާރު ހަދިޔާކުރަނީ\n05/02/2015 01/05/2015 ޙައްޤު ނިއުސް ޓީމް\nޝިފާއުއްޞުދޫރު ވީޑިއޯގެ ތެރެއިން\nމީޑިއާތަކުގެ ބޮޑު ސުރުޚީއަށް އަރައިގެން އުޅޭ އުރުދުންގެ ޕައިލަޓުންގެ ތެރެއިން، އަމިއްލައަށް އިސްނަގައިގެން މުސްލިމުންގެ ހަށިތައް ދިރިތިއްބާ އެންދުމަށްޓަކައި ޖެޓުން ބޮން އަޅަމުން ދަނިކޮށް އިސްލާމީ ދަޥްލަތުން ޖެޓުވައްޓާލައި ހައްޔަރުކުރި މުޢާޒުގެ ހަށިގަނޑު ކޮށްޓެއްގެ ތެރޭގައި ނިކަމެތިކަންމަތީ އަންދާލެވުނު މަންޒަރު ދައްކުވައިދޭ ވީޑިއޯ ނުކުތީ މީގެ ދެދުވަހެއް ކުރިންނެވެ. [ޝިފާއުއް ޞުދޫރް] (ހިތްތަކުގެ ފަރުވާ) މި ވީޑިއޯގައި މުޢާޒުގެ މުޖުރިމުކަމަށް އޭނާގެ އަމިއްލަ އިޢުތިރާފުވާއިރު، ޞަލީބީންނާއި އަދި ގުޅިފައިވާ ޢަރަބި މުރުތައްދުންެގެ ފައުޖުތަކުން ބައިވެރިވާ ބައިވެރިވުން ވަރަށް ރަނގަޅަށް ހާމަކޮށްފައިވެއެވެ.\nމީގެ އިތުރުން، ވީޑިއޯގެ ފަހުކޮޅުގައި އިސްލާމީ ދަޥްލަތުންވަނީ އުރުުދުންގެ އެތައް ޕައިލަޓުންތަކެއްގެ ނަންތަކާއި އެމީހުން ދިރިއުޅޭ އެޑްރެސްތައްވެސް ހާމަކޮށްފައެވެ. އަދި މުސްލިމުން ދިރިތިއްބާ އެންދުމުގެ ޢަމަލީ މަސައްކަތް ތަންފީޒުކުރުމަށްޓަކައި ޞަލީބީންނަށް ވާގިވެރިވާ މި މުޖުރިމު ޕައިލަޓުން ފެނުނު ކޮންމެތާކުން ޤަތުލްކުރުމަށާއި، އެއިން ކޮންމެ ޕައިލަޓަކު މަރައިފި މީހަކަށް އިސްލާމީ ދަޥްލަތުގެ ފަރާތުން 100 ރަނުގެ ދީނާރު ހަދިޔާކުރާނެކަންވަނީ އިޢުލާނުކޮށްފައެވެ.\nއިސްލާމީ ދަޥްލަތުގެ ތަރުޖަމާނު އައްޝައިޚް އަލްއަދްނާނީގެ އެންމެފަހު ޚިޠާބުގައިވެސްވަނީ، ކުޅަދާނަކަން ލިބިގެންވާ މީހަކު ޞަލީބީންެ މި ވާގިވެރިންނާއި ދެކޮޅަށް ބޮމުން، ވަޅިއަކުން، ގާކޮޅަކުން، ފައިން އަދި ގޮށްމުށުންވިޔަސް ޙަމަލާދިނުމަށް ގޮވާލައްވާފައެވެ. އެއީ މުސްލިމުން އުޅެންޖެހިފައިވާ ނާމާންކަމާއި ބިރުވެރިކަމާއި ނިކަމެތިކަން، ޚުދު އެމީހުން އިޙްސާސްކޮށްގަތުމަށެވެ. އަދި ﷲގެ ފޮތުގައިވާ ފަދައިން، އެއިލާހުގެ ޢަދުއްވުންނާއި އަހަރެމެންގެ ޢަދުއްވުންގެ ހިތްތަކަށް ބިރުވެރިކަން ވެއްދުމަށްޓަކައެވެ.\nޚިލާފަތު އިޢުލާނު އުރުދުން ވައިގެ ޙަމަލާ ދީނާރު ޕައިލެޓް\nއަނބިދަރިން ރާއްޖޭގައި ބޭތިއްބުމަށްފަހު އިސްލާމީ ދައުލަތަށް ހިޖުރަކުރެވިދާނެތޯ؟\nފަލަސްތީނުގެ ޢައްޒާގެ ގެއެއްގެ ފާޚާނާއެއްގެ ތެރޭގައި އެއްފަހަރާ4މީހުން ޔަހޫދީން އަންދާލުމުން އެކަން ޢަބދުﷲ ރަސްގެފާނަށް ބޮޑުކަމަކަށްނުވިއެވެ. މުސްލިމުންގެ އަތުން ފޭރިގަތްފައިވާ ފަލަސްތީނުގެ ބިމުގައި ޔަހޫދީން ހަދާފައިވާ ޒަޔަނިސްޓު އިޒްރޭލަކީ ދައުލަތެއްކަމަށް ބަލައިގަތުމަކީ ޢބްދުﷲ ރަސްގެފާނުގެ ކާފަ ފަދައއިން ޢަބްދުﷲ ރަސސްގެފާނުވެސް އިސްލާމީ އުންމަތަށްވީ ޚިޔާނާތެކެވެ.


2022 ވަނަ އަހަރުގެ ފުރަތަމަ ދައުރުގެ 33 ވަނަ ޖަލްސާ\nއަންގާރަ 19 އޭޕްރީލު 2022 10:30\nރައްޔިތުންގެ މަޖިލީހުގެ ގަވާއިދުގެ 179 ވަނަ މާއްދާގެ ދަށުން، ފަރެސްމާތޮޑާ ދާއިރާގެ މެންބަރު ޙުސައިން މުޙައްމަދު ލަޠީފް ހުށަހަޅުއްވާފައިވާ މައްސަލަ ހުށަހެޅުއްވުން. މި މައްސަލަ މަޖިލީހުގައި ބަހުސްކުރުމަށް ފާހެއްނުވި.\nސަރުކާރުގެ ފަރާތުން، ހިތަދޫ މެދު ދާއިރާގެ މެންބަރު އަޙްމަދު ރަޝީދު ހުށަހަޅުއްވާފައިވާ، ޤާނޫނު ނަންބަރު 2/99 (ދިވެހިރާއްޖޭގެ ޓޫރިޒަމާބެހޭ ޤާނޫނު) އަށް އިޞްލާޙު ގެނައުމުގެ ބިލުގެ ބަހުސްކުރިއަށް ގެންދެވުން\nރައްޔިތުންގެ މަޖިލީހުގެ ގަވާއިދުގެ 179 ވަނަ މާއްދާގެ ދަށުން، ފަރެސްމާތޮޑާ ދާއިރާގެ މެންބަރު ޙުސައިން މުޙައްމަދު ލަޠީފް ހުށަހަޅުއްވާފައިވާ މައްސަލަ


Foarigadha Ooredoo Mas Race mi aharu ves baahvanee\n22nd July 2019 | Last update: 21:27\nއެންމެ ފޯރިގަދަ އުރީދޫ މަސްރޭސް މި އަހަރު ވެސް ބާއްވަނީ\nއުރީދޫން އިންތިޒާމުކޮށްގެން ބާއްވާ މަސް ރޭހުގައި ކުރިން ބައިވެރިވި ޓީމެއް- ފޮޓޯ: އުރީދޫ\n"ކޮބާ ނަނަށް ވާން ކޮށްފިތާ" މި ލަވަ މީހުންގެ ތެރެއަށް އާއްމުވީ އުރީދޫ މަސް ރޭހުންނެވެ. ރޯދަ މަހާ ދިމާކޮށް އެ ކުންފުނިން ފެށި ރިކްރިއޭޝަން ފިޝިން ކޮމްޕެޓިޝަން އިންނެވެ. މި އަހަރުވެސް އުރީދޫ މަސް ރޭސް ބާއްވާނެ ކަމަށް އެ ކުންފުނިން މިވަނީ ބުނެފަ އެވެ.\n" ފާއިތުވެދިޔަ ދިހަ އަހަރުތެރޭގައި، އުރީދޫ މަސްރޭސް ވަނީ ދިވެހިންގެ ހިތްތަކުގައި ހާއްސަ ޖާގައެއް ހޯދާފައި. މި މުބާރާތް މެދުވެރިކޮށް ރާއްޖޭގައި ނެތެމުންދިޔަ ސަގާފަތެއް ދިރުވުމުގައި ބައިވެރިވެ، ޒުވާން ކުދިންގެ މެދުގައި މަސްވެރިކަމަށް ޝައުގުވެރިކަން އުފެއްދިގެން ދިއުމަކީ، އަޅުގަނޑުމެންނަށް ލިބިގެންދިޔަ ހާއްސަ އުފަލެއް،" އުރީދޫގެ ޑައިރެކްޓާ އޮފް ސޭލްސް އެންޑް ބްރޭންޑް، ހުސެން ނިޔާޒް ވިދާޅުވި އެވެ.\nއުރީދޫ މަސް ރޭސް މި އަހަރު ބާއްވާ މިއީ 10 ވަނަ ފަހަރެވެ. މި އަހަރު މި ބާއްވަނީ މި ޝޯގެ 10 ވަނަ ސީޒަން އެވެ. އުރީދޫ މަސްރޭހުގެ 10 ވަނަ ސީޒަން ފާހަގަކުރުމުގެ ގޮތުން އަދި މަސްވެރިކަމުގެ ދާއިރާގައި އަންހެން ކަނބަލުންގެ ބައިވެރިވުމަށް އިތުރު ހިތްވަރެއް ދިނުމުގެ ގޮތުން، އަންހެން ޓީމްތަކަށް ހާއްސަ ބުރެއްވެސް މިފަހަރު ބޭއްވިގެންދާނެ އެވެ. އެހެން ބުރުތަކާއި އެއްގޮތަށް، މިބުރު ކާމިޔާބު ކުރާ ޓީމަކަށްވެސް ގްރޭންޑް ފިނާލޭގައި ވާދަކުރާ ހަތަރު ޓީމްގެ ތެރެއިން ޖާގައެއް ކަށަވަރުވެގެންދާނެ އެވެ.\nމަސްރޭހުގައި ބައިވެރިވުމަށް، 11 އޭޕްރީލް 2019 ވާ ދުވަހު ބައިވެރިވުމުގެ ފުރުސަތު ހުޅުވާލާނެ އެވެ. ހަތަރު އަންހެން ޓީމް ހިމެނޭގޮތަށް، ޖުމްލަ 16 ޓީމެއް މި މުބާރާތުގައި ވާދަކުރާނެ އެވެ. ކަނޑައެޅިފައިވާ ޖާގައިގެ އިތުރަށް ޓީމްތަކުން ކުރިމަތިލައިފި ނަމަ، ބައިވެރިވުމުގެ ފުރުސަތު ދެވޭނީ ގުރުއަތުލުމަށް ފަހު އެވެ.\nވޭތުވެދިޔަ އަހަރުތަކާއި އެއްގޮތަށް، މިއަހަރުގެ މަސްރޭސް ކާމިޔާބުކުރާ ޓީމްތަކަށްވެސް، އުރީދޫ އާއި މަސްރޭހުގެ ޕާޓްނަރުންގެ ފަރާތުން އަގުހުރި އިނާމްތަކެއްވަނީ ހުށަހަޅާފައެވެ. މިފަހަރު ހޮވޭ ވަނަތަކުގެ ތެރޭގައި ހިމެނެނީ:\nއެއްވަނަ ހޯދާ ޓީމަށް 50000 (ފަންސާސް ހާސް ) ރުފިޔާ\nއެންމެ ގިނަ މަސް ބޭނި "މުބާރާތުގެ މަސްވެރިޔާ" އަށް 5000 (ފަސް ހާސް ) ރުފިޔާ އާއި ރަންކޯރި\nއެންމެ ބަރުމަސް ބޭނި ފަރާތަށް 5000 (ފަސް ހާސް) ރުފިޔާ\nއެއްވަނަ އަންހެން ކެޔޮޅަށް 5000 (ފަސް ހާސް) ރުފިޔާ\nއުރީދޫ މަސްރޭސް، ރަމަޟާން މަހުގެ ފަހު ދިހައިގެ ދުވަސްތައް ފިޔަވައި، ކޮންމެ ހޮނިހިރު ދުވަހެއްގައި ބޭއްވުމަށް ވަނީ ހަމަޖެހިފައެވެ. ގްރޭންޑް ފިނާލޭ ފިތުރު އީދު ދުވަހަށް ފަހު ބޭއްވިގެންދާއިރު، އެ ދުވަހުގެ މަސް ބޭނުމުގެ ހަރަކާތްތަކަށް ފަހު އޮންނަ ބާބަކިއު އާއި ބޮޑުބެރުގެ އިތުރުން ވަނަތައް ކާމިޔާބު ކުރި ފަރާތްތަކަށް އިނާމްތައް ހަވާލުކުރުމުގެ ރަސްމިއްޔާތުގައި ވީހާވެސް ގިނަ ފަރާތްތަކުން ބައިވެރިވުމަށް އުރީދޫއިން ދައުވަތު އަރުވައެވެ. މި ފަހަރުގެ އުރީދޫ މަސްރޭސް އެޕިސޯޑްތައް ކޮންމެ ހުކުރު ދުވަހެއްގެ ރޭ، 10:30 ގައި ރާއްޖެ ޓީވީއިން ދައްކާނެ އެވެ.\nއުރީދޫ މޯލްޑިވްސްގެ ސީއެފްއޯ އިސްތިއުފާ ދެއްވައިފި


ފޮޓޯ ޖެހި އިންޒާރާ ނުލައި ދުންފަތުގެ ބާވަތްތައް އެތެރެކުރުމާއި ވިއްކުން މަނާ! ފޮޓޯ ޖެހި އިންޒާރާ ނުލައި ދުންފަތުގެ ބާވަތްތައް އެތެރެކުރުމާއި ވިއްކުން މަނާ!\nފޮޓޯ ޖެހި އިންޒާރާ ނުލައި ދުންފަތުގެ ބާވަތްތައް އެތެރެކުރުމާއި ވިއްކުން މަނާ!\nއެޗްޕީއޭއިން ފޮޓޯ ހިމެނުމަށް ކަނޑައަޅާ މިންގަނޑު\n31 މެއި އިން ފެށިގެން ވަކިން ސިނގިރޭޓް ވިއްކާ ފަރާތްތަކާމެދު ފިޔަވަޅު އަޅާނެ\nރާއްޖޭގައި އުފައްދާ ނުވަތަ ރާއްޖެ އެތެރެކުރާ، ދުންފަތް ހިމެނޭ ކޮންމެ އުފެއްދުމެއްގައި ކަނޑައަޅާފައިވާ އުސޫލުތަކާއި މިންގަނޑާއި އެއްގޮތަށް އަންނަ ބުދަ ދުވަހުން ފެށިގެން ފޮޓޯއާއިއެކު އިންޒާރު ޖަހާފައި ހުންނަންޖެހޭނެކަމަށް ހެލްތް ޕްރޮޓެކްޝަން އެޖެންސީ އެޗްޕީއޭއިން ވިދާޅުވެއްޖެއެވެ.\nއެޗްޕީއޭއިންވަނީ މިދިޔަ ޖެނުއަރީ މަހު، ފޮޓޯ ޖެހި އިންޒާރު ހަރުކުރުމާބެހޭ ޤަވާޢިދެއް ޢާއްމުކުރައްވާފައެވެ. މިއަހަރުގެ މޮވެމްބަރުގެ 30ވަނަ ދުވަހުން ފެށިގެން ފޮޓޯޖެހި ސިއްޙީ އިންޒާރާ ނުލައި ދުންފަތުގެ އެއްވެސް ބާވަތެއް ރާއްޖޭގައި ވިއްކުން ހެލްތް ޕްރޮޓެކްޝަން އެޖެންސީ އެޗްޕީއޭއިން ވަނީ މަނާކޮށްފައެވެ. ދުންފަތާ ދެކޮޅަށް ކުރަމުންގެންދާ މަސައްކަތުގެ ދަށުން މިކަމާގުޅޭ ފޮޓޯޖެހި އިންޒާރު ހިމެނޭހެން ދުންފަތުގެ ބާވަތްތައް ވިއްކުމާގުޅޭ ޤަވާޢިދެއް އެކުލަވާލައި ޢާއްމުކޮށްފައިވަނީ މިއަހަރުގެ ޖެނުއަރީމަހު 31ވަނަ ދުވަހުއެވެ.\nމި ޤަވާޢިދުގެ ދަށުން 31 ޖުލައިގެ ފަހުން ރާއްޖޭގައި އުފައްދާ އަދި ރާއްޖެ އެތެރެކުރާ ދުންފަތުގެ ކޮންމެ ބާވަތެއްވެސް އެތެރެކުރެވޭނީ ކަނޑައަޅާފައިވާ އުސޫލާއި އެއްގޮތަށް ފޮޓޯ ޖެހި އިންޒާރު ހިމަނައިގެންނެވެ.\n31 ޖުލައިގެ ކުރިން ރާއްޖޭގައި އުފައްދާފައިވާ ނުވަތަ، މިތާރީޚުގެ ކުރިން ރާއްޖެ އެތެރެކޮށްފައިވާ ބާވަތްތައް ވިއްކޭނެ އެންމެފަހު ތާރީޚެއްގެ ގޮތުގައި ކަނޑައަޅާފައިވަނީ މިއަހަރުގެ ނޮވެންބަރު މަހުގެ 29ވަނަ ދުވަހެވެ. އަދި 30 ނޮވެމްބަރުން ފެށިގެން ފޮޓޯ ޖެހި އިންޒާރާ ނުލައި ދުންފަތުގެ އެއްވެސް ބާވަތެއް ރާއްޖޭގެ މާކެޓްގައި ވިއްކުމަކީ ޤާނޫނުން މަނާ ކަމެކެވެ.\nޤަވަޢިދާ ޚިލާފު ވެއްޖެނަމަ އެކަން ކުރުމަށް ބޭނުންކުރި މުދަލުގެ އަގާއި އޭގެ ޓެކުހާއި އެހެނިހެން ފީތަކުގެ ޖުމްލަ އަދަދުގެ 10 ގުނައިން ޖޫރިމަނާކުރާނެއެވެ. އަދި ދެވަނަ ފަހަރު 5000 ރުފިޔާ، އަދި 3ވަނަ ފަހަރު 10000 ރުފިޔާއިން ޖޫރިމަނާ ކުރާނެއެވެ. އަދި ތިން ފަހަރަށްވުރެ އިތުރުނަމަ، އިތުރުވާ ކޮންމެ ފަހަރަކަށް 20000 ރުފިޔާއިން ޖޫރިމަނާ ކުރާނެއެވެ.\nމިއީ ދުންފަތަކީ ބޮޑެތި ބަލިތަކަށް ހުށައެޅޭ ކަމަކަށް ވުމާއި، އަދި އެކަމުގައި ގިނަބައެއްގެ ފުރާނައަށް ނުރައްކާވާތީ، ދުޅަހެޔޮ މުޖުތަމަޢުއެއް ބިނާކުރުމަށްޓަކައި ސަރުކާރުން ނިންމި ނިންމުމެކެވެ. ހެލްތް މިނިސްޓްރީގެ ތަފާސްހިސާބުތަކަށް ބަލާއިރު ދުންފަތުގެ އިސްތިއުމާލް ކުރުމާއި ގުޅުންހުރި ބަލިތަކުގައި އަހަރެއްގެ މައްޗައް 178 މީހުން މަރުވެއެވެ.\nދުންފަތާގުޅޭ މިފަދަ ޤަވާޢިދެއް ހެދުމުގެ އެންމެ ބޮޑު ބޭނުމަކީ ދުންފަތުގެ ނުރައްކާ އަންގައިދިނުމާއި ދުންފަތުގެ އިސްތިޢުމާލުކުރަން ފެށުމުގެ ފުރުސަތު ކުޑަކުރުމާއި، ޚާއްސަކޮށް ޒުވާނުންނަށް މިކަމުގައިހުރި ގެއްލުން އަންގައިދީ މިފަދަ ޢަމަލުތަކުން ދުރުކުރުމެވެ.\nދުންފަތުން މުޖުތަމަޢު ދުރުހެލި ކުރުމަށް އެޗްޕީއޭއިންވަނީ 31 މޭއިން ފެށިގެން ވަކިން ސިނގިރޭޓް ވިއްކުންވެސް މަނާށްފައެވެ.\nދުންފަތުން ލިބޭ ގެއްލުންތައް ދައްކުވައިދޭ ތަސްވީރު ހިމެނޭ ފޮށިތަކެއް


Bodu hiyaanaathugai shaamiluvaa faraaithah haamakuran govaalai kulli massalla eh\nކުއްލި މައްސަލަ މަޖިލީހަށް ހުށަހެޅުއްވި މެންބަރު ހަސަން ލަތީފް --\n23 އޮކްޓޯބަރ 2019 1 ކޮމެންޓް\nބޮޑު ހިޔާނާތުގައި ޝާމިލުވާ ފަރާތްތައް ހާމަކުރަން ގޮވާލައި މަޖިލީހަށް ކުއްލި މައްސަލައެއް\nއެމްއެމްޕީއާރްސީގެ ބޮޑު ހިޔާނާތުގައި ޝާމިލުވާ މީހުންގެ ނަންތައް ހާމަކުރުމަށް ގޮވާލައި ރައްޔިތުންގެ މަޖިލީހަށް ކުއްލި މައްސަލައެއް ހުށަހަޅައިފިއެވެ.\nމި މައްސަލަ މަޖިލީހަށް ހުށަހެޅުއްވީ ހެންވޭރު ހުޅަނގު ދާއިރާގެ މެންބަރު ހަސަން ލަތީފެވެ. ހަސަން ލަތީފް ހުށަހެޅުއްވި ކުއްލި މައްސަލާގައި ގޮތް ނޭނގޭ މަރުތަކާއި ގެއްލުވާލާފައިވާ މީހުންގެ މައްސަލަތަކުގައި ޝާމިލުވާ މީހުންގެ ނަންތައް ހާމަކޮށް ފިޔަވަޅު އަޅަންވެސް ވަނީ ގޮވާލައިފައެވެ.\nމި ކުއްލި މައްސަލަ މިއަދު މަޖިލީހަށް ބަލައިގެންފައި ވަނީ 42 މެމްބަރުންގެ އިއްތިފާގުންނެވެ.\nއެ މައްސަލަ ހުށަހަޅުއްވަމުން ހަސަން ލަތީފް ވިދާޅުވީ އެމްޑީޕީއަށް ރާއްޖޭގެ ވެރިކަން ހަވާލުކޮށް ރައްޔިތުން މަޖިލީހުގެ ބޮޑު މެޖޯރިޓީއެއް ރައްޔިތުން ދިނީ ދިވެހި ރައްޔިތުންގެ ހަޒާނާއިން ވައްކަން ކުރި މީހުންނާއި ގޮތް ނޭނގޭ ގޮތަށް މަރާލާ އަދި ގެއްލުވާލާފައިވާ މީހުންގެ މައްސަލަތަކުގައި ޝާމިލްވާ މީހުން ދެނެގަނެ އެމީހުންނާ ދޭތެރޭ ފިޔަވަޅު އެޅުން ކަމަށެވެ.\nއަދި އެމްއެމްޕީއާރްސީގެ ވައްކަމާއި ހިޔާނާތާއި ކޮރަޕްޝަންގެ މައްސަލައިގައި ޝާމިލްވާ ފަރާތްތަކުގެ ތެރޭގައި ދައުލަތުގެ ވަޒީރުންނާއި ކޯޓުތަކުގެ ފަނޑިޔާރުންނާއި އަދި ރައްޔިތުންގެ މަޖިލީހުގެ މެމްބަރުން ހިމެނޭ ކަމަށް ޕްރޮސެކިއުޓާ ޖެނެރަލް އާއިޝަތު ބިޝާމް ވިދާޅުވެފައިވާކަން ވެސް ހަސަން ވަނީ ފާހަގަކުރައްވައިފައެވެ.\n"އެމްއެމްޕީއާރުސީގެ މައްސަލައިގައި ހިމެނޭ އެންމެހާ ފަރާތްތަކުގެ ނަންތަކާއި ގޮތް ނޭނގޭ ގޮތަށް މަރާލާ އަދި ގެއްލުވާލާފައިވާ މީހުންގެ މައްސަލަތަކުގައި އެކި ގޮތްގޮތުން ޝާމިލުވާ ފަރާތްތަކުގެ ނަންތައް ހާމަކޮށް، އެފަރާތްތަކުގެ މައްޗަށް ވަގުތުން ފިޔަވަޅު އެޅުމަށް ސަރުކާރަށް އިލްތިމާސް ކުރަމެވެ." ގަރާރުގައިވެ އެވެ.\nދާދިފަހުން ބޭއްވި މާލިއްޔަތު ކޮމެޓީގެ ބައްދަލުވުމުގައި ވާހަކަދައްކަވަމުން ޕީޖީ އައިޝަތު ބިޝާމް ވިދާޅުވީ ރައްޔިތުން މަޖިލީހުގެ މިހާރުވެ މެންބަރުންނާއި މި ސަރުކާރުގެ ވަޒީރުންނާއި އަދި ފަނޑިޔާރުންނަކީވެސް އެމްއެމްޕީއާރްސީ މައްސަލައިގަ ޝާމިލުވާ ފަރާތްތައް ކަމަށެވެ. އަދި އެ ދުވަހުގެ ކޮމެޓީގެ ބައްދަލުވުމުގައި ތިއްބެވި ބައެއް މެންބަރުންނަކީވެސް އެ މައްސަލާގައި ޝާމިލުވާ ފަރާތްތައް ކަމަށް ޕީޖީ ވިދާޅުވިއެވެ.\nމަޖިލިސް 2019 އެމްއެމްޕީއާރުސީ ހިޔާނާތް\nމީ މިހާރު ހާދަ ބޮޑުވެގެން އުޅޭ މީހެކޭދޯ؟ މީނަ ސައިޒަށް ތިރިވާދުވަހަކުން ހާދަ ދެރަވާނޭދޯ ؟\nގާޒީ އަލީ ރަޝީދަށް އަވަސް ފިޔަވަޅެއް އެޅެންޖެހޭނެ: އިދިކޮޅު ކޯލިޝަން


Geytherein Ufedhunu Kehkumuge Shauguverikan Mulhi Dhuniye Ah - Vaguthu\nގޭތެރެއިން އުފެދުނު ކެއްކުމުގެ ޝައުގުވެރިކަން މުޅި ދުނިޔެއަށް\nމަޝާހޫރު ޝެފް ޒިޔާން - ވަގުތު އަށް އިންޓަވިއު ދެއްވަނީ-އަހްމަދު މަމްދޫހް\nރާއްޖޭގައި މަޝްހޫރުކަން ހޯދަމުން އަންނަ ޝެފުން ވަރަށް ގިނަވެއްޖެ އެވެ. ރާއްޖެ ތަމްސީލު ކުރުމަށް ބޭރު ދުނިޔެއަށް ގޮސް ފިޔަޖަހާ އެތައް ޝެފުންނެއްވެސް އެބަ އުޅެ އެވެ. ރާއްޖޭގެ ޝެފުންގެ މަސައްކަތްތައް ފުރިހަމަ އެވެ. އެ މީހުންގެ އަޖައިބު ކުރުވަނިވި މީރު ކެއުންތަކުން އެތައް ބައެއްގެ ހިތްތައް ފަތަހަކޮށްލައިފިއެވެ.\nމިއީ މިހާރު ރާއްޖެއަށް މަޝްހޫރު ޝެފެކެވެ. އޭނާއަކީ އިންސްޓަގްރާމުން އޭނާގެ ހުނަރުވެރިކަން ދައްކާލާ އެތައް ބަޔަކު މި ދާއިރާއަށް ވަންނަން މަސައްކަތް ކުރާ މީހެކެވެ. މިއީ އަލީ ޒިޔާން އެވެ. ކ.ހުރައަށް ނިސްބަތްވާ އަލީ ޒިޔާންއަކީ މިހާރު ރާއްޖޭގައި ފާހަގަކޮށްލެވޭ މޮޅު ޝެފެކެވެ.\nފަތުރުވެރިކަމުގެ ދާއިރާއިން މަތީ ތައުލީމް ހާސިލްކޮށްފައިވާ ޝެފް ޒިޔާން ޝެފަކަށް ވުމަށް ޝައުގުވެރިކަން އުފެދުނީ އޭނާގެ މަންމަ އާއި ބައްޕަގެ މަސައްކަތްތައް ފެނި އިންސްޕަޔާ ވެގެންނެވެ. އޭނާ ފާހަގަކުރިގޮތުގައި، އެކަމަށް އޭނާ ޝައުގުވެރިވެފައި ވަނީ ބޮޑަށް ބައްޕަގެ ފަރާތުންނެވެ.\n"ބައްޕައަކީ ކުޑަ ރެސްޓޯރެންޓެއް ހިންގާ މީހެއް، އެތަނުގައި ބައްޕަ ކައްކާ ތަން ފެނިފައި އިންސްޕަޔާވީ".\nޝެފް ޒިޔާން ބައްޕައާއެކު\nޒިޔާން ބުނީ، ބައްޕަ ކައްކާ އެއްޗެހީގެ ތެރެއިން އޭނާއަށް އެންމެ ފާހަގަކޮށްލެވެނީ ތައި ފުޑްސް އާއި ރާއްޖެ ކެއްކުންތައް ކަމަށެވެ. ޒިޔާން އޭނާގެ ބައްޕަ އެ މަސައްކަތް ކުރުމަށް ޝައުގުވެރިވި ގޮތާއި ގުޅޭގޮތުން ވާހަކަދައްކަމުން ބުނީ، ބައްޕަ އަމިއްލަ މަސައްކަތުން ރެސްޓޯރެންޓެއް ހިންގައިގެން އެތަނަށް ޝެފުން ގެނެސް، އެ ޝެފުން ކައިރިން ބައްޕަ ކައްކަން ދަސްކުރީ ކަމަށެވެ.\nޝެފް ޒިޔާން މަސައްކަތުގައި\nއުމުރުން ނުވަ އަހަރުގައި ޒިޔާން ކެއްކުމަށް ޝައުގުވެރިކަން އުފެދުނެވެ. އެއިރުން ފެށިގެންވެސް ހިތް އޮތީ އެކަމަށް ގޮސްފައެވެ. އެހެން ނަމަވެސް އޭނާ ޝެފަކަށް ވުން އެއީ އެއްވެސް ގޮތަކަށް ޕްލޭން ކުރި ކަމެއް ނޫނެވެ.\n"ލަންކާގައި ކިޔަވަން ހުއްޓާ، ރާއްޖެއިން ލިބުނީ ފުރުސަތު. ފޯސީޒަން ރިސޯޓުން، އެއީ ކޮންމެ އަހަރަކުވެސް އެ މީހުން ގެންދާ އެޕްރެޓެންޝިޕް ޕްރޮގްރާމް، އެތަނުގައި އުޅޭ އާއިލާ މީހުންވެސް، އެ މީހުންގެ ރިކޮމޮންޑޭޝަނާއި އެއްކޮށް އެ ޗާންސްގެ ބޭނުން ހިފީ، އެ ކޯހަށް ހޮވިގެން ކޯސްގެ ތެރެއިން ލިބުނު އޮޕަޗުނިޓީއެއް ޝެފަކަށް ވުން" ދާއިރާއަށް ވަދެވުނު ގޮތް ކިޔައިދެމުން ޒިޔާން ބުންޏެވެ.\nއޭނާގެ ހިޔާލުގައި ހުރީ ފްރަންޓް އޮފީސް ދާއިރާއިން ކުރިއަށް ދާން ނޫނީ މެނޭޖްމެންޓް ސައިޑުން މަސައްކަތް ކުރާށެވެ. އެހެން ނަމަވެސް އޭނާއާ އެ ޕްރޮގްރާމްގެ ތެރެއިން ބައްދަލުވި މީހުންނާއެކު އޭނާގެ ހިޔާލު ބަދަލުވެއްޖެ އެވެ. އޭނާގެ ހިތްދަމައިގަތީ ކެއްކުމުގެ ދާއިރާއެވެ.\nއޭނާ އެޕްރެޓެންޝިޕް ޕްރޮގްރާމްގެ ތަމްރީންތައް ފަށައިގަތްއިރު، ހުރިހާ ސެކްޝަނެއްގައި މަސައްކަތް ކުރަން ފުރުސަތު ލިބުނެވެ. އެގޮތުން ކޯލްޑް ސައިޑް، ހޮޓް ކިޗަން، ޕޭސްޓްރީ އަދި ބޭކަރީގައިވެސް މަސައްކަތް ކުރަން ފުރުސަތު ލިބުނެވެ. އެއިން ކޮންމެ ތަނެއްގައި ތަމްރީނު ހެދިއެވެ.\nމަޝާހޫރު ޝެފް ޒިޔާން "ވަގުތު"އަށް އިންޓަވިއު ދެނީ: ވަގުތު އިމޭޖްސް -އަހްމަދު މަމްދޫހް\n"ފުރަތަމަ ސެމިސްޓާގައި އޮންނަނީ އެގޮތަށް، ދެން ބްރޭކްއަކަށްފަހު ދެވަނަ ސެމިސްޓާގައި އެ މީހުން ސްޕެޝަލައިޒް ކުރާނެ، ބޭނުންވާ ސެކްޝަންއަކަށް އެއިރު ޒިޔާން ސްޕެޝަލައިޒްވީ ކޯލްޑް ކިޗަންއަށް" ޒިޔާން ބުންޏެވެ. ކޯލްޑް ކިޗަންގައި އާއްމުކޮށް މި ހަދަނީ ސެލްޑް، ސްޓާޓާސް ފަދަ ކުދިކުދި ކެއުންތަކެވެ.\nއެތަނުން ތަމްރީންތައް ހަދާ، އޭނާ ފުރަތަމަ ވަޒީފާއަކަށް ގޮސްފައި ވަނީ ކްލަބްމެޑް ކަނި ފިނޮޅު ރިސޯޓަށެވެ. އެ ހިސާބުން ފެށިގެން އޭނާ ދިޔައީ ކެރިއާ އިތުރަށް ވަރުގަދަ ކުރަމުންނެވެ. އަދި އިތުރު ރިސޯޓްތަކަށް ވަޒީފާ ބަދަލުކޮށް، ތަޖުރިބާ ހޯދަމުންނެވެ.\nމިހާރު ޒިޔާން ޝެފެއްގެ ގޮތުގައި މަސައްކަތް ކުރާތާ ހަތް އަހަރުވެއްޖެ އެވެ.\nއޭނާއަށް މި ހަތް އަހަރު ތެރޭގައި ކުރެވުނު އެންމެ ރަނގަޅު ތަޖުރިބާއަކީ އޭނާ ޅ. އަތޮޅު ފުށިވަރު ރިސޯޓްގައި ކުރި މަސައްކަތެވެ. އޭނާ އެތަނަށް ވަޒީފާ ދިޔައީ ސޯލޯ ޝެފެއްގެ ގޮތުގައެވެ.\n"އެކަނި އެއް ރެސްޓޯރެންޓް، އެއް ސްޓެވާޑިންނާއި ލައިގެން، އެއީ ލަންޗްވެސް ޑިނާވެސް، އެއީ މިހާތަނަށް ކުރެވުނު އެންމެ ރަނގަޅު މަސައްކަތްތަކުގެ ތެރެއިން ފާހަގަކޮށްލެވޭ ކަމެއް. ރޭގަނޑު ގަޑީ ބިޒީވެއްޖެ ހާލަތެއްގައި އައިސްދާނެ އެހެން ޝެފެއް އެހެން ރެސްޓޯރެންޓަކުން، ހުރިހާ ޕްރިޕަރޭޝަންއެއް ހަދާ، އޯޑަރު ކުރުމާއި ތަން މެނޭޖް ކުރުމާއި، ކެއްކުމާއި، އެއްޗެހި ކޮށުމާއި ޕްރިޕަރޭޝަން މިއީ ހަމަ އެކަނި ކުރާ ކަންކަން" ޒިޔާން އޭނާގެ އެންމެ ފުރިހަމަ މަސައްކަތް ހިއްސާ ކުރަމުން ބުންޏެވެ.\nޒިޔާން އެންމެ ފަހުން މަސައްކަތް ކޮށްފައި ވަނީ ލަކްސް މޯލްޑިވްސް ގައެވެ. އެތަނުގައި އޭނާ ސުޕަވައިޒަރު ލެވެލްގެ ޕޯސްޓަކަށް ގޮސް އެތަނުގައި އޭނާ އުޅުނީ ސޫޝީ އަށް ހާއްސަ ވެގެންނެވެ.\nޒިޔާން ސޫޝީ ތައްޔާރުކޮށްފައި\n"ސުޝީއަށް ސްޕެޝެލައިޒްވީވެސް ފިންގާ ކްރޮސްކޮށް ކުރި ކަމެއްގެ ގޮތުގައި، އެއީ ޗެލެންޖެއް ގޮތަށް، އެއީ އެއިރު އެކުގައި މަސައްކަތް ކުރަމުންދިޔަ ޝެފް އަމިއްލަ ޕާސަނަލް ކަމެއްގައި ވަޒީފާއިން ވަކިވީ، ދެން ނެތް ސުޝީގެ އިތުރު މީހެއް، ދެން އޭނާގެ ދަށުން ހުރީ އަޅުގަނޑު. ދެން އެއިރު ހެޑް ޝެފަކަށް ހުރި މީހާ އަޅުގަނޑު ކައިރިން އެހި ތިކަން ވާނެތޯ، ދެން އަޅުގަނޑު ބުނިން ވީކެއް ދޭށޭ ޓްރެއިން ވެލާނަމޭ، އެ ވީކް ތެރޭގައި ޓްރައި ކޮށްލާފައި ހިތައް އެރީ ވާނީއޭ"\nކުރިންވެސް އޭނާ ޖަޕަނީސް ރެސްޓޯރެންޓެއްގައި މަސައްކަތް ކުރިއެވެ. އެކަމަކު އެއީ ހޮޓް ކިޗަން ބައިގައެވެ. އެހެން ނަމަވެސް ފަހުން ސުޝީއަށް ސްޕެޝަލައިޒްވެ އެކަމުގައި އެއް އަހަރު ދުވަސް ހޭދަކުރިއެވެ.\nމިހާރު އޭނާ ބޮޑަށް ހާއްސަވެފައި ވަނީ މޯލްޑިވިއަން ފިއުޝަން ނުވަތަ ދިވެހި ކެއްކުމަށެވެ. އޭނާ މިހާރު ވަޒީފާ އަދާކުރަމުންދާ މިލައިދޫގައި އޭނާ ހާއްސަވެފައިވަނީވެސް ދިވެހި ކެއްކުމަށެވެ. އޭނާ މަސައްކަތް ކުރަމުން ދަނީ މޯލްޑިވިއަން ފައިން ޑައިން ރެސްޓޯރެންޓްގައި ގެސްޓުންނަށް ދިވެހި ކެއުން ކެއްކުމުގައެވެ.\nމިލައިދޫގައި ހުންނަ ރެސްޓޯރެންޓަކީ ރާއްޖޭގެ ރިސޯޓެއްގައި ހުޅުވި ފުރަތަމަ މޯލްޑިވިއަން ފައިން ޑައިނިންގް ރެސްޓޯރެންޓް، ބައްތެލި ރެސްޓޯރެންޓެވެ. އޭނާ އަކީ އެ ރެސްޓޯރެންޓްގެ ދެވަނަ އިންޗާޖެވެ. އަދި މިހާރު ތަން ހިންގަމުން ދަނީވެސް ޒިޔާން އެވެ.\nޒިޔާން ބުނީ، އޭނާ އެންމެ ބޭނުންވަނީ ކާށިދޫ ދާއިރާގެ މެންބަރު އަދި ޑީއާރްޕީގެ ލީޑަރު އަބްދުﷲ ޖާބިރުއަށް ކައްކާ ދޭން ކަމަށެވެ. އަދި އޭނާއަށް ކައްކާ ދޭން ބޭނުންވަނީވެސް ދިވެހި ކެއުމެއް ކަމަށް ޝެފް ޒިޔާން ބުންޏެވެ.\nޒިޔާންގެ ކެއްކުމުގެ ހުނަރުވެރިކަން ފެށިފައި އޮތީ ވަރަށް ކުޑައިރު ގޭތެރެއިންނެވެ. އެހުނަރުވެރިކަމާއިއެކު ދުނިޔޭގެ އެތަންމިތަނުން ރާއްޖެ އައި އެތައް ހާސް ފަތުރުވެރިންނަށް ޒިޔާންގެ ކެއްކުމުގެ ހުނަރުވެރިކަމުން ހިތްހަމަޖެހުން ގެނެސްދީފިއެވެ. އަދި ހާއްސަކޮށް މިހާރު އޭނާ އަކީ ދިވެހި ކެއުންތައް އެތައް ފެތުވެރިންގެ ސުފުރާ މައްޗަށް ވަރަށް ފުރިހަމަ ކަމާއިއެކު ގެނެސްދޭ މޮޅު ޝެފެކެވެ.\nޒުވާނުންނަށް ފުރުސަތުތައް އޮތް، ރަނގަޅު އާމްދަނީއެއް ލިބޭ މިދާއިރާ އިން ދެވެން އޮތް އެންމެ މައްޗަކަށް ދިއުމަކީ ޒިޔާންގެ އުއްމީދެވެ. އޭނާގެ މަސައްކަތް ބައްޓަން ކޮށްފައި ވަނީ އެއުއްމީދު ހާސިލް ކުރެވޭނެ ގޮތަށެވެ.\nއާމާލް: ކުޑައިރު ތައުލީމީ ދާއިރާ އަށް ހިތް ޖެހި، މިހާރު އެންމެ އުހުގައި!\nޅަ އުމުރުގައި ސްކައުޓެއް ގޮތުގައި ޔާފިޒް ދައްކާ ހިތްވަރު!\nޝިއު - ދުޅަހެޔޮަވެ، އެހެން މީހުން ދުޅަހެޔޮ ކޮށްދިނުމުގައި ލޯތްބާއި އެކު\nމެއި 30, 2021 10:53\nމި ހަބަރު މި ލިޔުނު ސޮރު މަޝްހޫރު ތި ކިޔަނީ މި ސޮރު ދަންނަ މީހުނަށްތަ


Munnavaraa Jihad Saabithu Kohdhehvee Engumaai Neygumuge Thafaathu: Adhurey | Hathaavees\nމުނައްވަރާއި ޖިހާދު ސާބިތު ކޮށްދެއްވީ އެނގުމާއި ނޭނގުމުގެ ތަފާތު: އަދުރޭ\nކުރީގެ ފިނޭންސް މިނިސްޓަރު އަހުމަދު މުނައްވަރާއި ކުރީގެ ނާއިބު ރައީސް އަދި ރައީސް އަބްދުﷲ ޔާމީން ސަރުކާރުގެ ފުރަތަމަ ފިނޭންސް މިނިސްޓަރު އަބްދުﷲ ޖިހާދު ރައްޔިތުން މަޖިލީހުގައި ސާބިތު ކޮށްދެއްވީ އެނގުމާއި ނޭނގުމުގެ ތަފާތު ކަމަށް އިދިކޮޅު ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ވިދާޅުވެއްޖެއެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ދައުލަތުގެ ދަރަނީގެ މިންވަރު ސާފުނުވާ ކަމަށާއި ފިނޭންސް މިނިސްޓްރީގައި މިހާރު ހުރި ހިސާބުތަކާއި ރައްޔިތުންގެ މަޖިލީހުގައި ހުރި ހިސާބުތަކާ ދިމާނުވާ ކަމަށް ވިދާޅުވެ މަޖިލީހުގެ ރައީސް، ރައީސް މުހައްމަދު ނަޝީދު ހުށަހަޅުއްވާފައިވާ މައްސަލައަކާއި ގުޅިގެން މިއަދު މުޅި މަޖިލީހުގެ ކޮމެޓީ އަށް ޖިހާދާ މުނައްވަރު އަދި މިހާރުފެ ފިނޭންސް މިނިސްޓަރު އިބްރާހީމް އަމީރު ވަނީ ހާޒިރު ކުރައްވާފައެވެ.\nމިއަދު ކޮމެޓީގައި ދެކެވުނު ވާހަކަތަކާއި ގުޅިގެން އަދުރޭ ކުރެއްވި ޓްވީޓެއްގައި ވިދާޅުވީ ޖިހާދާއި މުނައްވަރު މިއަދު މަޖިލީހުގެ ތަޅުމުގައި ސާބިތުކޮށް ދެއްވީ އެނގުމާ ނޭނގުމުގެ ހުރި ތަފާތު ކަމަށެވެ.\nއޮނަރަބްލް ޖިހާދާއި އޮނަރަބްލް އަޙުމަދު މުނައްވަރު މިއަދު މަޖިލީހުގެ ތަޅުމުގައި ސާބިތުކޮށް ދެއްވީ އެނގުމާ ނޭނގުމުގެ ހުރި ތަފާތު! ރައީސް ޔާމީނުގެ ސަރުކާރުން ކަން ކުރީ ކަން ކުރަން އެނގިގެން ކަން.އަދި އެމް.ޑީ.ޕީ ސަރުކާރަށް ވާނުވާ ނޭނގޭ ކަން @DhiyaresNews @Ch13official @dhenonline\n— Abdul Raheem Abdulla (@Banafsaa) August 11, 2020\n"ރައީސް ޔާމީނުގެ ސަރުކާރުން ކަން ކުރީ ކަން ކުރަން އެނގިގެން ކަން. އަދި އެމްޑީޕީ ސަރުކާރަށް ވާނުވާ ނޭނގޭ ކަން،" އަދުރޭގެ ޓްވީޓުގައި ވިދާޅުވިއެވެ.\nމިއަދުގެ މުޅި މަޖިލިސް ކޮމެޓީގައި ޖިހާދާ އެންމެ ބޮޑަށް ކުރެއްވި އެއް ސުވާލަކީ ކުރީގެ ރައީސް އަބްދުﷲ ޔާމީންގެ ސަރުކާރުން ޗައިނާއިން ލޯނު ނަގާފައިވާ މައްސަލާގައެވެ. އެކަމާ ގުޅިގެން ޖިހާދު ވިދާޅުވީ ޗައިނާގެ ލޯނުތަކުގެ ސަބަބުން ދިވެހި ދައުލަތަށް މާބޮޑު ބުރައެއް ނާންނާނެ ކަމަށެވެ.\nދަރަންޏާއި ގުޅޭ ގޮތުން ކުރީގެ މިނިސްޓަރު މުނައްވަރު ވިދާޅުވީ ކުރީގެ ރައީސް ޔާމީންގެ ވެރިކަމުގައި ދަރަނި މެނޭޖް ކުރަން ގިނަ މަސައްކަތްތަކެއް ކުރި ކަމަށާއި ދަރަނި ސާފު ނުވެ ނޯންނާނެ ކަމަށެވެ.\nPrevious ހިޔާނާތުގެ މައްސަލައެއްގައި ދައުވާކުރަން ފޮނުވަން ތައްޔާރުވެއްޖެ\nNext ކޮވިޑް މަރު 21އަށް އަރައިފި


IGMH aai Finance ga aa imaaraathu ge massala majileehu ge committeen balanee | Mihaaru\nމާލިއްޔަތު ކޮމިޓީގެ މިއަދުގެ ބައްދަލުވުން ކުރިއަށް ގެންދަނީ.---ފޮޓޯ: ހުސެއިން ވަހީދު/މިހާރު\nއައިޖީއެމްއެޗާއި ފިނޭންސް އިމާރާތުގެ މައްސަލަ މަޖިލީހުގެ ކޮމިޓީން ބަލަނީ\n15 ފެބުރުއަރީ 2017 - 14:02 43 comments\nއައިޖީއެމްއެޗާއި ފިނޭންސް މިނިސްޓްރީގެ 25 ބުރީގެ އިމާރާތުގެ މަސައްކަތް ހަވާލުކުރުމުގައި ގަވައިދާ ހިލާފު އެއްވެސް އަމަލެއް ހިންގާފައިވޭތޯ ބަލަން ރައްޔިތުންގެ މަޖިލީހުގެ މާލިއްޔަތު ކޮމިޓީން މިއަދު ނިންމައިފި އެވެ.\nކުޅުދުއްފުށީ އުތުރު ދާއިރާގެ އެމްޑީޕީ މެމްބަރު އަބްދުލް ޣަފޫރު މޫސާ ހުށަހެޅުއްވި މައްސަލައާ ގުޅިގެން ސަރުކާރުގެ ކަމާ ބެހޭ އިދާރާތަކުން ވަނީ އެ ދެ މަޝްރޫއާ ގުޅޭ ހުރިހާ ލިޔެކިއުންތައް އެ ކޮމިޓީއަށް ފޮނުވައިފަ އެވެ. އަދި ލިޔެކިއުންތައް ބެއްލެވުމަށް ފަހު ބައެއް މެމްބަރުން ވިދާޅުވީ އެހާ ގިނަ ލިޔުންތައް ދިރާސާކުރަން ވަގުތު ބޭނުންވާ ކަމަށެވެ.\nއައިޖީއެމްއެޗްގެ އާ އިމާރާތުގެ މަސައްކަތް ކުރިއަށް ގެންދަނީ: މި އިމާރާތުގެ މަސައްކަތް ހަވާލުކުރުމުގައި ގަވައިދާ ހިލާފު އެއްވެސް އަމަލެއް ހިންގާފައިވޭތޯ ބަލަން ރައްޔިތުންގެ މަޖިލީހުގެ މާލިއްޔަތު ކޮމިޓީން މިއަދު ވަނީ ނިންމާފައި.---ފޮޓޯ: އަހްމަދު އަބްދުﷲ ސައީދު/މިހާރު\nއައިޖީއެމްއެޗްގެ 25 ބުރީގެ އިމާރާތް ބިޑަށް ނުލައި 140 މިލިއަން ޑޮލަރަށް މާޗު 2، 2016 ގައި ހަވާލުކޮށްފައި ވަނީ ސިންގަޕޫރުގެ ޗަންހުއާ ކުންފުންޏާ އެވެ. އެ މަސައްކަތުގެ އަގު އަދާކުރަން ނިންމާފައި ވަނީ ތިން އަހަރަށް ބަހާލައިގެން ސީދާ ސަރުކާރު ބަޖެޓުންނެވެ.\nފިނޭންސް މިނިސްޓްރީން އަމީނީމަގުގައި ކުރިން ހަދަން ނިންމި ޔޫ ބިލްޑިން ހަވާލުކުރީ 122 މިލިއަން ޑޮލަރަށް މެލޭޝިއާގެ ޑަބްލިއު ޒެޑްއާރު ގްރޫޕާ އެވެ. ކޮންޓްރެކްޓާ ފައިނޭންސް އުސޫލުން ހަވާލުކުރި އެ މަޝްރޫއުގެ ފައިސާ ދައްކަން ޖެހެނީ 20 އަހަރަށް ބަހާލައިގެން ކަމަށް ފިނޭންސް މިނިސްޓްރީން ކުރިން ބުނެފައިވެ އެވެ.\nމާލޭގައި އެ އިމާރާތް އަޅަން ފިނޭންސް މިނިސްޓްރީގެ ބައެއް އިމާރާތްތައް ތަޅާލި ފަހުން ސަރުކާރުން ނިންމީ ހުޅުމާލޭގައި އެ މަޝްރޫއު ކުރިއަށް ގެންދާށެވެ. އެކަމަކު އެ މަސައްކަތެއް އަދި ނުފަށަ އެވެ.\nއައިޖީއެމްއެޗްގެ އިމާރާތާ ބެހޭ ގޮތުން ވާހަކަދައްކަވަމުން އެމްޑީޕީ މެމްބަރު އިބްރާހިމް ޝަރީފް ވިދާޅުވީ ލިޔެކިއުންތަކުގައިވާ ގޮތުން އިމާރާތުގެ ކޮންޓްރެކްޓަރަށް ސިންގަޕޫރުގައި ހުންނަ ޔުނައިޓެޑް އޯވަސީސް ބޭންކް (ޔޫއޯބީ) މެދުވެރިކޮށް ސަރުކާރުން މިދިޔަ އަހަރުގެ މެއި މަހުން ފެށިގެން ފައިސާ ދައްކަމުން އަންނަ ކަމަށެވެ. އަދި އެ އިމާރާތަށް 140 މިލިއަން ޑޮލަރު ހަރަދުކުރަން ޖެހޭތޯ ބަލަން ޖެހޭ ކަމަށް ވެސް އޭނާ ވިދާޅުވި އެވެ.\nމާލިއްޔަތު ކޮމިޓީގެ މިއަދުގެ ބައްދަލުވުމުގައި މަރަދޫ ދާއިރާގެ އެމްޑީޕީގެ މެމްބަރު ޝަރީފް ވާހަކަ ދައްކަވަނީ.---ފޮޓޯ: ހުސެއިން ވަހީދު/މިހާރު\n"އަޅުގަނޑުމެން ބަހުސްކުރަން މި ޖެހެނީ މި އިމާރާތަށް 140 މިލިއަން ޑޮލަރަކީ އެކަށީގެންވާ އަދަދެއްތޯ ނޫންތޯ. އެއީ އެންމެ ރަނގަޅު އަގުތޯ، މި ކަންކަން ބަލަން ޖެހެނީ،" ޝަރީފް ވިދާޅުވި އެވެ.\nއޭނާ ވިދާޅުވީ އެ ދެ މަޝްރޫއުއާ ގުޅިގެން ދެ ކަމެއް ބަލަން ޖެހޭ ކަމަށެވެ. އެއީ އިމާރާތުގެ ޖުމްލަ ހަރަދާއި ސަރުކާރުން ފައިސާ ހަރަދުކުރަނީ ކިހިނެއްތޯ ކަމަށް ވިދާޅުވި އެވެ.\nޝަރީފުގެ ވާހަކާގައި "ލޯނު އަދާކުރަން ޖެހެނީ ކިހާ މުއްދަތެއްގައިތޯ އާއި އޭގެ އިންޓަރެސްޓް ރޭޓަކީ ކިހާ ވަރެއްތޯ" ބަލަން ޖެހޭ ކަމަށް ވިދާޅުވިޔަސް، އައިޖީއެމްއެޗުގެ އިމާރާތަށް ޚަރަދުކުރަނީ އެކަމަށް ލޯނެއް ނަގައިގެންކަން ސަރުކާރުން ބުނެފައެއް ނުވެ އެވެ.\nކޮމިޓީގައި ވާހަކަދައްކަވަމުން އޭދަފުށީ ދާއިރާގެ ޕީޕީއެމް މެމްބަރު އަހުމަދު ސަލީމް (ރެޑްވޭވް ސަލީމް) ވިދާޅުވީ އެ ދެ އިމާރާތުގެ މަސައްކަތް ހަވާލުކުރީ ވަރަށް ބޮޑު އަގުގައި ކަމަށް ވާހަކަދެކެވޭތީ އޭގެ ހަގީގަތް ބަލައި، ރައްޔިތުންނަށް އެކަން އަންގަން ޖެހޭ ކަމަށެވެ.\n"އަޅުގަނޑުމެން އެބަ ޖެހޭ މިކަމުގެ ހަގީގަތް ބަލައި މިކަން ގޮސްފައި އޮތީ ގޯސްކޮށް ވެއްޖިއްޔާ އެކަން ރައްޔިތުންނަށް ހާމަކޮށްދޭން. މިކަމަކީ ރައްޔިތުންގެ މެދުގައި ވަރަށް ބޮޑު ޝައްކުތަކެއް އުފެދިފައިވާ ކަމަކަށް ވާތީ ޝައްކުތައް ފިލުވާލަން މިކަން ކޮށްފައި އޮތް ގޮތް ކިޔައިދޭން ޖެހޭ،" ސަލީމް ވިދާޅުވި އެވެ.\nއޭނާ ވިދާޅުވީ ކޮންމެ ސަރުކާރެއް އޮތަސް އެ ސަރުކާރުން ކުރާ ކަންކަން ރައްޔިތުންގެ މަޖިލީހުން ބަލައި އެކަން ރައްޔިތުންނަށް ހާމަކޮށް ކިޔައިދޭން ޖެހޭނެ ކަމަށެވެ.\nމި މަޝްރޫއުތަކާ ގުޅޭ ހުރިހާ ލިޔެކިއުންތައް މަޖިލީހަށް ފޮނުވުމުން ވަރަށް ބޮޑަށް ހިތްހަމަޖެހިވަޑައިގެންފައިވާ ކަމަށް ވެސް ސަލީމް ވިދާޅުވި އެވެ.\n"އަޅުގަނޑުމެން އެބަ ޖެހޭ ސަރުކާރު ވެސް ހިމާޔަތްކުރަން. އަދި އާއްމު ރައްޔިތުންގެ ބޮލުގައި އެޅޭ އެއްޗެއް މިއިން ކޮންމެ ލާރިއަކީ. އެހެންވީމަ އަޅުގަނޑުމެން ޖެހޭ ރައްޔިތުންނަށް ކިޔައިދޭން މި ކަން ކޮށްފައި އޮތީ ރަނގަޅަށް ވެއްޖިއްޔާ ރަނގަޅަށް ކަން،" އޭނާ ވިދާޅުވި އެވެ.\nމާލިއްޔަތު ކޮމިޓީގެ މިއަދުގެ ބައްދަލުވުމުގައި ވިލުފުށި ދާއިރާގެ ޕީޕީއެމްގެ މެމްބަރު ރިޔާޒް ރަޝީދު ވާހަކަ ދައްކަވަނީ.---ފޮޓޯ: ހުސެއިން ވަހީދު/މިހާރު\nއެ މައްސަލައާ ބެހޭ ގޮތުން ވާހަކަދައްކަވަމުން ވިލުފުށީ ދާއިރާގެ ޕީޕީއެމް މެމްބަރު ރިޔާޒް ރަޝީދު ވަނީ އެ މަޝްރޫއު ހަވާލުކޮށްފައިވާ ގޮތް ބެލުމަށް ފަހު ރިޕޯޓެއް ތައްޔާރުކުރަން އޮޑިޓާ ޖެނެރަލްގެ އޮފީހާ ހަވާލުކުރަން ހުށަހަޅުއްވައިފަ އެވެ. ނަމަވެސް އެ ހުށަހެޅުމާ ބެހޭ ގޮތުން ވަކި ގޮތެއް ކޮމިޓީއަކުން ނުނިންމަ އެވެ.\nއިތުރު ލިޔުންތައް ފިނޭންސް މިނިސްޓްރީ ކޮރަޕްޝަން މަޖިލީހުގެ މާލިއްޔަތު ކޮމިޓީ ދަރުމަވަންތަ ހޮސްޕިޓަލް ރައްޔިތުންގެ މަޖިލިސް\nގެރެންޓީއާ ނުލައި ފައިސާދޭން ހުއްދައެއް ނުދެން: އަމީރު


Hidhumah 24 Gadi Irah Badhaluviyas, Muvazaffun Madhu: Gemanafushi Council - Vaguthu\nގެމަނަފުށީ ކައުންސިލުން، ރައީސް ސޯލިހުއާ އެކު ބޭއްވި ބައްދަލުކުރުމުގެ ތެރެއިން\nގއ. ގެމަނަފުށީގެ ސިއްހީ މަރުކަޒު 24 ގަޑިއިރު ހިދުމަތް ފޯރޮކޮށްދޭން ފެއްޓުމާއި ގުޅިގެން އެކަމަށްޓަކައި އެ ރަށު ކައުންސިލް ސަރުކާރަށް ޝުކުރު އަދާކުރައްވާފިިއެވެ.\nގެމަނަފުށީ ކައުންސިލުން ވަނީ އިއްޔެ، ރައީސް އިބްރާހިމް މުހައްމަދު ސޯލިހާ ބައްދަލުކުރައްވާފައެވެ. އެ ބައްދަލުވުމުގައި ކައުންސިލަރުން ވިދާޅުވީ ސިއްހީ މަރުކަޒުން 24 ގަޑިއިރު ހިދުމަތް ދޭން ފެށުމަކީ ރައްޔިތުން ވަރަށް ބޮޑަށް ބޭނުންވެފައިވާ ހިދުމަތެއް ކަމުގައި ކަމަށް ވިދާޅުވެފައެވެ. އެ މަރުކަޒަށް އިތުރަށް މުވައްޒަފުން ބޭނުންވާކަމަށާއި، މަރުކަޒުގެ ޖާގައިގެ ދަތިކަން ހުރިކަން ކައުންސިލުން ވަނީ ފާހަގަކުރައްވާފައެވެ. އަދި ކައުންސިލް އިދާރާގެ ޖާގައިގެ ދަތިކަމާއި، މުވައްޒަފުން މަދުކަން ކައުންސިލުން ފާހަގަކުރެއްވެވިއެވެ.\nއޭގެ އިތުރުން ސްކޫލަށް މަލްޓި ޕާޕަސް ހޯލެއް ބޭނުންވާކަމާއި، އެއްދަންފަޅިއަށް ސްކޫލުގެ ކިޔެވުން ބަދަލުކުރުމަށްޓަކައި ފަހުން އިމާރާތް ކޮށްފައިވާ 10 ކްލާސްރޫމަށް ފަރުނީޗަރު ބޭނުންވާކަމުގައި ކައުންސިލުން ވިދާޅުވިއެވެ. ހަމަ އެއާއެކު މަސްވެރިންގެ ކަންބޮޑުވުންތަކާއި، ޒުވާނުންގެ ކަންބޮޑުވުންތައްވެސް މި ބައްދަލުވުމުގައި ކައުންސިލުން ވަނީ ހިއްސާކުރައްވާފައެވެ. އެގޮތުން މަހުގެ އަގު ރަނގަޅުކޮށްދިނުމަށާއި، އައިސް ޕްލާންޓްގެ މަސައްކަތް ކުރިއަށް ގެންދެވުމަށް ބޭނުންވާކަން ފާހަގަކުރެއްވެވިއެވެ.\nއަދި ޒުވާނުންނަށް ހާއްސަކޮށް ޔޫތް ސެންޓަރެއް ގާއިމުކޮށް ދެއްވުމަށާއި، ފުޓްބޯޅަ ދަނޑެއް ބޭނުންވާކަމުގައި ކައުންސިލުން ވިދާޅުވިއެވެ. މީގެ އިތުރުން ރަށުގެ ގިރާ ސަރަޙައްދު ރައްކާތެރިކޮށްދެއްވުމަށާއި، ރަށުގެ ބިންހިއްކަން ބޭނުންވާކަމަށާއި، ބަނދަރުގެ ޖާގަ އިތުރުކުރުމަށް ބޭނުންވާކަމަށާއި، ރަށުގެ މިސްކިތް މަރާމާތުކުރުމަށް ބޭނުންވާކަމުގައި ގެމަނަފުށި ކައުންސިލުން ފާހަގަކުރެއްވެވިއެވެ. އަދި ރަށުގައި ތާރު އެޅުމަށް ބޭނުންވާކަމުގައިވެސް އެބޭފުޅުން ފާހަގަކުރެއްވެވިއެވެ.\nމި ބައްދަލުކުރެއްވުމުގައި ރައީސް ދެއްކެވި ވާހަކަފުޅުގައި އެމަނިކުފާނު ވަނީ ކައުންސިލުން ފާހަގަކުރެއްވި ކަންކަމުގައި ކަމާބެހޭ އިދާރާތަކާއި މަޝްވަރާކުރައްވައިގެން ހައްލު ހޯއްދަވައިދެއްވުމަށް މަސައްކަތްކުރައްވާނެ ކަމުގައި ވިދާޅުވެފައެވެ.\nއެގޮތުން ނަރުދަމާގެ މަސައްކަތް މިހާރު ގާތްގަނޑަކަށް ނިމިފައިވާކަން ފާހަގަކުރައްވާ، ފެނުގެ މަސައްކަތް ވަރަށް އަވަހަށް ފެށިގެން ދާނެކަމުގައި ވިދާޅުވިއެވެ. ރައީސް ވަނީ ރަށުގައި ތަރައްގީގެ މަސައްކަތް ކުރާއިރު ރަށުގެ ކައުންސިލުން އެއްބާރުލުން ދެއްވުމަކީ ވަރަށް ރަނގަޅުސިފައެއްގެ ގޮތުގައި ފާހަގަކުރައްވާފައެވެ.


Dhathi kurumuge fiyavalhu alhaigen kuraane mashvaraaeh noannaane: Rouhani | Mihaaru\nއީރާންގެ ރައީސް ހަސަން ރޫހާނީ. --ފޮޓޯ:އޭއެފްޕީ\nދަތިކުރުމުގެ ފިޔަވަޅު އަޅައިގެން ކުރާނެ މަޝްވަރާއެއް ނެތް: ރޫހާނީ\n08 އޯގަސްޓް 2018 - 11:533comments\nތެހެރާން (އޮގަސްޓް 8) - ދަތިކުރުމުގެ ފިޔަވަޅުތަކުގެ ދަށުގައި އީރާން އޮތްހާ ދުވަހަކު "އިތުބާރު ނުކުރެވޭ" އެމެރިކާއާ ކުރާނެ އެއްވެސް މަޝްވަރާއެއް ނޯންނާނެ ކަމަށް ރައީސް ހަސަން ރޫހާނީ ވިދާޅުވެއްޖެ އެވެ.\nއީރާނާ ދެކޮޅަށް އެމެރިކާ އިން އަޅާ ދަތިކުރުމުގެ ފުރަތަމަ ފިޔަވަހީގެ ފިޔަވަޅުތައް އިއްޔެ ތަންފީޒް ކުރަން ފެށުމުގެ ކުރިން ރޫހާނީ ވިދާޅުވީ "މީހެއްގެ ގަޔަށް ވަޅި ޖެހުމަށް ފަހު އެ ވަޅި އުފުރާ ނުލައި އުޅެނިކޮށް އޭނާއާ މަޝްވަރާކުރާނެ ކަމަށް އުއްމީދުކޮށްގެން ނުވާނެ" ކަމަށެވެ.\nރޫހާނީ ވިދާޅުވީ އެމެރިކާ އަކީ މަޝްވަރާ ކުރަން އިތުބާރު ނުކުރެވޭ ބައިވެރިއެއްކަން އެ ގައުމުން ސާބިތުކޮށްދީފައިވާ ކަމަށެވެ. އެކަމުގެ ހެއްކެއްގެ ގޮތުން ރޫހާނީ ދައްކަވާފައި ވަނީ ދުނިޔޭގެ ބޮޑެތި ބާރުތަކާ އެކު 2015 ވަނަ އަހަރު ގާއިމްކުރި ނިއުކްލިއާ އެއްބަސްވުމުން އެއްވެސް އުޒުރެއް ނެތި އެމެރިކާ ވަކިވުމެވެ.\n"އިތުބާރު ކުރެވޭ ފަރާތްތަކާ އެކު މަޝްވަރާ ކުރަން އީރާނުން އަބަދުވެސް މަރުހަބާ ކިޔާނެ. އެކަމަކު ދަތިކުރުމުގެ ފިޔަވަޅުތަކުގެ ދަށުގައި އީރާން އޮވެ ކުރާނެ މަޝްވަރާތަކުގެ ފައިދާއެއް ނެތް،" ރޫހާނީ ވިދާޅުވި އެވެ.\nމިދިޔަ މަހު ފަހުކޮޅު ޓްރަމްޕް ވަނީ އެއްވެސް ޝަރުތެއް ނެތި އީރާނުގެ ވެރިންނާ މަޝްވަރާ ކުރަން ތައްޔާރަށް ހުންނެވި ކަމަށް ވިދާޅުވެފަ އެވެ. ރޫހާނީ ވިދާޅުވީ އީރާނުގެ ވެރިންނާ މަޝްވަރާ ކުރަން ޓްރަމްޕް ހުށަހެޅުއްވީ އީރާނުގެ އެތެރޭގައި ބައިބައިވުން އުފައްދަން ކަމަށެވެ. އަދި އެއީ އީރާނުގެ ރައްޔިތުންނާ ދެކޮޅަށް ނަފްސާނީ ހަނގުރާމައެއް ފަށަން ކުރާ ކަމެއް ކަމަށް ވެސް ވިދާޅުވި އެވެ.\nއީރާނަށް ދަތިކުރުމުގެ ފިޔަވަޅު އެޅުމަށް ފަހު ޓްރަމްޕް ވަނީ އެއްވެސް ގައުމަކުން ތެހެރާނާ އެކު ވިޔަފާރި ނުކުރަން އިންޒާރު ދެއްވައިފަ އެވެ. ދަތިކުރުމުގެ ދެ ވަނަ ފިޔަވަހި ތަންފީޒް ކުރަން ފަށާނީ ނޮވެމްބަރު މަހު5ވަނަ ދުވަހު އެވެ.\nއިތުރު ލިޔުންތައް އީރާން ޑޮނަލްޑް ޓްރަމްޕް\nއެމެރިކާއިން އަޅާ ފިޔަވަޅަކުން އީރާން ނުގުޑާނެ: ރޫހާނީ


SunOnline: Hanimaadhoo airport hingan beyru bayakah nudheyne kamah bunefi\nހަނިމާދޫ އެއާޕޯޓު ހިންގަން ބޭރު ބަޔަކަށް ނުދޭނެ ކަމަށް ބުނެފި\nއައިޝަތު ފަރީޙާ 14 Jun 2021, 12:57\nހަނިމާދޫ އިންޓަނޭޝަނަލް އެއާޕޯޓު ތަރައްގީ ކުރުމަށް އިންޑިއާގެ އެގްޒިމް ބޭންކުން ލޯނު ނެގި ނަމަވެސް އެ އެއާޕޯޓު ހިންގާނީ ސަރުކާރުން ނުވަތަ ސަރުކާރު ހިއްސާވާ ކުންފުންޏަކުން ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެ އެވެ.\nއިންޑިއާގެ އެގްޒިމް ބޭންކުގެ އެހީގައި ހަނިމާދޫ އެއާޕޯޓު ތަރައްގީކުރާއިރު، އެ އެއާޕޯޓުގެ ހިންގުން އިންޑިއާ ކުންފުންޏަކާ ހަވާލު ކުރަން އުޅޭކަމުގެ އަޑުތައް ގަދަވި އެވެ. އަދި އިއްޔެ ސަރުކާރުން ފޮރިން ޑައިރެކްޓް އިންވެސްޓުމެންޓު ޕޮލިސީ އަށް ގެނައި އިސްލާހުގައި، ބޭރުގެ 100 ޕަސެންޓު ހިއްސާ އޮންނަ ކުންފުނިތަކަށް ރާއްޖޭގައި އެއާޕޯޓު ހިންގޭ ގޮތަށް ހިމަނާފައި އޮތުމުން އެކަންބޮޑުވުންތައް ވެސް ވަނީ އިތުރުވެފަ އެވެ.\nއިއްޔެގެ އިސްލާހާ ގުޅިގެން ގިނަ ބަޔެއްގެ ކަންބޮޑުވުންތައް ހުއްޓައި، މިނިސްޓަރު ފައްޔާޒު މިއަދު ވިދާޅުވީ އިންޑިއާގެ އެގްޒިމް ބޭންކުގެ ލޯނު ފެސިލިޓީގެ ދަށުން ހަނިމާދޫ އިންޓަނޭޝަނަލް އެއާޕޯޓު ތަރައްގީކުރި ނަމަވެސް އެ އެއާޕޯޓުގެ އޯނާޝިޕް އޮޕަރޭޝަން އަދި މެނޭޖު ކުރުން ކުރިއަށްގެންދާނީ ސަރުކާރުގެ ބެލުމުގެ ދަށުން ނުވަތަ ސަރުކާރު ހިއްސާވާ ކުންފުންޏެއްގެ ބެލުމުގެ ދަށުން ކަމަށެވެ.\nކަންބޮޑުވުންތައް ހުރުމުން "އެކަން ސާފުކޮށްދިނީ" ކަމަށް މިނިސްޓަރު ވިދާޅުވި އެވެ.\nއެފްޑީއައި ޕޮލިސީ އަށް ސަރުކާރުން އިއްޔެ ގެނައި އިސްލާހުގައިވާ ގޮތުން ފްރެއިޓް ސާވިސް ނުހިމެނޭހެން ރާއްޖޭގައި އެއާ ޓްރާންސްޕޯޓުގެ ހިދުމަތްތައް ދިނުމަށް ބޭރުގެ 100 ޕަސެންޓު ހިއްސާ އޮންނަ ކުންފުނިތަކަށް ރާއްޖޭގައި އިންވެސްޓު ކުރެވޭނެ އެވެ.\nމީގެ އިތުރުން އެއާޕޯޓު ހިންގުމާއި އޮޕަރޭޓު ކުރުން (ޓާމިނަލް ފެސިލިޓީސް ހިމެނޭހެން)، އެއާޕޯޓު އަދި އެއާޓްރެފިކް ކޮންޓްރޯލު މަސައްކަތް އަދި ގްރައުންޑް ސާވިސް ހިދުމަތް ދިނުމަށް ވެސް 100 ޕަސެންޓު ބޭރުގެ ހިއްސާ އޮންނަ ކުންފުނިތަކަށް ރާއްޖޭގައި އިންވެސްޓު ކުރެވޭނެ ކަމަށް އިސްލާހުގައި ބުނެފައިވެ އެވެ.\nއެފްޑީއައި ޕޮލިސީގައި އެއާ ޓްރެފިކް ކޮންޓްރޯލުގެ މަސައްކަތް ބޭރުގެ 100 ޕަސެންޓު ހިއްސާ އޮންނަ ފަރާތްތަކަށް ކުރެވޭ ގޮތަށް އޮތް އޮތުމާ ގުޅޭ ގޮތުން މިނިސްޓަރު ވިދާޅުވީ ފޮރިން ޑައިރެކްޓް އިންވެސްޓްމެންޓު ޕޮލިސީ އަށް ގެނެސްފައިވާ އިސްލާހުގައި، އެއާޓްރެފިކް އޮޕަރެޝަން އަމިއްލަ ބަޔަކަށް ދޭނެ ވާހަކަ ނޯންނާނެ ކަމަށާއި އޮޅުން އަރާތީ އިސްލާހުގެ އިބާރާތް ބަދަލު ކުރާނެ ކަމަށެވެ.\nރާއްޖޭގެ އެންމެ ކުޑަ ރޭޓުގައި ހޯމް ލޯނު ދޫކުރަނީ\nދިމާވި ދަތިތަކަށް ބީއެމްއެލްއިން މާފަށް އެދިއްޖެ


Vote ge kurin World cup Baavvaane Gaumakaa medu ebbas vevunu: Blatter\nވޯޓުގެ ކުރިން ވޯލްޑް ކަޕް ބާއްވާނެ ގައުމަކާމެދު އެއްބަސްވެވުނު: ބްލެޓާ\nވޯލްޑް ކަޕް ބާއްވާ ގައުމަކަށްވުމަށް ގަތަރުން ކުރި ކެމްޕޭންގައި ޒައިނުއްދީން ޒިދާން (ވ) ގަތަރުގެ ޓީޝާޓް ދައްކާލަނީ: 2022ގެ ވޯލްޑް ކަޕް ބާއްވާނީ އެގައުމުގައި.\nދުނިޔޭގެ އެންމެ ބޮޑު ފުޓްބޯޅަ މުބާރާތް ކަމަށްވާ ފީފާ ވޯލްޑް ކަޕް ބާއްވާނެ ގައުމު ކަނޑައަޅަން ނެގި ވޯޓުގެ ކުރިން އެ މުބާރާތް ބާއްވާނެ ގައުމުއޮތީ ނިންމާފައި ކަމަށް ފީފާގެ ރައީސް ސެޕް ބްލެޓާ ވިދާޅުވެއްޖެ އެވެ.\nކޮރަޕްޝަނުގެ ތުހުމަތުގައި 90 ދުވަހަށް ފުޓްބޯޅައިގެ ހަރަކާތްތަކުން ސަސްޕެންޑްކޮށްފައި ހުންނެވި ބްލެޓާ މިހެން ވިދާޅުވީ ރަޝިޔާގެ ނޫހަކަށް ދިން އިންޓަވިއުއެއްގަ އެވެ.\n"2010 ވަނަ އަހަރު އަހަރުމެން މަޝްވަރާކޮށްފައި ނިންމީ ދެ މުބާރާތުގެ ބިޑް އެއްފަހަރާ ގެންދަން. (ހިންގާ ކޮމިޓީ) ގްރޫޕް ތެރޭގައި އެއްބަސްވެވުނީ 2018 ވަނަ އަހަރު ރަޝިޔާގައި ބާއްވަން. އެއީ އިރުމަތީ ޔޫރަޕުގައި ވޯލްޑް ކަޕް މިހާތަނަށް ނުބާއްވާތީވެ. އަދި 2022 ވަނަ އަހަރު އަނެއްކާ ވެސް އެމެރިކާ އަށް ފުރުސަތު ދިނުމަށް. އެއިރުން އަހަރުމެންނަށް ސިޔާސީ ގޮތުން އެންމެ ބާރުގަދަ ގަދަ ދެ ގައުމުގައި މުބާރާތް ބޭއްވުނީ،" އުމުރުފުޅުން މިހާރު 79 އަހަރުގެ ބްލެޓާ ވިދާޅުވި އެވެ.\nނަމަވެސް އޭނާ ވިދާޅުވީ އެގޮތަށް އެއްބަސްވެވުނު ނަމަވެސް 2022 ވަނަ އަހަރުގެ މުބާރާތް ގަތަރުގައި ބާއްވަން ހަމަޖެހުނީ ޔޫރަޕުގެ ހަތަރު ވޯޓެއް އެންމެ ފަހު ވަގުތު ބަދަލުވުމުން ކަމަށެވެ.\n"އެންމެ ފަހު ވަގުތު (ފްރާންސް ރައީސް ނިކޮލަސް) ސަރްކޯޒީ ގަތަރުގެ ކްރައުންސް ޕްރިންސް މިހާރުގެ ގަތަރުގެ ވެރިއަކަށް ހުންނެވި ޕްރިންސް ގޮވައިގެން އެމީޓީން އަށް އައި. އެއަށްފަހު ޕްލެޓީނީއާ ވާހަކަތަކެއް ދެއްކުމަށްފަހު އޭނާ ބުނީ އެންމެ ރަނގަޅުވާނީ ގަތަރަށް ފުރުސަތުދިނިއްޔާއޭ. އެހިސާބުން މުޅި މަސްރަހު ބަދަލުވީ،" ބްލެޓާ ވިދާޅުވި އެވެ.\nބްލެޓާ މިހެން ވިދާޅުވިއިރު މި މައްސަލަ ސްވިޒަލޭންޑްގެ ކަމާ ބެހޭ ފަރާތްތަކުންނާއި އެމެރިކާގެ ތަހުގީގީ އިދާރާތަކުން ވަނީ ބަލައި ފާސްކުރަން ފަށައިފަ އެވެ. އަދި ކޮޕަރްޝަނުގެ މައްސަލާގައި ފީފާގެ ބައެއް ވެރިން ހައްޔަރުކޮށް، ބްލެޓާއާ ދެކޮޅަށް ވެސް ވަނީ ދައުވާތައް އުފުލައިފަ އެވެ.\n1998 ވަނަ އަހަރުން ފެށިގެން ފީފާގެ ރައީސްކަން ކުރަމުން އަންނަ ބްލެޓާ ވަނީ ކޮރަޕްޝަނުގެ ތުހުމަތުތަކާހުރެ ފީފާގެ ރައީސް ކަމުން އަންނަ ފެބްރުއަރީ މަހު އިސްތިއުފާ ދެއްވައި އާ ރައީސަކު އިންތިހާބުކުރާނެ ކަމަށް ވިދާޅުވެފަ އެވެ. މި އިންޓަވިއުގައި އޭނާ އިތުރަށް ވިދާޅުވީ ރަޝިޔާ އަތުން ވޯލްޑް ކަޕް ބޭއްވުމުގެ ފުރުސަތު ނިގުޅައިނުގަނެވޭނެ ކަމަށާއި އަދި 2018 އާއި 2022ގައި ވެސް އިނގިރޭސިވިލާތަށް މުބާރާތް ބޭއްވުމުގެ ފުރުސަތު ނުލިބިދިޔަ އެންމެ ބޮޑު ސަބަބަކީ އެ ގައުމުގެ މީޑިޔާއިން ފީފާ އާއި އެ ޖަމާއަތުގެ ހިންގާ ކޮމިޓީއަށް އަމާޒުކުރި ފާޑުކިއުންތަކާހެދި ކަމަށެވެ.\nބްލެޓާގެ މިވާހަކަތަކާމެދު ފީފާގެ އެތިކްސް ކޮމިޓީން ވަނީ އެއްވެސް ވާހަކައެއް ބުނަން ދެކޮޅު ހަދައިފަ އެވެ.\nވޯލްޑްކަޕްގެ ލޯގޯއިން ދޭހަވަނީ އަރަބި ސަގާފަތް


milahandhuvaru4- Hali News\n14 October 2020, 08:19\nއެމީހުން އެއުޅެނީ ހަސަދަލައިގެން. އަހަރެންނަށް ރަނގަޅު މުރާލި ކުއްޖެއް ލިބުނީމަ މިތަން ހަލާކު ކުރަން ” ޝަމްއާން މަންމައަށް ވިސްނައިދެވޭތޯ ބެލިއެވެ.\nތެދެކެވެ. ޝަމްއާންގެ މަންމަމެންވެސް ކައިވެނި ކުރަން އުޅުނުއިރު ރަށުތެރޭގައި ފާޑުފާޑުގެ ވާހަކަ ދެކުވުނެވެ. އެކަމާއި އެމީހުން އަޅައެއް ނުލިއެވެ. ކުރިން އެކަހަލަ ވާހަކަ ގަބޫލުކުރިނަމަ މިއަދު އެމީހުންގެ އާއިލާ އޮންނާނީ ރޫޅިފައެވެ.\nޝަމްއާންގެ ވާހަކަ މަންމަ ގަބޫލުކުރިއެވެ. ޝަމްއާންގެ މަންމަމެންނަށް ވެސް ކަންތައް ދިމާވީ ހަމަ އެގޮތަށެވެ. އެމީހުން ދުރުކުރުމަށް ރަށްރަށުން ފަންޑިތަހަދާ މީހުން ގެނެގެންވެސް އުޅުނެވެ.” ދެން ހިނގާ ސައިބޯން ” ޝަމްއާން ގޮވައިގެން މަންމަ ހިނގައިގަތެވެ.\n” ދެން އެކަހަލަ ކަންތަކާއި ނުވިސްނާތި އިނގޭ ” މަންމަ ހިތްހަމަޖައްސައިދެވޭތޯ ޝަމްއާން މަސައްކަތްކުރިއެވެ.\nއިރުއޮއްސި މަޢްރިބު ނަމާދަށް ގޮވިތަނާ ޒުމްރާ އަތުވެއްޖެއެވެ. މޫނުމަތިން ކޮންމެވެސް ވަރަކަށް ހާސްވެފައި ހުރި މަންޒަރު ފެނެއެވެ. އައިގޮތަށް އައިސް ފެންވަރައިގެން ކޮޓަރިއަށް ވަދެ އޮށޯވެލިއެވެ.\n” ހާދަ ވަރުބަލިވެފައި ތިއޮތީ ” ޝަމްއާން ވެސް އެނދުގައި އޮށޯތެވެ.\n” ވަރުބައްޔޭ ނޫން. އެކަމަކު މިރަށުތެރޭގައި ވާން އުޅޭކަންތަކުން މި ފިކުރުބޮޑުވަނީ ” ޒުމްރާ ހުރީ ވަރަށް ހިތްހަމަ ނުޖެހިފައެވެ\n” ކޮންކަމެއްތަވީ ” ޝަމްއާން ނޭގޭ ކަމަށް ހެދިއެވެ.\n” ނަމަނަމަ މަށާއި ނުކުޅޭތި. ވަރަށް ބޮޑު ގެއްލުމަކާއި ކުރިމަތިލާން ޖެހިދާނެ ” ޒުމްރާ ބުނެލިއެވެ.\nޝަމްއާން އިނީ ބިރުންނެވެ. ދުވަހަކުވެސް ޒުމްރާ އެހާ ރުޅިއައިސްފައި ހުއްޓާ ނުދެކެއެވެ. އަނެއްކާ މިރަށުތެރޭގައި ދެކެވޭ ވާހަކަތައް ޒުމްރާއަށް އިވުނީބާއެވެ. ހަމަ ޔަގީނުންވެސް އެވާހަކަތަކެއް ޒުމްރާއަށް އިވިގެން ނުވާނެއެވެ. ސަބަބަކީ ޒުމްރާއަކީ ރަށުން ބޭރުގައި މަސައްކަތް ކުރާ މީހަކަށް ވާތީއެވެ. ޝަމްއާން އޮތީ ހާސްވެފައެވެ.\n” ކިހިނެތްތަވީ. ދެން ރުޅިގަދަނުވެ ބުނެބަލަ ” ޝަމްއާން ލޯބިން ޒުމްރާގެ ބޮލުގައި ފިރުމަލިއެވެ.\n” ވީގޮތަކީ އަދި ވާން އުޅޭގޮތަކީ އަހަރެމެން ދެމީހުން ދުރުކުރަން ބަޔަކު ރާވަނީ ” ޒުމްރާ ކިޔައިދިނެވެ.\n” އެއީ ކޮންބައެއް ” ޝަމްއާން ހާސްވިއެވެ.\nއަދި ފަހުން އެނގޭނެ ކަމަށް ބުނެފައި ޒުމްރާ ބޭރަށް ނިކުތެވެ. ހީވީ ކޮންމެވެސް ކަމަކާއި ހާސްވެގެން އުޅޭހެންނެވެ. ޝަމްއާން ޒުމްރާގެ ފަހަތަކުން ނުދެއެވެ. ޒުމްރާ ރުޅިމަޑުކުރެވޭތޯއެވެ. މާގިނައިރެއް ނުވެ ޒުމްރާ އައިސް އޮށޯތެވެ. މޫނުމަތިން ކޮންމެވެސް ވަރެއްގެ ހިނިތުންވުމެއް ފެނިގެންދެއެވެ. ނަމަވެސް ޝަމްއާން އެކަމާއި ސުވާލު ކުރާކަށް ބޭނުމެއްނުވިއެވެ. އެހެން އޮއްވައި ޝަމްއާން އަށް ނިދިއްޖެއެވެ. ހޭލެވުނީ ޒުމްރާ ގޮވީމައެވެ. މަސައްކަތު ދިއުމުގެ ކުރިން ގޮވާލީއެވެ.\n” ކާން ހަދާފައި މިދަނީ ” ޒުމްރާ ބުނެލިއެވެ.\n” ހާދަ އަވަހަކަށް ” ޝަމްއާން ސުވާލު ކުރިއެވެ.\nޝަމްއާން އަނެއްކާވެސް އޮށޯތީ ނިދާލާށެވެ. އެއިރު ފަތިސް ނަމާދަށް ގޮވަން ގާތްވަނީއެވެ. ޝަމްއާންއަށް ހޭލެވުނީ ޔަމީން އައިސް އެނދަށް އެރީމައެވެ. ކައިވެނީގެ ކަންތަކާއި އުޅެން ހަދައިގެން ދަރިފުޅުގެ ކަންތަކުގަވެސް ނޫޅެވެއެވެ. ގިނަ ދުވަސްތަކެއް ކޮއްލާފައި މީހަކާއި އިނީމަވެސް އެހެން ވެދާނެތާއެވެ. ޔަމީން ބޭނުންވީ ޝަމްއާން ގޮވައިގެން ބޭރަށް ނިކުމެލާށެވެ. ޝަމްއާން އަޅާނުލުމުން ޔަމީން ފެށީ ރޯށެވެ. ޝަމްއާން ޔަމީން އުރައިލައިގެން ގޮސް ބޭރަށް ނިކުތެވެ. އެއިރު ގޯތިތެރޭގައި ޝަމްއާންގެ މަންމަ އެހެން މީހަކާއި ވާހަކަ ދައްކަން ހުއްޓާ ފެނުނެވެ.\n” އޭ ދަރިފުޅާ އެއްކަލަ އަލިބެއަށް ބަޔަކު ވަރަށް އަނިޔާކޮއްފައި އެބައޮތޯ ” ޝަމްއާން ފެނުމާއި އެކު މަންމަ ބުނެލިއެވެ.\n” ތެދެއް. ބައެއް މީހުން ބުނޭ ހިއެއް ނުވެޔޯ މިރަށުގެ މީހަކަށް އެވަރު ކުރަން ކެރޭނެހެން ” މަންމަގެ ގާތުގައި ހުރި ޝަފީނާ ބުނެލިއެވެ.\n” ދެން ކޮންބައެއް ކުރާނީ. މިރަށަށް އަރާ ތިކަހަލަ ކަމެއް ކުރާކަށް އެހެން ބަޔަކަށް ނުކެރޭނެ ” ޝަމްއާން ބުނެލިއެވެ.\n” އެމީހުން އެބައުޅޭ މިހާރު ފަންޑިތަ ހަދަންވެސް. އެބަޔަކު ހޯދަން ” ޝަފީނާ ބުނެލިއެވެ.\n” ހިނގާބަލަ އަލިބެ ދެކިލަން ދާން ” ޝަފީނާ އާއި އެކީ ޝަމްއާންމެންވެސް ހިނގައިގަތެވެ. އެގެއަށް ދާކަށް މާގިނައިރެއް ނުނަގައެވެ. އެގޭ ގޯތިތެރޭގައި މީހުން އޮތީ ފުރިބާރުވެފައެވެ.” ދެންމެ އަލިބެ އެ ނިޔާވީ ” އެތަނުން މީހަކު ބުނެލި އަޑުއިވުނެވެ. ޝަމްއާންމެންވެސް އަލިބެ އޮތް ތަނާ ގާތަށް ޖެހިލިއެވެ. ތެދެކެވެ. އެއީ އިންސާނަކަށް ކުރަން ހެޔޮވާވަރުގެ ކަމެއް ނޫނެވެ. އަލިބެއަށް އޮތީ ވަރަށް އަނިޔާ ކޮއްފައެވެ. ޝަމްއާންއަށް ރޮވުނެވެ. އަލިބެގެ ޖަނާޒާގެ ހުރިހާކަމެއްގައި ޝަމްއާން ބައިވެރިވިއެވެ. އަލިބެގެ ޖަނާޒާގެ ކަންތައް ނިންމާލުމަށް ފަހު ޝަމްއާންއަށް ގެއަށް އާދެވުނުއިރު ހުރީ އިރުއްއޮއްސިފައެވެ. އެއިރު ގޭތެރޭގައި ޒުމްރާ އުޅެއެވެ. އާންމުކޮށް އަންނަގަޑިއަށް ވުރެ މިއަދު މާ އަވަހަށް އައީއެވެ. ޒުމްރާ ހުރި ހިނިތުންވެފައެވެ.” ހާދަ އަވަހަކަށް ތިއައީ. މިއަދު މާ އަވަހަށް މަސައްކަތް ނިމުނީތަ ” ޒުމްރާ ފެނުމުން ޝަމްއާން އަހައިލިއެވެ.\n” ތިއައީ އަލިބެ ވަޅުލައިފައި ދޯ ” ޒުމްރާ ފެށީ އެހެން ވާހަކައެކެވެ.\n” އާނ. ވަރަށް އަނިޔާވެރި ގޮތަކަށް މަރާލައިފައި އޮތީ ” ޝަމްއާން ޖަވާބު ދިނެވެ.\n” ރަނގަޅު އޭނަ މަރުވާން މާ ލަސްވެސް ވެއްޖެ ” ޒުމްރާ ބުނެލިއެވެ.\n” އޭ ތިކަހަލަ ވާހަކަ ނުދައްކާ ” ޝަމްއާން ރުޅިއައެވެ.\n” އޭނަ އެއީ ވަރަށް ވިޔާނުދާ މީހެއް. މީހުންނަށް ފަންޑިތަ ހަދައިގެން ލަނޑުދޭ މީހެއް ” ޒުމްރާ ތަފްސީލް ކޮއްލަދިނެވެ.\nއަލިބެ މަރާއެކު މުޅިރަށުގައި ވަނީ ބިރުވެރިކަމެއް އުފެދިފައެވެ. އިރުއޮއްސޭއިރަށް ގޭގެ ދޮރުތައް ލައްޕައެވެ. އިޝާނަމާދަށްފަހު ރަށުތެރޭން އެއްވެސް މީހަކު ނުފެނެއެވެ. އަދި ހަވީރު އަތަށް އަޅައިފިއްޔާ އަތިރިމައްޗަށް ވެސް ނިކުންނާކަށް ކެރޭ މަދު މީހަކު ނޫނީ ނުހުރެއެވެ. ގިނަ މީހުން ކިޔަނީ އެއީ ޖިންނީގެ ކަމެއް ކަމަށެވެ. ބުނެވޭނީވެސް އެހެންތާއެވެ. އެރަށަކީ ދުވަހަކުވެސް އެކަހަލަ ކަމެއް ހިނގި ރަށެއް ނޫނެވެ. އެންމެ ފަހުން އަލިބެގެ އާއިލާއިން ނިންމީ ފަންޑިތަ ހަދާ މީހަކު ގެންނާށެވެ. އެކަމުން އެ އާއިލާއަށް އިތުރު ގެއްލުމެއް ކުރިމަތި ވުމުގެ ކުރިންނެވެ. މިކަމާއި އެރަށުގެ ގިނަ ބައެއްގެ ތަރުހީބު ލިބުނެއެވެ. އެއަތޮޅުގެ ވަރަށް މޮޅުކަމަށް ކިޔާ ފަންޑިތަ ހަދާ މީހަކު ރަށަށް ގެނައުމުގެ މަސައްކަތް ކުރިއެވެ. އެނާ އަށް ކިތަންމެ ބޮޑު އެއްޗެއް ދީގެން ނަމަވެސް އެކަންތަކުން އެރަށް ސަލާމަތް ކުރުމަށް އެމީހުން ބޭނުންވެއެވެ. ފަންޑިތަ ހަދާ މީހާ އަށް އެންމެ އަވަހަކަށް ވެސް އާދެވެން އޮތީ ހަފްތާގެ ފަހުންނެވެ. އެނަ އަންނަންވާއިރަށް އެރަށުގެ މުދިންބެ ކިޔެވެލި ލިޔަވަމުން ދެއެވެ. ނަމަވެސް އެރަށުގެ ބިރުވެރިކަމަކަށް ބަދަލެއް އަންނަހެން ހިއެއް ނުވެއެވެ.\nދުވަސްތައް ފާއިތުވެގެންގޮސް މިއަދަކީ ރަށުގެ މީހުންގެ މޫނުމަތިން އުފާވެރި ކަމުގެ ކުލަވަރު ފެނިގެން ދިޔަދުވަހެކެވެ. ދިގު އިންތިޒާރަކަށްފަހު އެރަށަށް އެމީހުން ބޭނުންވެގެން އުޅުނު ފަންޑިތަ ހަދާ މީހާ އަންނަނީއެވެ. އޭނަ ރަށަށް އައިއިރު ރަށުގެ ކުދިބޮޑު އެންމެން އޭނަގެ އިސްތިޤްބާލުގައި ތިއްބެވެ. އެއީ މުޅި އަތޮޅުވެސް ދަންނަ މަޝްހޫރު މީހެކެވެ. އެނަގެ ނަމަކަށް ކިޔަނީ ހަސަންފުޅެވެ. އޭނައަކީ ރާއްޖޭގެ ވަރަށް ގިނަ އަތޮޅުތަކުގައި ފަންޑިތަ ހަދައި އެކަމުގެ ތަޖްރިބާ ލިބިފައިވާ މީހެކޭ ބުނާތީ އަޑުއިވެއެވެ. ހަސަންފުޅު ހުންނަން ހަމަޖެހިފައިވަނީ އެރަށު މުދިންބެގެ ގޭގައެވެ.\nހަސަންފުޅު އެރަށަށް އައިތާ ދެވަނަދުވަހެވެ. އޭނަ މަސައްކަތްވެސް ފަށަން ހަމަޖެހިފައި އޮތީ މިއަދުއެވެ. ފުރަތަމަ ހަސަންފުޅު ބޭނުންވީ ރަށުގެ ތުނޑީގައި އެމަސައްކަތް ފަށާށެވެ. އެހެން ކަމުން އެރަށުގެ ބާރުގަދަ ސާޅީސް ފިރިހެނުންވަނީ އެކަމަށް ތައްޔާރުވެފައެވެ. ކިޔެވުމާއި ދުންއެޅުމާއި އެހެނިހެން ކަންތަކުގައެވެ. އިރުއޮއްސެން ގާތްވި ވަގުތު އެ ސާޅީސް ފިރިހެނުން ތިބީ ތުނޑިމަތީގައެވެ. ހަސަންފުޅުގެ އޯޑަރަކަށް ތައްޔާރަށެވެ. އެތަނަށް އެއްވެސް އަންހެނަކު އައުން ހަސަންފުޅު ވަނީ މަނާކޮއްފައެވެ. މަޢުރިބް ނަމާދުކޮއްލައިގެން ހަސަންފުޅު އައިސް އިށީނީ ތުނޑީކޮޅު ރާޅު ޖަހާ ހިސާބުގައެވެ. ހަސަންފުޅު ކިޔަވަން ފަށައިފިއެވެ. ހަސަންފުޅު ކިޔަވަން ފެށުމާއި އެކު ހީވަނީ ބޮޑު ތުފާނެއް އައިހެންނެވެ. ވައިގަދަވެ ވާރޭވެހި ވިދާ ގުގުރަން ފަށައިފިއެވެ. އެންމެން ތެމިފޯވެއްޖެވެ. އެމީހުންނަށް ހަސަންފުޅު ދިޔައީ ހިތްވަރު ދެމުންނެވެ. ގަދަވިއްސާރައިގަވެސް އެމީހުން ހަސަންފުޅުގެ ބަސްގަބޫލުކޮށް ހިތްވަރު ކުރަމުންދިޔައެވެ. ހަސަންފުޅުގެ ކިޔެވުން ނިންމައިލީ އިޝާނަމާދަށް ގޮވީމައެވެ.\n” ހިނގާ ދާން. އެއްވެސް ކުއްޖަކު ބިރު ނުގަންނާތި ” ހަސަންފުޅު އެކުދިންނަށް ހިތްވަރު ދިނެވެ.\n” ދެން ކިހިނެތް ވާނީ ” އެތަނުން އެކަކު ހަސަންފުޅާއި ސުވާލު ކުރިއެވެ.\n” ހީވަނީ މިރަށުތެރޭގައި އެބައުޅޭހެން ކޮންމެވެސް ޖިންނި ކުއްޖެއް ” ހަސަންފުޅު ބުނެލިއެވެ.\n” މިރަށަކު ނޫޅޭނެ ތިކަހަލަ ޖިންނިއެއް. އެކަމަކު ޝަމްއާން ކިޔާ ކުއްޖަކު އިނދެގެން އުޅޭނެ ވަރަށް ތަފާތު ކުއްޖަކާއި. ބައެއް މީހުން ކިޔާ އެއީ ޖިންނިއެކޭވެސް ” ސައްތާރު އެހެން ބުނެލީ ވަރަށް ބިރުން ހުރެއެވެ.\n” އެގެއަށް އަހަރެން ދާނަން. އެކަމަކު މާދަމާ ” ހަސަންފުޅު ބުނެލިއެވެ.\nހަސަންފުޅު ގެއަށް ލާފައި އެ ޒުވާން ކުދިންކޮޅު ގެއަށް ދާން ހިނގައިގަތެވެ. މާ ދުރަކަށް ދެވޭވަރެއް ނުވިއެވެ. ގުގުރާ ވާރޭ ވެހެން ފަށައިފިއެވެ. އެންމެން އެކި ދިމަދިމާލަށް ދުއްވައިގެންފިއެވެ. ސައްތާރުވެސް ގޮސް ވަދެވުނީ ގެއެއްގެ އަސްކަނި ދަށަށެވެ. ސައްތާރުގެ ގެ ހުންނަނީ ދުރުގައިކަމުން ވާރޭ ހުއްޓާލާތޯ މަޑުކޮއްލީއެވެ. ކުއްލިއަކަށް ފެނުނީ މަގުމަތިން ދުވެލާފައި ދިޔަ އަންހެން ކުއްޖެކެވެ. ސައްތާރު އެކުއްޖާގެ ފަހަތުން ދުއްވައިގަތެވެ. އެ ވިއްސާރައިގާ އެކަނި އަންހެން ކުއްޖަކު ބޭރުގައި އުޅޭތީ އެއީ ކާކުކަން ބަލައިލުމުގެ ބޭނުމުގައެވެ. ނަމަވެސް އެކަންވީ ބޭކާރެވެ. އެކުއްޖާ ދުވެފައި ގޮސް ގެއްލިއްޖެއެވެ. ވާރޭ ވެހޭތީ އެތަނުން ކޮންމެވެސް ގެއަކަށް ވަނީކަންނޭގެއެވެ. ނުވަތަ ސައްތާރަށް ފިލީކަމަށްވެސް ވެދާނެއެވެ. ސައްތާރުހުރީ ތެމިފައެވެ. ދެން ވާރޭ ހުއްޓާލަންދެން މަޑުކުރާކަށް ބޭނުމެއް ނުވިއެވެ. ސައްތާރު މަޑު ހިނގުމެއްގައި ދިޔައެވެ. ކުއްލިއަކަށް ސައްތާރުގެ ލޮލުގައި އަޅައިގަތީ އެއްކަލަ އަންހެން ކުއްޖާއެވެ. އެއްވެސް ހަރަކާތެއް ނެތި ފާރުގައި ލެގިލައިގެން އެކުއްޖާ ހުއްޓެވެ. ވާރެއއާއި ތެމިގެންނެވެ. ބަލާބެލުމަށް ފިނީގެ އަސަރެއް އެކުއްޖާއަށް ކުރާހެނެއް ހިއެއްނުވެއެވެ. ސައްތާރު ގޮސް އެކުއްޖާއާއި ގާތްވެލިއެވެ.” މިތާ ކީއްކުރަނީ ” ސައްތާރު ސުވާލުކޮއްލިއެވެ.\n” ހިނގާ ގެއަށްދާން. މިތާ އެކަނި ހުންނާކަށް ނުވާނެ ” އެކުއްޖާ ޖަވާބު ނުދިނުމުން ސައްތާރު ދެވަނަފަހަރަށް ވެސް ސުވާލު ކުރިއެވެ.\nއެކުއްޖާ ސައްތާރުގެ މޫނަށް ބަލައިލިއެވެ. ހަމަ އެއާއި އެކު ސައްތާރު ދުއްވައިގަތެވެ. ނަމަވެސް އެކަންވެސްވީ ބޭކާރު ކަމަކަށެވެ. އެކުއްޖާ އައިސް ސައްތާރުގެ އަތުގައި ހިފެހެއްޓިއެވެ. ސައްތާރު ކިތަންމެ ބާރު ގަދަޔަސް އެކުއްޖާގެ ކުރިމަތީގައި ޖެހުނީ އިސްޖަހާށެވެ. އެބާރުގެ ބޭނުމެއް ނުކުރެވުނެވެ.\n” ބަލަ މަށަކީ ޖިންނިއެއް. އަހަރެން ނައްތާލަން ކޮން މަސައްކަތެއް ތި ކުރަނީ ” އެކުއްޖާ އެހެންބުނެފައި ސައްތާރުގެ ކަރުގައި ހިފިއެވެ.\n” ދޫކޮއްލާ. ދެން އެކަހަލަ ކަމެއްގައި ދުވަހަކުވެސް ބައިވެރި ނުވާނަން ” ސައްތާރަށް ބުނެވުނީ އެވަރަށެވެ. މަޑުމަޑުން ބާރު ދޫވެގެން ބިންމައްޗައް ވެއްޓިއްޖެއެވެ.\nހެނދުނުއިރު އެރިތަނާހެން މުޅި ރަށުގައި އޮތީ ސައްތާރު މަރުގެ ވާހަކައެވެ. ރަހުމް ކުޑަ ގޮތަކަށް މަރައިލި ވާހަކައެވެ. ޖެހިޖެހިގެން ދެވަނަ މަރާއިއެކު މުޅިރަށުގައި ކުރިއަށް ވުރެ ބިރު ބޮޑުވިއެވެ. ބައެއް މީހުންގެ އިތުބާރު ހަސަންފުޅަށް ގެއްލެމުންދިޔައެވެ. އަނެއްބައި މީހުން ހަސަންފުޅަށް ނުލާހިކު އިތުބާރު ކުރެއެވެ. އެކަމާއި ހަސަންފުޅު ހިތްވަރު ދުލެއް ނުކުރެއެވެ. އެއީ ހަސަންފުޅަށް އާކަމެއް ނޫނެވެ. ސައްތާރުގެ ޖަނާޒާގައި ރަށުގެ ގިނަބަޔަކު ބައިވެރިވިއެވެ. އެންމެންގެ ލޮލުން ދިޔައީ ކަރުނަ އޮހޮރެމުންނެވެ. ދެން މަރުބާނީ ކާކުބާއެވެ. މިއީ މިހާރު ރަށުގެ އެންމެންގެ ހިތުގައި އުފެދިފައިވާ ބޮޑު ސުވާލެކެވެ.\nހަވީރު ފެންވަރައި ނަލަހެދިލައިގެން ޝަމްއާން އާއި ޒުމްރާ ތިބީ ގޯތިތެރޭގައި ހުރި ޖޯލިފަތީގައެވެ. ކުރިމަތީގައި ހުރި ޖޯލީގައި ޝަމްއާންގެ މަންމަ ވެސް އިނެވެ. އެމީހުން ވާހަކަ ދައްކަމުން ދިޔައީ މިރަށުން ފަހަކަށް އައިސް އަނިޔާވެރި ގޮތަކަށް މީހުން މަރުވަމުންދާ ވާހަކައެވެ. އެމީހުން އެވާހަކައިގައި ތިއްބާ ސަލާމް ގޮވާލައިފައި ގޯތިތެރެއަށް ވަދެގެން ހަސަންފުޅު ވަދެގެން އަންނަތަން ފެނުނެވެ. ހަސަންފުޅަށް އިޚްތިރާމް ކުރުމުގެ ގޮތުން ޝަމްއާން ކޮޅަށް ތެދުވެލިއެވެ.\n” މިއީ ހަސަންފުޅު. މިރަށް ފަންޑިތަ ހަދަން އައިސް އުޅޭ މީހެއް ” ހަސަންފުޅުގެ ގާތުގައި ހުރި ޒުވާނާ ހަސަންފުޅު ތަޢާރަފް ކުރިއެވެ.\n” އާދޭ އިށީންނަން ” ޖޯލިފަތީ ދައްކާލަމުން ޝަމްއާންގެ މަންމަ ބުނެލިއެވެ.\n” މިއީ އަހަރެންގެ ދަރިފުޅު، ދެން އެއިނީ އޭނަގެ އަނބިމީހާ ” ޝަމްއާންގެ މަންމަ ހަސަންފުޅަށް ޝަމްއާންމެން ތަޢާރަފްކުރިއެވެ. ހަމައެއާއި ޒުމްރާ ގޭތެރެއަށް ވަންނަން ހިގައިގަތެވެ. ހީވަނީ ކޮންމެވެސް ކަމަކާއި ރުޅިއައިސްފައިހުރިހެންނެވެ.\n” އެއީ އާދަޔާ ޚިލާފް ކުއްޖެއް ދޯ ” ޒުމްރާއަށް އިޝާރާތްކޮށް ހަސަންފުޅު ބުނެލިއެވެ.\n” އާނ އެއީ ވަރަށް ރަނގަޅު އަދި އެހާމެ މުރާލި ކުއްޖެއް. އަދި ޝަމްއާންދެކެ ވަރަށް ލޯބިވޭ ” ޝަމްއާންގެ މަންމަ ހަސަންފުޅަށް ޖަވާބުދިނެވެ.\n” މިބުނީ ތިހެނެއްނޫން. އެއީ އިންސާނެއްބާއޭ. އަހަރެންނަށް ޝައްކު ” ހަސަންފުޅު ބުނެލިއެވެ.\n” އޭ ފާޑުފާޑުގެ ވާހަކަ ދައްކާނެކަމެއްނެތް މިގެއަށް އައިސް. ކަލޭ އެހާ އަވަހަށް ހިތްކީ ދޯ ” ޝަމްއާން ރުޅިގަދަވިއެވެ.\n” މިގެއަށް ތިއައީ ދޭތެރެޖައްސަން ދޯ ” ޝަމްއާންގެ މަންމަވެސް ހުރީ ރުޅިގަދަވެފައެވެ.\n” އަހަރެންނަށް ހީވަނީ އެއީ ޖިންނިއެއްހެން. މިރަށުގައި މި ހިނގާ ކަންތަކުގައި އޭނަގެ އަތެއް އޮވެދާނެ ” ހަސަންފުޅު ބުނެލިއެވެ.\n” އޭ ކަލޭ މުސްކުޅިވީމަވެސް ޒުވާން ކުދިން ފަހަތުން ދުވެވޭތޯ ދޯ ބަލަނީ ” ޝަމްއާން ބުނެލިއެވެ.\n” ނިކުމޭ މިގެއިން. ދެން މިގެއަށް ވަދެގެން ނުވާނެ. އަދި މިއީ މިރަށުގެ މީހެއްވެސް ނޫނޭ އައިސް ފާޑުފާޑުގެ ވާހަކަ ދައްކަނީ ” ޝަމްއާންގެ މަންމަ ހަސަންފުޅު އެގެއިން ނިކުތުމަށް އަމުރު ކުރިއެވެ. ހަސަންފުޅު އެގެއިން ނިކުމެގެން ދިޔައީ ހިތަހަމަ ނުޖެހިފައިހުރެގެންނެވެ.\nނަމަވެސް ހަސަންފުޅުގެ މަސައްކަތަކަށް އެއްވެސް ހުއްޓުމެއް ނުގެނެއެވެ. ހަސަންފުޅާއި އޭނަގެ ޓީމުން ބޭނުންވަނީ އެރަށް އެބިރުވެރިކަމުން ސަލާމަށް ކުރާށެވެ. ކޮންމެފަދަ ގުރުބާނީއެއް ވެގެން ވިޔަސް ހެވެއެވެ. ދުވަހަކަށް ވުރެ ދުވަހެއް މަސައްކަތް ދިޔައީ ގިނަވެގެންނެވެ. ދިމާވާ ދަތިއުނދަގޫތައްވެސް ދިޔައީ އިންތިހާއަށް އިތުރުވަމުންނެވެ. އާންމުކޮށް ކިޔެވެލި ކިޔަވަނީ ހުކުރު، އަންގާރަ، ބުރާސްފަތީގައެވެ.\nޝަމްއާންގެ މަންމަ ހުރީ ރުޅި އައިސްފައެވެ. ޝަމްއާން އާއި ދޭތެރޭ ރަށުގެ މީހުން ދެކޭގޮތުންނެވެ. ޝަމްއާންގެ ފުރަތަމަ ކައިވެނިވެސް ނިމިގެން ދިޔައީ އެހާމެ ހިތްދަތި ގޮތަށެވެ. އަނެއްކާ މިފަހަރުވެސް އެގޮތަށް ވާކަށް އެމީހުނެއް ނޭދެއެވެ. އަދި އަމުދުން ޒުމްރާ ބީވެގެން ދާކަށް ޝަމްއާނެއް ނޭދެއެވެ. އިރުއޮއްސިގެން ގާތްވި ވަގުތު ޝަމްއާން އޮތީ ގޯތިތެރޭގައި ހުރި ޖޯލިފަތީގައެވެ. ޝަމްއާންގެ މަންމަވެސް ޖެހިގެން ހުރި ޖޯލީގައި އޮތެވެ. ޒުމްރާ ވެސް ގޯތިތެރެއަށް ވަދެގެން އާދެއެވެ.\n” މިރަށު މީހުން އުޅެނީ އަހަރެން މަރާލަންތަ؟ ބަލާބަލަ އެމީހުން އަހަރެންނަށް ކޮއްފައިވާ އަނިޔާ ” ޒުމްރާ ޝަކުވާ ކުރިއެވެ.\n” ކާކު ތިހެން ހެދީ ” ޝަމްއާން ރުޅިގަދަވިއެވެ.\n” އެއުޅޭ ހަސަންފުޅު. އަހަރެންނަށްވެސް ތަދުވޭ ” ޒުމްރާއަށް ރޮވުނެވެ.\n” މަ މިދަނީ ތިބުނާ ހަސަން ފުޅަކާއި ދިމާލަށް. ޒުމްރާ އަށް ހެދިހެން ހަދާލާނަން ” ޝަމްއާން ދުއްވައިގަތެވެ. ފަހަތުން ޝަމްއާންގެ މަންމަވެސް ދުއްވައިގަތެވެ. ޝަމްއާން ހަސަންފުޅަށް އަނިޔާ ކޮއްފާނެތީއެވެ. ޒުމްރާ އެތަން ބަލަން ދުރުގައި ހުއްޓެވެ. ޝަމްއާން އެދިޔަގޮތަށްގޮސް ހުއްޓުނީ ހަސަންފުޅު އުޅޭ ގެއަށެވެ. އެވަގުތަކީ ހަސަންފުޅުވެސް މިސްކިތަށްދާން ނިކުތް ވަގުތެވެ. ޝަމްއާން ގޮސް ފުރަތަމަވެސް ހިފީ ހަސަންފުޅުގެ ކަރުގައެވެ.\n” ކިހިނެތް އުޅޭނަމޭ ހިތާތަ ތިއުޅެނީ މަގޭ އަނބިމީހާ ފަހަތުން ނެއްޓެން ނޭނގިގެން ” ޝަމްއާން ހަސަންފުޅުގެ ކަރަށް ފިތައިލިއެވެ.\n” އޭ މިހިރަ މީހާ މިރަށުން ފައިބަން އުޅޭ ” ޝަމްއާން މަންމަވެސް ހަސަންފުޅާއި ދިމާލަށް ހަޅޭލަވަންފެށިއެވެ.\n” ބަލަ އަހަރެން މިއުޅެނީ ހަމަ ކަލޭމެންގެވެސް ރައްކަލަކަށޭ ” ހަސަންފުޅު ޝަމްއާން ކޮއްޕާ ދުރަށްލަމުން ބުނެލިއެވެ.\n” އާނ ވަރަށް ރައްކާތެރި. މަގޭ އަނބިމީހާއަށް ކަލޭ ކޮއްލާފައި ހުރިވަރު ނިކަން ދެކިބަލަ ” ޝަމްއާން ބުނެލިއެވެ. އެއިރުވެސް ޝަމްއާން ހިފަހައްޓާލެވޭތޯ މަންމަ މަސައްކަތް ކުރަމުން ދިޔައެވެ.\n” ގަބޫލުކޮއްބަލަ އެއީ ހަމަ ޖިންނިއެކޭ. ކަލޭމެންނަށް ކޮންމެކަހަލަ ގެއްލުމެއްވެސް ދީފާނެ ” ޝަމްއާންމެންނަށް ވިސްނައިދެވޭތޯ ހަސަންފުޅު މަސައްކަތް ކުރިއެވެ.\n” ބަލަ ކަލޭގެ އަނބިމީހާ އާއި ކަލޭގެ ދަރިންނަކީ ޖިންނިން. މަގޭ އަނބިމީހާ އަކީ އިންސާނެއް. ނުލާހިކު ރަނގަޅު ކުއްޖެއް ” ޝަމްއާން އެހެން ބުނެފައި ހަސަންފުޅުގެ މޫނުމަތީގައި ޖެހިއެވެ. ޝަމްއާން މަންމަ އޭނާ ހިފެހެއްޓޭތޯ ބެލިއެވެ. ނަމަވެސް އެކަންވީ ބޭކާރެވެ. މަންމަ ޝަމްއާން ގޮވައިގެން ގެއަށްދާން ހިނގައިގަތެވެ. މަގުމައްޗަށް ނިކުތްއިރު ޒުމްރާ މަގުމަތީގައި ހުއްޓާ ޝަމްއާންއަށް ފެނުނެވެ. އެއިރުވެސް ޒުމްރާގެ ލޮލުން ކަރުނަ ފައިބަމުންދެއެވެ. ޝަމްއާން ފެނުމާއި އެކު ޒުމްރާ ދުވެފައި އައިސް ޝަމްއާންގެ ގައިގައި އޮޅުލައިގަތެވެ. އެއާއިއެކު ޝަމްއާންއަށް ވެސް ރޮވިއްޖެއެވެ. ކުއްލިއަކަށް ފެނުނީ ހަސަންފުޅު އެމީހުންނާއި ދިމާލަށް އަންނަތަނެވެ. ހަސަންފުޅު ފެނުމާއި އެކު ޒުމްރާ ދުއްވައިގެންފިއެވެ. ޝަމްއާން ބަލަހައްޓައިގެން ހުއްޓާ ޒުމްރާ ދުވެފައިގޮސް ގެއްލިއްޖެއެވެ.\n” ދެމީހުން އަދިވެސް ގެއަށް ނުދަނީތަ ” ހަސަންފުޅު އެމީހުންނާއި ވާހަކަ ދައްކަންފެށިއެވެ.\n” ދެމީހުންތަ؟ ބަލަ ކަލޭވެސް އަނދިރި ދޯ މިހާރު. އެކަމަކުވެސް ޒުވާން އަންހެން ކުދިންގެ ފަހަތުން ތިދުވަނީ ” ޝަމްއާން ޖަވާބު ދިނެވެ.\n” ހިނގާ ދާން ދަރިފުޅާ. އެއީ ވަރަށް ނުބައި މީހެއް ” މަންމަ ޝަމްއާން އަތުގައި ހިފައިގެން ހިނގައިގެންފިއެވެ.\nހީވަނީ ހަޤީޤީ ހާދިސާއެއްހެން ވަރަށް ފުރިހަމަ. ޓައިޕިން މިސްޓޭކްސް ތައް ރަނގަޅުކޮށްލާ އޭރަށް ވަރަށް ފުރިހަމަ ވާނެ. ވަރަށް ރީތި ވާހަކަ.


ފޯނުން ގުޅައިގެން އެކި ޕްރޮމޯޝަންތަކުގެ ނަމުގައި މަކަރާއި ހީލަތުން ފައިސާ އަތުލާ ފަރާތްތަކަށް ސަމާލުވަމާ!\nއަންގާރަ ،16 މެއި 2017 / 11:36\nކޮންމެ އަހަރެއްގެވެސް ރަމަޟާންމަހާ ދިމާކޮށް އާންމު ގޮތެއްގައި ވިޔަފާރި ވެރިންނާއި ކުންފުނިތަކުން ތަފާތު އެކި ޕްރޮމޯޝަންތަކާއި ސޭލްސްތައް ކުރިއަށްގެންދަވާއިރު މިފަދަ ޕްރޮމޯޝަންތަކުގެ ނަމުގައި ފޯނުން ގުޅައިގެން މަކަރާއި ހީލަތުން ފައިސާއާއި ރާސްޓަސް އަދި ރީލޯޑް ހޯދާ ފަރާތްތަކަށް ރައްޔިތުން ޚާއްސަ ގޮތެއްގައި ސަމާލުވުން މުހިއްމެވެ.\nމޯލްޑިވްސް ޕޮލިސް ސަރވިސްއަށް ހުށަހެޅިފައިވާ މަކަރާއި ހީލަތުގެ ތަފާތު އެކި މައްސަލަތަކަށް ބަލާއިރު އެކިއެކި ޕްރޮމޯޝަންތަކުގެ ނަމުގައި އޮޅުވާލައިގެން މަކަރާއި ހީލަތުން ފައިސާ ހޯދުމުގެ ތަފާތު ޓްރެންޑްތައް ފާހަގަކުރެވިފައިވެއެވެ. އެގޮތުން މީސްމީހުންނަށް ފޯނުން ގުޅައި ފޯނުންކުރިއަށް ގެންދާ ކުއިޒެއްގައި ބައިވެރިވެވިފައިވާ ކަމަށް ބުނެ ތަފާތު އެކި ސުވާލުތައް ކުރިމަތިކުރުވައި އަދި އިތުރަށް ކުރިއަށް ގެންދިއުމަށް ކޮންމެވެސް ނަންބަރަކަށް ރީލޯޑް ނުވަތަ ރާސްޓަސް ފޮނުވަންޖެހޭ ކަމަށް ނުވަތަ ވަކި އެކައުންޓަކަށް ފައިސާ ޖަމާކޮށްދިނުމަށް އެދިފައި ހުންނަކަން ފާހަގަކުރެވެއެވެ.\nމިފަދަ ކަންކަން ހިންގާ ފަރާތްތަކުން މީސްމީހުންގެ ހިތްއަތުލުމަށްވެސް ތަފާތު އުކުޅުތައް ބޭނުންކޮށްފައި ހުންނަކަން ފާހަގަކުރެވެއެވެ. އެގޮތުން އެއްވަނައަށް ހޮވޭ ފަރާތަކަށް ބޮޑެތި އަދަދުތަކުން ފައިސާގެ އިނާމުތަކާއި ދިގުމުއްދަތަށް އެޕާރޓްމަންޓްތައް ހިލޭ ލިބޭނެ ކަމަށް ނުވަތަ ރާއްޖެއިން ބޭރު ދަތުރުތަކާއި ސްކޮލަރޝިޕްފަދަ ފުރުޞަތު ލިބޭނެ ކަމަށް ބުނެފައި ހުންނަކަން ފާހަގަކުރެވެއެވެ. އަދި މިއިނާމާއި ހަމައަށް ދިއުމަށް މީސްމީހުންގެ އަތުން ނެގޭ ފައިސާ ނުވަތަ ރާސްޓަސް ރީލޯޑްއަކީ ކޮންމެވެސް އެންޖީއޯއަކަށް ނުވަތަ އެހީއަކަށް ބޭނުންވެފައިވާ ފަރާތަކަށް ދެވޭނެ ހަދިޔާއެއް ކަމުގައި ދައްކަން މަސައްކަތްކޮށްފައި ހުންނަކަންވެސް ފާހަގަކުރެވެއެވެ.\nމަކަރާއި ހީލަތުން ފައިސާ ހޯދުމުގެ މިފަދަ މައްސަލަތައް ހިންގާ ފަރާތްތަކަށް ފުރުޞަތު ކުޑަކުރެވޭނީ ރައްޔިތުންގެ މެދުގައި ހޭލުންތެރިކަން އިތުރުވެގެންނެނެވެ. ރާއްޖޭގައި ހިންގާ އެއްވެސް ޕްރޮމޯޝަނެއްގައި ފޯނުން ގުޅައި ވަކި ޢަދަދަކުން ރީލޯޑްކޮށް ރާސްޓަސް އަޅައި ދިނުމަށް ނުވަތަ ހަމަ ބުނެލާ އެކައުންޓަކަށް ފައިސާ ޖަމާކޮށްދިނުމަށް މިހާތަނަށް އެއްވެސް ފަހަރަކު އެދިފައި ނުވާކަން ދަންނަޖެއެވެ. ހަމައެއާއެކު އެމީހަކު އަމިއްލައަށް ޕްރޮމޯޝަނެއްގައި ބައިވެރިވެފައި ނުވާނަމަ ޤުރުއަތުން ހޮވުނު ނަސީބު ނަންބަރެއްކަމަށް ބުންޏަސް އެކަމާ ސުވާލު އުފައްދަންޖެހެއެވެ. އަދި ޝައްކުކުރެވޭ ފަދަ އެއްވެސް ކަމެއް ފާހަގަކުރެވިއްޖެނަމަ އެއަށް އިޖާބަ ނުދިނުމުގެ އިތުރުން އެކަން ފުލުހުންނަށް ރިޕޯރޓްކުރުމަކީވެސް މުހިންމުކަމެކެވެ. އެކަމާއިގުޅޭ މަޢުލޫމާތު އެހެންމީހުންނާއި ހިއްސާކޮށް ހޭލުންތެރިކުރުމަށް ފަރުދީފެންވަރުގައިވެސް ކުރެވެންހުރި މަސައްކަތް ކުރުމަކީވެސް މިފަދަ މައްސަލަތައް ހުއްޓުވުމަށް ކުރެވިދާނެ ކަންކަމެވެ.\nޕްރޮމޯޝަންތަކުގެ ނަމުގައި ފޯނުންގުޅައިގެން މަކަރާއި ހީލަތުން ފައިސާ އަތުލާ ފަރާތްތަކަށް ރައްޔިތުން މިހާރަށްވުރެ ބޮޑަށް ހޭލުންތެރިވެ ސަމާލުކަން ދެއްވައިފިނަމަ އެއީ މިފަދަ މައްސަލަތައް ހުއްޓުވުމަށް އެޅޭ ވަރަށް ބޮޑު ފިޔަވަޅެކެވެ.


Japan ge dhemafiri aku positive vumaaeku COVID ge biruverikan Hawaii ah – Iru\nޖަޕާނުގެ ދެމަފިރިއަކު ޕޮޒިޓިވް ވުމާއި އެކު ކޮވިޑް ގެ ބިރުވެރިކަން ހަވާއީއަށް\nހަވާއީ އަކީ އާބާދީގެ ގޮތުން ބަލާއިރު މިހާތަނަށް ކޮވިޑް-19ގެ އަސަރުކޮއްފައި ނިސްބަތުން އެންމެ ކުޑަ އެއް ތަނަކަށް ވީނަމަވެސް މިފަހުން މިވަނީ ކޮވިޑުގެ ބިރުވެރިކަން ފެތުރިދާނެފަދަ އަލާމާތްތަކެއް ފެނިފައެވެ. ހަވާއީގައި ދުވަސްތަކެއް ހޭދަކުރުމަށްފަހު އެބުރި ޤައުމަށްދިޔަ ޖަޕާނުގެ ދެމަފިރިއަކަށް ކޮވިޑުޖެހިފައިވާކަން ހާމަވުމާއެކު ހަވާއީގެ ޑޮކްޓަރުންގެ ބޮޑެތި ކަންބޮޑުވުންތަކެއް މިވަނީ ފައުޅުކޮއްފައެވެ.\nހަވާއީގައި ހޭދަކުރި ދުވަސްތަކުގައި އެކި އެކި ރެސްޓޯރެންޓުތަކާއި ޝޮޕިންގު މޯލްތަކުގައިވެސް މިދެމަފިރިން ހަރަކާތްތެރިވެފައިވާއިރު ގިނަ ބަޔަކާއި ބައްދަލުވެފައިވާކަންވެސް މިހާތަނަށް ހޯދި ކޮންޓެކްޓް ޓްރޭސިންގު އިން ވަނީ ހާމަވެފައެވެ.\nލިއުޓެނެންޓު ގަވާނާރ އެންޑް ޕްރެކްޓިސިންގެ އެމަރޖެންސީގައި މަސައްކަތްކުރާ ޑޮކްޓަރެއް ކަމަށްވާ ޖޯޝް ގުރީން ބުނެފައިވަނީ މިއީ އައިސްދާނެތީ ވަރަށް ކަންބޮޑުވި ހާލަތެއް ކަމަށާއި އެހެން ނަމަވެސް އިސާހިތަކު ގިނަ ބަޔަކު ކޮވިޑްގެ ޝިކާރައަކަށް ވެދާނެ ކަމުގެ ބިރު މިހާރު އެބައޮތްކަމަށެވެ.\nމިހާތަނަށްވެސް ހަވާއީގައި މިކަން ކޮންޓްރޯލު ކުރެވިފައިވަނީ އެންމެން އެކީގައި ގުޅިގެން ކުރިމަސައްކަތުންކަން ފާހަގަކުރަމުން އެޗްއެމްއެސްއޭގެ ސީއީއޯ ބުނެފައިވަނީ ވަށައިގެން އޮތްކަނޑު މިކަމުގައި ވަރަށްބޮޑު އެހީއަކަށް ވެގެންދިޔަކަމަށެވެ. އަދި ސަރުކާރުގެ ފަރާތުން ނެގި އަވަސް ފިޔަވަޅުތަކުގެ އިތުރުން ސިއްޙީދާއިރާގެ ބޭފުޅުން ކުރިއާލައި ފެށި ބުރަމަސައްކަތްވެސް ވަނީ ފާހަގަކޮއްފައެވެ.\nކޮރެންޓީނުކުރުމާއި ކޮންޓެކްޓް ޓްރޭސްކުރުމުގެ މަސައްކަތްކުރަމުންދާގޮތް އެހެން ޤައުމުތަކުންވެސް ބަލަމުން އަންނަކަންވެސް ސީއީއޯ އުފަލާއެކު ފާހަގަކުރިއެވެ.


14 ފެބްރުއަރީ 2021 | އާދީއްތަ 21:31\nއެމްޑީޕީ ގައުމީ މަޖިލީހުގެ 172 ވަނަ ބައްދަލުވުން ބާއްވާފައިވަނީ 14 ފެބްރުއަރީ 2021 ގައެވެ. މި ބައްދަލުވުމުގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ބައިވެރިވެވަޑައިގެންނެވިއެވެ. މި ބައްދަލުވުމުގައި ވަނީ އެމްޑީޕީގެ ސެކެރެޓަރީ ޖެނެރަލް ވެސް އިންތިޚާބުކޮށްފައެވެ. އެއީ ޝާޒްލީ ޝަފީގު އެވެ. ޝާޒްލީ އެސްޖީކަމަށް އިންތިޚާބު ކޮށްފައިވަނީ 90 މެމްބަރުންގެ ވޯޓުންނެއެވެ.\nއެމްޑީޕީ ގައުމީ މަޖިލީހުގެ 172 ވަނަ ބައްދަލުވުން - ރައީސް ނަޝީދު ވިދާޅުވީ، ދިވެހިން ބޭނުންވާ ތަރައްޤީ ޤައުމަށް ގެނައުމާއި، ބޭނުންވާ ޚިދުމަތްތައް ފޯރުކޮށްދިނުމަށް ބޭނުންވާ "ޖަމްޕް ޖެހުމަށް" ދިވެހިން އިތުބާރު ކުރަނީ ރައީސް ސޯލިޙާއި، އެމަނިކުފާނުގެ ސަރުކާރު އަދި އެމްޑީޕީގެ މައްޗަށް ކަމަށް - ރާއްޖެއެމްވީ\nއެމްޑީޕީ ގައުމީ މަޖިލީހުގެ 172 ވަނަ ބައްދަލުވުން - ރައީސް ވިދާޅުވީ، ލާމަރުކަޒީ ނިޒާމު އިސްލާޙު ކުރުމަށް، މި އިންތިޚާބު ކާމިޔާބު ކުރަންޖެހޭ ކަމަށާއި، އަދި ލާމަރުކަޒީ ނިޒާމު ފުރިހަމައަށް ހިނގައިގަތުމަށް، ފުރަތަމަ މަރުޙަލާގައި އެކަން ދަންނަ ބަޔަކު ޙަވާލުވާން ޖެހޭކަމަށް - ރާއްޖެއެމްވީ\nއެމްޑީޕީ ގައުމީ މަޖިލީހުގެ 172 ވަނަ ބައްދަލުވުން - ރައީސް ސޯލިހު ވިދާޅުވީ، ކައުންސިލް އިންތިޚާބުގެ ބޮޑު އިންސައްތައެއް އެމްޑީޕީއަށް ކާމިޔާބުވާނެ ކަމަށް އުއްމީދު ކުރައްވާ ކަމަށް - ރާއްޖެއެމްވީ\nއެމްޑީޕީ ގައުމީ މަޖިލީހުގެ 172 ވަނަ ބައްދަލުވުން - ރައީސް ސޯލިހު ވިދާޅުވީ، އެމްޑީޕީ އަބަދުވެސް އޮންނާނީ އިންތިޚާބުތަކަށް ތައްޔާރަށް ކަމަށާއި، އަދި އެމްޑީޕީ އަކީ ކެމްޕެއިން ކުރުމާއި، އިންތިޚާބުތަކަށް ފަރިތަ ޕާޓީއެއްކަން ރައީސް ސޯލިޙު ފާހަގަ ކުރެއްވި - ރާއްޖެއެމްވީ\nއެމްޑީޕީ ގައުމީ މަޖިލީހުގެ 172 ވަނަ ބައްދަލުވުން - އޮންލައިންކޮށް އެމްޑީޕީގެ ކެމްޕެއިން ރީލޯންޗިންގ ޖަލްސާއެއް 25 ފެބްރުއަރީ 2021 ބާއްވާނެ ކަމަށް މި ބައްދަލުވުމުގައި އިއުލާންކޮށްފައިވޭ - ރާއްޖެއެމްވީ\nޕްރިސްޓަރ އޮއިލް ސެލެބްރިޓީ ރޭސް\nކޯސްޓްގާޑުގެ ޚިދުމަތަށް 41 އަހަރު ފުރުން\nދުނިޔޭގެ އެންމެ ބޮޑު ޤުރުއާން އެކަޑަމީ ހުޅުވުން\nޗައިލްޑް ޑިވެލޮޕްމަންޓް ސެންޓަރ - މަޝްވަރާ އަށް ނައިބު ރައީސް ވަޑައިގެންނެވުން\nއެސްޓީއޯ ބަސްހުއްޓި އަދި ޕާކު ހުޅުވުން\n"ސާފު ހުޅުމާލެ" ހަރަކާތް\nރާއްޖެޓީވީ ސްޓާފް އެވޯޑް 2020\nނޭޝަނަލް ޓެރެރިޒަމް ރެސްޕޮންސް ޕްލޭންގެ ފުރަތަމަ ހަރަކާތް\nShowing 17 to 24 of 1224 results


ގުޅިފައިވާ ޕާޓީތަކުގެ ޕްރެސް\n15 ފެބްރުއަރީ 2018 | ބުރާސްފަތި 16:29\nޒުވާނުންނާ މާ ގާތް ބޭފުޅެއްގެ ގޮތުގައި ދައްކަވަން އުޅުއްވާއިރު ސިޔާދު ޤާސިމް އަކީ ސިޔާސީ ކަންކަމުގައި ނޫޅުއްވާ ވިޔަފާރީގައި އުޅުއްވާ ބޭފުޅެއް. އެބޭފުޅާ ހައްޔަރުކޮށްގެން އުޅުނީމާ އެކަން ބަލައެއް ނުގަނެވޭ\n15 ފެބްރުއަރީ 2018 | ބުރާސްފަތި 16:44\nޤާނޫނީ އިމުގެ ތެރެއަށް ވަޑައިގެން ނޫން ގޮތަކަށް ދައްކާނެ ވާހަކައެއް ނެތް. އެކަން ކުރެވޭނީ ޔޫއެން މެދުވެރިއެއްގެ ރޯލް އަދާކޮށްގެން. ރައީސް ޔާމީން ހުރިހާވެސް މައްސަލައަކީ. ޤާނޫން އަސާސީއަށް ގޮންޖަހައި ޤާނޫނާ ޚިލާފަށް ކަންކަން ކޮށްފައި އެތައް އޮއްބަން ދައްކާ ވާހަކައެއްގެ ގޮތުގައި މަޝްވަރާ ކުރާކަށް ނެތިން.\nޔޫއެންގެ މީޑިއޭޝަންއާއެކު ރައީސް ޔާމީން ވާހަކަ ދައްކަވަން އެއްބަސްވާނަމަ ވާހަކަ ދައްކަން މިތިބީ ތައްޔާރަށް\n15 ފެބްރުއަރީ 2018 | ބުރާސްފަތި 16:42\nރައީސް މައުމޫން ހުންނެވީ ވަރަށް ގަދަކޮށް. އެމަނިކުފާނު ވިދާޅުވީ އިސްލާހީ މަސައްކަތް ހުއްޓަވާ ނުލައްވާނެ ކަމަށް\n15 ފެބްރުއަރީ 2018 | ބުރާސްފަތި 16:40\nސަރުކާރުން މަޝްވަރާއަށް ހުށަހެޅުން\nމިމަހުގެ 8 ވަނަ ދުވަހާއި 11 ވަނަ ދުވަހު ވަނީ ރައީސް އޮފީހުން ސިޓީއެއް ފޮނުވާފައި. މައްސަލަތައް ހައްލު ކުރުމަށް ގޮވާލާ މަޝްވަރާ ކުރުމަށް އެދިފައިވަނީ. އަޅުގަނޑުމެން އަބަދުވެސް މިދަނީ އެކަމަށް އެއްބާރުލުން ދެމުން. ކުރިންވެސް ކޮމަންވެލްތުގެ އެހީތެރިކަމާއެކު އެއްވެސް ޝަރުތަކާ ނުލައި ވާހަކަތަކަށް ތައްޔާރަށް ތިބިކަމަށް ދެންނެވިން. އެކަމަކު އެކަން ނުކޮށް ކޮމަން ވެލްތުން ވަކިވީ.\nމިފަހަރު ވާހަކަތަކަށް މި ގޮވާލީ ކީއްކުރަން ކަމާމެދު ސުވާލު އުފެދޭ. ދެ ފަނޑިޔާރުންނާއި ކުރީގެ ރައީސް އެވަނީ ބަންދުކޮށްފައ. މި ދަނޑިވަޅުގައި ސަރުކާރާ އެކަނި ދައްކާނެ ވާހަކައެއް ނެތް. ވައްކަން ކުރުމަކީ ތަބީއީ ކަމެއްގެ ގޮތުގައި ދެކޭ މީހަކާއެކު ދައްކާނެ ވާހަކައެއް ނެތް. އަނިޔާވެރިކަން ހައްދު ފަހަނައަޅާފައިވާ މީހަކާ ދައްކާނެ ވާހަކައެއް ނެތް. ޤާނޫން އަސާސީ މުގުރާލި މީހަކާ ދައްކާނެ ވާހަކައެއް ނޯންނާނެ. މަޖިލިސް ހިސޯރުކޮށް މަޖިލިސް ހުއްޓުވާފައި ބާއްވާފައި ދައްކާނެ ވާހަކައެއް ނޯންނާނެ.\nމިހާލަތުން އަރައިގަންނަން ވާހަކަ ދައްކަން ބޭނުން އެކަމަކު ރައީސް ޔާމިން އަކީ އިތުބާރު ކުރެވޭ މީހެއް ނޫން. އެހެންވީމާ އަޅުގަނޑުމެން ވާނީ ޔޫއެންއަށް މެދުވެރިއެއްގެ ރޯލް އަދާ ކުރުމަށް ސިޓީއެއް ފޮނުވާފައި. އެކަމަކު އޭގެ ކުރިން ސަރުކާރު ޤާނޫން އަސާސީގެ ތެރެއަށް ވަންނަން ޖެހޭނެ. ކުއްލި ނުރައްކަލުގެ ހާލަތުގައި ހައްޔަރުކުރި އެންމެން ދޫކޮށްލުމަށް ފަހުގައި އދ މެދުވެރިއެއްގެ ރޯލް އަދާކުރާނަމަ ސަރުކާރާއެކު ވާހަކަ ދައްކަން މިތިބީ ތައްޔާރަށް.\nސަރުކާރުން ފުރަތަމަ އެބަޖެހޭ ޤާނޫނީ އަސާސީގެ ތަރަހައިގެ ތެރެއަށް ވަންނަން. ބިރުދެއްކުމާއި ހައްޔަރު ކުރުން ހުއްޓާލަން ޖެހޭ. ތިންބާރު މިނިވަން ކުރަން އެބަ ޖެހޭ. ރައްޔިތުންގެ މަޖިލީހުގެ މަސައްކަތް ފަށަން އެބަޖެހޭ. އެކަންކަން ނުވެ ވާހަކަތަކެއް ނުދެކެވޭނެ\n15 ފެބްރުއަރީ 2018 | ބުރާސްފަތި 16:34


Shidhatha isthiufaa dheyn ninmavaifi\nޝިދާތާ ޝަރީފް --\nޖެންޑާ މިނިސްޓަރު ޝިދާތާ ޝަރީފް އިސްތިއުފާ ދެއްވަން ނިންމަވައިފި އެވެ.\nއަވަސްއަށް ކަށަވަރުވެފައިވާ ގޮތުގައި ޝިދާތާ މިއަދު ވަނީ އިސްތިއުފާ ދެއްވަން ނިންމަވައިފަ އެވެ. އަދި ޖެންޑާ މިނިސްޓްރީގެ މުއައްޒަފުންނާއެކު މިއަދު ކުއްލި ބައްދަލުވުމެއް ބާއްވާ އިސްތިއުފާ ދޭން ނިންމަވާފައިވާ ކަމަށް ވިދާޅުވި އެވެ.\nޝިދާތާ ޝަރީފު އެމްޑީޕީ ރައްޔިތުންގެ މަޖިލިސް + އަދާލަތު ޕާޓީ ޖިންސީ ގޯނާ މިނިސްޓްރީ އޮފް ޖެންޑާ އެންޑް ފެމިލީ ކުޑަކުދިން\nޝިދާތާ ވަކިކުރަން އެމްޑީޕީން ނިންމައިފި


SunOnline: Ethereyge udhuhunthakah, theluge haradhu kuda3boat Maldivian in ganefi\nއެތެރޭގެ އުދުހުންތަކަށް، ތެލުގެ ހަރަދު ކުޑަ ތިން ބޯޓު މޯލްޑިވިއަނުން ގަނެފި\nޢާލިމް އަބްދުއްލަތީފް 18 Jan 2022, 13:21\nމޯލްޑިވިއަންގެ ފްލައިޓެއް މާފަރު އެއާޕޯޓުގައި -- ސަން ފައިލް ފޮޓޯ\nރާއްޖޭގެ ގައުމީ އެއާލައިން، މޯލްޑިވިއަންއިން އެތެރޭގެ އުދުހުންތަކުގައި ބޭނުން ކުރަން ތިން ބޯޓު ގަނެފިއެވެ.\nއެ ކުންފުނިން ގަނެފައިވަނީ 600-72 ATRގެ ދެ ބޯޓާއި 600-42 ATRގެ ބޯޓެކެވެ. އެ ބޯޓުތައް މިއަހަރު ތެރޭ ޚިދުމަތާ ގުޅޭނެ ކަމަށް މޯލްޑިވިއަނުން ބުންޏެވެ.\nމޯލްޑިވިއަންއިން އޭޓީއާރު ބޯޓުތައް ގަތުމުގެ އެއްބަސްވުމުގައި މިއަދު ވަނީ ސޮއިކޮށްފައެވެ. މިއީ އެ ކުންފުނިން އޭޓީއާރު ބޯޓުތައް ގަންނަ ފުރަތަމަ ފަހަރެވެ.\nއަލަށް އިތުރުކުރެވޭ ބޯޓުތަކަކީ ތިމާވެއްޓާ ރައްޓެހި އިންޖީނުތަކެއް ކަމުގައިވާ PW12XTއާއެކު ގަނެވޭ ބޯޓުތަކެއް ކަމަށް މޯލްޑިވިއަނުން ބުންޏެވެ. އަދި އެއާއެކު މި\nބޯޓުތަކަކީ މިވަގުތު މާކެޓުގައި ހުރި އޭޓީއާރުގެ ބޯޓުތަކާ ބަލާއިރު ތިން އިންސައްތަ ތެލުގެ ޙަރަދު ކުޑަ އަދި 20 އިންސައްތަ އިންޖީނު މަރާމާތުގެ ޙަރަދު ކުޑަ އަދި ސަސްޓެއިނަބަލް އޭވިއޭޝަން ފިއުލް (SAF) ބޭނުންކުރެވޭނޭ ބޯޓުތަކެއް ކަމަށް ވެސް އެ ކުންފުނިން ބުންޏެވެ.\nދެމެހެއްޓެނިވި ތަރައްގީއަކީ ރާއްޖެފަދަ ގައުމެއްގައި ދުއްވާ އެއާލައިނެއްގެ ހައިސިއްޔަތުން މޯލްޑިވިއަންގެ އަދި އޭޓީއާރުގެ ވެސް އެއް އަމާޒުކަމަށް މޯލްޑިވިއަނުން ބުނެއެވެ. އަދި އޭޓީއާރު މަރުކާގެ ބޯޓުތަކަކީ މިވަގުތު މާކެޓުގައި ހުރި އެ ކެޓަގަރީގެ ބޯޓުތަކާ އަޅާ ބަލާއިރު 40 އިންސައްތަ އާއި ހަމައަށް ތެޔޮ އަންދާ މިންވަރު ކުޑަ ބޯޓުތަކެއް ކަމަށް ވެސް އެ ކުންފުނިން ފާހަގަ ކުރެއެވެ.\nމީގެ އިތުރުން މޯލްޑިވިއަނުން ބުނީ އޭޓީއާރާއެކު ގާއިމުވާ ގުޅުމާއެކު ދިވެހިރާއްޖޭގެ ތަރައްގީ އިތުރު ހަރުފަތަކަށް ގެންދިއުމަށް ފުރުޞަތު ފަހިވާނެ ކަމަށެެވެ.\nއައިލެންޑް އޭވިއޭޝަންގެ މެނޭޖިން ޑިރެކްޓަރު މުހައްމަދު މިހާދު ވިދާޅުވީ އޭޓީއާރާއެކު މި ވެވުނު އެއްބަސްވުމަކީ މޯލްޑިވިއަންގެ ކުރިއެރުމަށް އެޅޭ ވަރަށް\nމުހިންމު ފިޔަވަޅެއް ކަމަށެވެ. އަދި އައު އިންޖީނާއެކު އޭޓީއާރުން އުފައްދާ ބޯޓުތަކަކީ މޯލްޑިވިއަންގެ ފްލީޓް ބަދަލު ކުރަން ވިސްނާއިރު މިވަގުތު މާކެޓުން ލިބޭނެ އެންމެ ރަނގަޅު ބޯޓު ކަމަށް ވެސް އޭނާ ވިދާޅުވިއެވެ.


Hulhudhufaaruge karantuge mahsala hahlukurumah 400kw generatoreh erashah gengosfi Hulhudhufaaruge karantuge mahsala hahlukurumah 400kw generatoreh erashah gengosfi\nހުޅުދުއްފާރަށް، 400 ކިލޯވޮޓްގެ ޖަނަރޭޓަަރެއް ގެންގޮސްފި\nރ. ހުޅުދުއްފާރަށް ގެންދިޔަ 400 ކިލޯވޯޓްގެ ޖަނަރޭޓަަރު / ފޮޓޯ: ފެނަކަ ކޯރޕަރޭޝަން\nރ.ހުޅުދުއްފާރަށް ދިމާވެފައިވާ ކަރަންޓުގެ މައްސަލަ ހައްލުކުރުމަށްޓަކާ 400 ކިލޯވޮޓުގެ ޖަނަރޭޓަރެއް އެރަށަށް ގެންގޮސް، އިންސްޓޯލްކުރުމުގެ މަސައްކަތް ފެނަކަ ކޯރޕަރޭޝަނުން ފަށައިފިއެވެ.\nރ. ހުޅުދުއްފާރަށް ކަރަންޓު ދެމުންގެންދިޔަ3ޖެންސެޓްގެތެރެއިން 250 ކިލޯވޮޓްގެ ޖެންސަޓަށް ދިމާވި މައްސަލައަކާ ގުޅިގެން މިދިޔަ ހަފްތާގެ ބުރާސްފަތި ދުވަހުން ފެށިގެން އެރަށުގެ އެކި ސަރަޙައްދުތަކުން ކަރަންޓު ކެނޑުމުގެ މައްސަލަ ދޭތެރެ ދޭތެރެއިން އަންނަނީ ދިމާވަމުންނެވެ. މި މައްސަލަ ހައްލުކުރުމަށްޓަކައި 400 ކިލޯވޮޓްގެ ޖަނަރޭޓަރެއް ހުޅުދުއްފާރަށް ފޮނުވާފައިވަނީ އިއްޔެއްގެ ވަގުތެއްގައެވެ.\nޕީ.އެސް.އެމް ނިއުސްއަށް މަޢުލޫމާތުދެއްވަމުން ހުޅުދުއްފާރު ކައުންސިލްގެ ރައީސް މުޙައްމަދު އިބްރާހީމް ވިދާޅުވީ، އެރަށުން ކަރަންޓު ކެނޑުމުގެ މައްސަލަ ހައްލުކުރުމަށްޓަކާ ގެނައި 400 ކިލޯވޮޓްގެ ޖަނަރޭޓަރު އިންޖީނުގެއާއި ގުޅުވާލުމުގެ މަސައްކަތް ކުރަމުންދާކަމަށެވެ. އެގޮތުން ސައިލެންސަރު ހަރުކުރުމާއި، ރޭޑިއޭޝަންގެ މަސައްކަތްތައް މިހާރު ކުރަމުންދާކަމަށާއި، މިރޭގެ މެންދަމު ނުވަތަ މާދަމާގެ ވަގުތެއްގައި ޖަނަރޭޓަރު އިންސްޓޯލްކުރުމުގެ މަސައްކަތް މުޅިން ނިންމާލެވޭ ވަރު ވާނެކަމަށްވެސް އޭނާ ވިދާޅުވިއެވެ.\nއަލަށް އިންސްޓޯލްކުރާ ޖަނަރޭޓަރާއެކު، ހުޅުދުއްފާރަށް ދިމާވެފައިވާ ކަރަންޓުގެ މަސައްލަ ހައްލުވެ، ޢާއްމު ޙާލަތަކަށް ގެނެވޭނެކަމަށް ފެނަކަ ކޯރޕަރޭޝަނުން ބުނެއެވެ. ހުޅުދުއްފާރަކީ އާބާދީގައި 1500 އަށްވުރެ ގިނަ މީހުން ދިރިއުޅެމުންދާ ރަށެކެވެ.


Kunfuneege thijooreen 380,000 Rufiyaa gehlunu: Fenaka\nކުންފުނީގެ ތިޖޫރީން 380،000ރ. ގެއްލުނު: ފެނަކަ\nކުންފުނީގެ ތެރޭގައި ހިޔާނާތާއި އޮޅުވާލުމުގެ ބޮޑެތި ކަންކަން ވަނީ ހިނގާފައި\nކ. މާލެ | 20 މާރޗް 2019 | ބުދަ 14:19 | 4,659\nސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމެޓީއަށް ފެނަކަ ކޯޕަރޭޝަން ހާޒިރު ކޮށްފައި - ރާއްޖެ އެމްވީ\nފެނަކަ ކޯޕަރޭޝަން ލިމިޓެޑްގެ ކުންފުނީގެ ތިޖޫރީން 380،000ރ. ގެއްލުނު ކަމަށާއި އެ މައްސަލައިގައި ކުންފުނީގެ މުއައްޒަފަކު ވަކިކޮށްފައިވާ ކަމަށް އެ ކޯޕަރޭޝަނުން ބުނެފިއެވެ.\nސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމެޓީއަށް ފެނަކަ ކޯޕަރޭޝަން ހާޒިރުކުރުމުން އެ ކޮމެޓީގައި ފެނަކައިގެ ޑެޕިއުޓީ މެނޭޖިން ޑިރެކްޓަރު އިބްރާހިމް ވަހީދު ވިދާޅުވީ ކުންފުނީގެ ތެރޭގައި ހިޔާނާތާއި އޮޅުވާލުމުގެ ބޮޑެތި ކަންކަން ހިންގާފައިވާ ކަމަށާއި 380،000ރ. ތިޖޫރީ އިން ގެއްލިގެން ތަހުގީގު ކުރުމަށް ފަހު މީހަކު ވަކިކޮށްފައިވާ ކަމަށެވެ.\nރަށްރަށުގެ އިންޖީނުގެއަށް ފޮނުވާ ތެޔޮ ގެއްލިފައި ވެސް ހުރި ކަމަށާއި އޭގެ ތެރޭގައި "ލައްކައިން ލައްކައިން ތެޔޮ މަދު ވެފައިވާ" ކަމަށެވެ. އަދި ރަށެއްގެ ހުރިހާ ކަރަންޓް ބިލެއް އެންމެ ތިން މުއައްޒަފުން ވެގެން ބަދަލުކޮށްފައިވާ ކަމަށް ވެސް ވަހީދު ވިދާޅުވި އެވެ.\nވަހީދު ވިދާޅުވީ އެ މީހުން ކުންފުނީގައި ބަހައްޓައިފި ނަމަަ ފެނަކައިގެ ވެރިން ވެސް ކުށްވެރިވާނެ ކަމަށެވެ.\n"އަޅުގަނޑުމެން މީގެ ތެރެއިން މުއައްޒަފުން ގެންގުޅެފިއްޔާ އަޅުގަނޑުމެންނާއި ދޭތެރޭ ވެސް ފިޔަވަޅު އެޅިދާނެ މީހުން ކަމަށް އަޅުގަނޑު ދެކެނީ އިނގޭތޯ، ވަކި ވަކި މީހުންގެ ނަންތައް މިތާ ހާމަކުރުން ރަނގަޅެއް ނުވާނެ އެހެން ނަމަވެސް ވަކިން އަޅުގަނޑުމެން މައުލޫމާތު ދީފާނަން،" ވަހީދު ވިދާޅުވިއެވެ.\nވަހީދު ވިދާޅުވީ ފެނަކައިގެ ގިނަ މައްސަލަ ތަކެއް ފުލުހުންނަށް ހުށައަޅާފައިވާ ކަމަށެވެ.\nނިމިދިޔަ ރިޔާސީ އިންތިޚާބާއި ދިމާކޮށް ފެނަކައަށް ވަނީ 170 މުއައްޒަފުން ތިން މަސްދުވަހުގެ ތެރޭގައި ވައްދާފައެވެ.މެނޭޖިން ޑިރެކްޓަރަކަށް ސައީދު ވަޑައިގެންނެވުމަށް ފަހު ފެނަކައިގެ ޚާއްސަ ތަހުގީގެއް ފަށާފައެވެ. މާލީ ގޮތުން ކުންފުންޏަށް ލިބިފައިވާ ގެއްލުންތައް ކުޑަ ކުރުމުގެ ގޮތުން 14 ރީޖަނަލް އޮފީސްތައް ބަންދު ކޮށްފައިވާ ކަމަށާއި އޭގެ ސަބަބުން އަހަރެއްގެ މައްޗައް 14 މިލިއަން ރުފިޔާ ސަލާމަތް ކުރެވޭނެ ކަމަށް ފެނަކައިން ބުނެއެވެ.


ވަޒީފާ ބަދަލުކުރި މުވައްޒަފުންގެ ހައްގުގައި އިހުތިޖާޖުކޮށްފި — Ihavandhoo.com\nވަޒީފާ ބަދަލުކުރި މުވައްޒަފުންގެ ހައްގުގައި އިހުތިޖާޖުކޮށްފި\n7 ސެޕްޓެމްބަރު 2018 0\nހއ. އިހަވަންދޫ ފެނަކައިގައި މަސައްކަތް ކުރަމުން ދިޔަ ތިން މުވައްޒަފުން އެހެން ރަށްރަށަށް ވަޒީފާ ބަދަލުކުރުމުން އެމީހުންގެ ހައްގުގައި އެ މުއައްޒަފުންގެ އާއިލާއާއި ރަށްޓެހިންނާއި ހެޔޮއެދޭ އެންމެން އިހުތިޖާޖުކޮށްފިއެވެ.\nމިއަދު ހަވީރު އިހަވަންދޫގައި ކުރި އިހުތިޖާޖުގައި މިމުވައްޒަފުންގެ އާއިލާތަކާއި ހެޔޮއެދޭ ފަރާތްތަކުން ބައިވެރިވިއެވެ. އިހުތިޖާޖުގައި ބައިވެރިވި ފަރާތްތަކުން ވަނީ އެ މުއައްޒަފުންނަށް ހިތްވަރުދީފައެވެ.\nއިހަވަންދޫ ފެނަކަ ބްރާންޗްގެ އެޑްމިނިސްޓްރޭޓިވް އޮފިސަރެއްގެ މަޤާމުގައި މަސައްކަތްކުރަމުން ދާ ޝަހަރުއާބާދު މުހައްމަދު ސަމީރު މ. ނާލާފުށީ ފެނަކަ ބްރާންޗަށް ބަދަލުކޮށް، ހަމަ އެރަށު ފެނަކަ ބްރާންޗްގެ ޓެކްނީޝަން ހަސަން އަޙްސަންގެ ވަޒީފާ ވަނީ ތ. ބުރުނީއަށް ބަދަލުކޮށްފައެވެ.\nއެ ދެ މުއައްޒަފުންވެސް މި އިހުތިޖާޖުގައި ބައިވެރވިއިރު އެމީހުން ތިބީ ބަދަލު ކުރި ރަށުގެ ނަން ލިޔެފައިވާ ބޯޑެއް ގައި "ނުދާނަން" މިހެން ލިޔެގެންނެވެ. އޮންލައިން ނޫސް ރާއްޖެއެމްވީއަށް މައުލޫމާތު ދެމުން ސަމީރުއާއި އަހުސަން އާއި ދެމީހުންވެސް ބުނީ، އާއިލާއެއް ބަލަން ޖެހިފައި އޮއްވާ އަނބިދަރިންނާއި އާއިލާ ދޫކޮށް މާދުރު ނުވެސް ދަންނަ ރަށަކަށް އެމީހުންގެ ވަޒީފާ ބަދަލުކުރީ މި ސަރުކާރުން އެމީހުންނަށް ބިރު ދައްކައި ޖެއްސުން ކުރުމުގެ ނިޔަތުގައި ކަމަށް ދެކޭ ކަމަށެވެ. އެހެންނަމަވެސް ގޮތްދޫކުރަން ބޭނުން ނުވާކަމަށާއި، އެރަށްރަށް ނުދާނެކަމަށް އެމީހުން ބުންޏެވެ.\nމި ދެމީހުންގެ އިތުރުން އިހަވަންދޫ ފެނަކައިގައި މަސައްކަތް ކުރަމުން އައި އަބުދުލް އަލީމް ވެސް ކުރިން ވަނީ ގދ. މަޑަވެއްޔަށް ބަދަލުކޮށްފައެވެ. އަބުދުލް އަލީމް އާއި އޭނާގެ އާއިލާއާއި ހެޔޮ އެދޭ މީހުން މިއަދުގެ އިހުތިޖާޖުގައި ބައިވެރިވެފައިވާއިރު އޭނާވެސް ހުރީ "ނުދާނަން" ލިޔެފައިވާ ބޯޑެއް ހިފައިގެންނެވެ.\nނާލާފުއްޓަށް ވަޒީފާ ބަދަލުކުރި ސަމީރަކީ އިހަވަންދޫގެ ކައުންސިލްގެ ކުރީގެ ރައީސެވެ. އޭނާ އަށް ފެނަކައިން ވަޒީފާ ލިބުނުފަހުން އެއްވެސް ސިޔާސީ ހަރަކާތެއްގައި ބައިވެރި ނުވާކަމަށް ބުންޏެވެ. މައުލޫމާތު ލިބިފައިވާގޮތުގައި މިމަހުގެ5ވަނަދުވަހު އިހަވަންދޫއަށް އިދިކޮޅު ކެންޑިޑޭޓް އިބްރާހީމް މުހައްމަދު ސޯލިހު (އިބޫ) ކުރެއްވި ދަތުރުގައި، އެބޭފުޅާއަށް މަރުޙަބާ ކިޔަން ސަމީރުގެ ބައްޕަ ނުކުމެފައިވެއެވެ.\nއިބޫގެ ދަތުރާއި ދިމާކޮށް، އިހަވަންދޫގައި ހަރަކާތްތެރިވަމުންދާ ޕީޕީއެމްގެ ބައެއް އެކްޓިވިސްޓުންވަނީ، އާއިލާގެ އެއްވެސް މީހަކު އިބޫއަށް މަރުހަބާ ކިޔުމަށް ނުކުމެއްޖެނަމަ އެންސްޕާ އަދި އާސަންދަ ފަދަ އިޖްތިމާއީ ރައްކާތެރިކަމުގެ ހިދުމަތްތަކުން މަޙުރޫމްކުރާނެ ކަމުގެ ބިރާއި، ވަޒީފާއިން ވަކިކުރުމާއި އަދި ވަޒީފާ އަދާކުރާތަން ބަދަލުކުރާނެކަމުގެ އިންޒާރު ބައެއް މީހުންނަށް ދީފައެވެ. އެކަމަކު އަހުސަން ވަނީ ދާދިފަހުން އިދިކޮޅު ކެންޑިޑޭޓް އިބުރާހިމް މުހައްމަދު ސޯލިހު އިހަވަންދޫއަށް ކުރެއްވި ދަތުރުފުޅުގައި މަރުހަބާ ކިއުމަށްޓަކައި ނުކުމެފައެވެ.\nއިހަވަންދޫ ފެނަކައިގެ ތިން މުއައްޒަފަކު އެހެން ރަށްރަށަށް ބަދަލުކުރުމަށް ނިންމާފައިވާއިރު، އިއުލާން ނުކޮށް ކޮންޓްރެކްޓް އުސޫލުން4މުވައްޒަފެއްވަނީ އިހަވަންދޫ ފެނަކަ ބްރާންޗަށް ނަގާފައެވެ. މިހާރު ފެނަކައިން އާނމު އުސޫލެއްގެ ދަށުން ވަޒީފާތަކަށް ނަގަނީ ޖީސީއީ އޯލެވެލް ސެޓްފިކެޓް އޮންނަ މުވައްޒަފުންނަށް ވީނަމަވެސް މި ހަތަރު މުވައްޒަފުންގެ ތެރޭގައި ޖީސީއީ އޯލެވެލް ސެޓްފިކެޓްނެތް ފަރާތްތައްވެސް ހިމެނެއެވެ.


ސްޓެލްކޯ 200 ފޫޓު އެތެރަށް ޖެއްސުމުގެ މަޝްވަރާތައް ފައްޓަވާނެކަމަށް މޭޔަރ ވިދާޅުވެއްޖެ - Male' City Council\nސްޓެލްކޯ 200 ފޫޓު އެތެރަށް ޖެއްސުމުގެ މަޝްވަރާތައް ފައްޓަވާނެކަމަށް މޭޔަރ ވިދާޅުވެއްޖެ\nސްޓެލްކޯ 200 ފޫޓު އެތެރަށް ޖެއްސުމުގެ މަޝްވަރާތަށް ފައްޓަވާނެކަމަށް މާލޭ ސިޓީގެ މޭޔަރ ޑރ. މުޙައްމަދު މުޢިއްޒު ވިދާޅުވެއްޖެއެވެ. 25 އޯގަސްޓް 2021 ވަނަ ދުވަހު ބޭއްވުނު މާލޭ ސިޓީ ކައުންސިލްގެ4ވަނަ ދައުރުގެ 15 ވަނަ ރަސްމީ ޢާއްމު ޖަލްސާއަށް ފަހު ނޫސްވެރިންނާ ބައްދަލުކުރައްވައި މޭޔަރ ވިދާޅުވީ މިކަމަކީ އެއްދުވަހުން ދެދުވަހުން ކުރެވޭނެކަމެއް ނޫންކަމަށްވިއަސް އެކަމާބެހޭ މަޝްވަރާތައް ފައްޓަވައިގެން އެކަން ހާސިލްކުރެއްވުމަށް މަސައްކަތްކުރައްވާނެކަމަށެވެ.\n” އިންޖީނގެތަށް ހުންނަންޖެހޭނީ 200 ފޫޓު ދުރުގަ. އެހެންކަމުން ސްޓެލްކޯއާއެކު މަޝްވަރާތައް ފަށާނެ ކައުންސިލުން” މޭޔަރ ޑރ.މުހާއްމދު މުޢިއްޒު ވިދާޅުވިއެވެ.\nމޭޔަރ ވިދާޅުވީ ޤާނޫނުގައި ބުނަނީ ސިހްތިޞާސްގެ ސަރަޙައްދުގައި ފެނާއި ކަރަންޓާއި ނަރުދަމާގެ ޚިދުމަތް ދޭންވާނީ ކައުންސިލުން ކަމަށެވެ. އަދި ތިންވަނަ ފަރާތަކުން ޚިދުމަތް ދޭނަމަ އެކަމުގެ އެއްބަސްވުމެއް ކައުންސިލާއެކު ހަދަން ޖެހޭނަކަމަށެވެ. އެހެންކަމުން އެއްބަސްވުން ހެދުމުގެ މަސައްކަތް ކުރިއަށް ގެންދިއުމަށް ފަންނީ ގޮތުން މަސައްކްތް ކޮއްދޭނެ ފަރާތެއް ހޯދުމަށް މިހާރު ކައުންސިލުން ވަނީ އިޢޫލާންކޮށްފައެވެ. މިކަން ނިމުމުން އެއްބަސްވުން ހައްދަވާނެކަމަށް މޭޔަރ ވިދާޅުވިއެވެ.\nމޭޔަރ ޑރ.މުޢިއްޒު ވިދާޅުވީ މިކަންކަން ކުރެވިގެންދާއިރު ސްޓެލްކޯ 200 ފޫޓު ދުރަށް ޖެއްސުމުގެ މަޝްވަރަތައް ފަށާނެކަމަށެވެ. މިބާވަތުގެ ކަންކަން އެހާއަވަހަށް ނުވިކަމުގައި ވިއަސް މިކަން ކުރިއަށް ދާނެކަމަށް ވިދާޅުވިއެވެ. މި މަސައްކަތުގެ ދަށުން ސްޓެލްކޯގެ ބައެއް ޚިދުމަތްތައް މާލެއިން ބޭރަށް ދާންޖެހިދާނެކަން ހާމަކުރައްވައި ވިދާޅުވީ އެއީވެސް ކުރެވެން އޮތްކަމެއްކަމަށެވެ. ގްރޭޓަރ މާލޭ ސަޙައްދު ގުޅާލާއިރު ކަރަންޓްގެ ޚިދުމަތް ދިނުން އެހެން ތަނެއްގައި ހުރިކަމުގައި ވިއަސް ޚިދުތް ދެވޭނެކަމަށް މޭޔަރ ހާމަކުރެއްވިއެވެ.\nސްޓެލްކޯގެ ފަރާތުން ވަނީ، ކުޑަކުދިންގެ ބަގީޗާ ކޮއްޓާއި، ސްޓެލްކޯ އޮފީސްއިމާރާތް ހިމެނޭ ދޭތެރޭ އޮންނަ ކަށިމާ ހިނގުން ( ބްލޮކް ނަމްބަރ 349 ) އާއި ސްޓެލްކޯ ޕަވަރ ހައުސް ކޮއްޓާއި ކުޑަކުދިންގެ ބަގީޗާ އާއި ދޭތެރޭ ހުޅަނގުން އިރަށް އޮންނަ ފެންމީރު ހިނގުން ( ބްލޮކް ނަމްބަރ 348.347 ) ސްޓެލްކޯގެ ފަރާތުން ޢާއްމުންނަށް ނުހިނގޭ ފަދަ ގޮތަކަށް ބަންދުކޮށްފައެވެ. މިކަން ރަނގަޅުކޮށް ގޯޅިތަށް ހުޅުވާލުމަށް އެއްމަމަސްދުވަހުގެ މުއްދަތުދީ ސިޓީ ކައުންސިލުން ވަނީ ސްޓެލްކޯއަށް ސިޓީއަކުން އަންގާފައެވެ.


Supreme court fandiyaaru kamah Shujoon adhi Azmiralda ayyan kohfi\nއަޒްމިރާލްދާ އާއި ޝުޖޫން، ފަނޑިޔާރު ކަމަށް އައްޔަން ކުރެއްވުމަށްފަހު އެ ބޭފުޅުންނާ ރައީސް ބައްދަލު ކުރައްވަނީ --\nސުޕްރީމް ކޯޓުގެ ފަނޑިޔާރު ކަމަށް ފުރަތަމަ ފަހަރަށް އަންހެން ބޭފުޅުން އައްޔަން ކުރައްވައިފި އެވެ. އެ މަގާމަށް އައްޔަން ކުރައްވާފައިވަނީ ހައިކޯޓުގެ ކުރީގެ ފަނޑިޔާރު ޑރ. އަޒްމިރާލްދާ ޒާހިރާއި ސިވިލް ކޯޓުގެ ކުރީގެ ގާޒީ އާއިޝާ ޝުޖޫން އެވެ.\nދެ ބޭފުޅުން ވެސް ފަނޑިޔާރު ކަމުގެ ހުވާ ކުރައްވާފައިވަނީ މިއަދު ރައީސް އޮފީހުގައި ބޭއްވި ރަސްމިއްޔާތެއްގަ އެވެ. އެ ބޭފުޅުންނަށް ހުވާ ލައިދެއްވީ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ އެވެ. މަގާމު ލިޔުން ހަވާލު ކުރެއްވީ ރައީސް އިބްރާހިމް މުހައްމަދު ސޯލިހެވެ.\nޝުޖޫން އާއި އަޒްމިރާލްދާ ސުޕްރީމް ކޯޓުގެ ފަނޑިޔާރު ކަމަށް އައްޔަން ކުރުމަށް އެންމެ ފުރަތަމަ ރައީސް ސޯލިހު، ޖުޑީޝަލް ސާވިސް ކޮމިޝަން (ޖޭއެސްސީ)ގެ ލަފާއަށް އެދިވަޑައިގަތެވެ. ގާނޫނުގައިވާ ގޮތުން ސުޕްރީމް ކޯޓަށް އައްޔަން ކުރާ ފަނޑިޔާރުންގެ ލަފާ ރައީސްއަށް އަރުވަން ޖެހެނީ އެ ކޮމިޝަނުންނެވެ.\nއެގޮތުގެ މަތިން އެ ނަންތައް ބަލައިގަނެ، އިތުރު ބޭފުޅުންނަށް ޖޭއެސްސީއިން ފުރުސަތު ހުޅުވާލި އެވެ. އެ ފުރުސަތުގައި ހައިކޯޓުގެ ހަތަރު ފަނޑިޔާރަކު ކުރިމަތިލެއްވި އެވެ. ނަމަވެސް އިންޓަވިއުކުރުމަށްފަހު ޖޭއެސްސީއިން ވެސް ރައީސްއަށް ލަފާ އެރުވީ ޝުޖޫން އާއި އަޒްމިރާލްދާގެ ނަމެވެ.\nއެ ދެ ބޭފުޅުންނަށް ރައްޔިތުންގެ މަޖިލީހުން ރުހުން ދީފައިވަނީ އިއްޔެ އެވެ. އެއީ 62 މެންބަރުންގެ ވޯޓުންނެވެ. ވޯޓުގައި 64 މެންބަރުން ބައިވެރިވިއިރު ރުހުން ނުދޭން ވޯޓު ދެއްވީ އެންމެ މެންބަރެކެވެ.\nއަންހެން ބޭފުޅުން ސުޕްރީމް ކޯޓަށް އައްޔަން ކުރަން މަސައްކަތް ފެށުމުން ބައެއް ދީނީ ބޭފުޅުން ނުރުހުން ފާޅު ކުރި އެވެ. ނަމަވެސް މަޖިލިސް ގިނަ މެންބަރުން އަދި ބައެއް ދީނީ އިލްމްވެރިން ވެސް ވަނީ އެކަމަށް ތާއިދު ކުރައްވާފަ އެވެ. އޭގެ ތެރޭގައި ކުރީގެ ރައީސް މައުމޫން އަބްދުލްގައްޔޫމް ހިމެނެ އެވެ. އެމަނިކުފާނު ވަނީ އަންހެން ފަނޑިޔާރުން ހުއްދަވާ ގިނަ ސަބަބުތައް ދައްކަވާފަ އެވެ.\nއަޒްމިރާލްދާ އާއި ޝުޖޫން އައްޔަންކޮށްފައިވަނީ އާ މަޖިލީހުން ގާނޫނަށް ގެނައި އިސްލާހާ ގުޅިގެން ސުޕްރީމް ކޯޓުގެ ބެންޗަށް އިތުރުވި ދެ މަގާމަށެވެ. މިހާރު ވެސް ބެންޗުގެ އެއް މަގާމު ވަނީ ހުސްވެފަ އެވެ. އެއީ ފަނޑިޔާރު އަބްދުﷲ ދީދީ، އެ މަގާމުން މަޖިލީހުން ވަކިކުރުމާ ގުޅިގެންނެވެ. އެ މަގާމަށް ކުރިމަތިލުމުގެ ފުރުސަތު މިހާރު ޖޭއެސްސީއިން ވަނީ ހުޅުވާލާފަ އެވެ.\nޝުޖޫން، އިއްޔެ ހަމައަށް ހުންނެވީ އަލަށް އުފެއްދި ބާ ކައުންސިލްގެ އެކްސްކޯ މެންބަރެއްގެ ގޮތުގަ އެވެ. އޭނާ އިސްތިއުފާ ދެއްވީ ސުޕްރީމް ކޯޓުގެ ފަނޑިޔާރު ކަމަށް އޭނާގެ ނަމަށް މަޖިލީހުން ރުހުން ދިނުމުންނެވެ.\nސުޕްރީމް ކޯޓް ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + ޖޭއެސްސީ ޝަރުއީ ދާއިރާ ޝަރުއީ ދާއިރާ ރިފޯމް ކުރުން ޑރ. އަޒްމިރަލްދާ ޒާހިރު އައިޝާ ޝުޖޫން


HR Summit anna mahu\nއެޗްއާރު ސަމިޓް އަންނަ މަހު\nއުރީދޫގެ މެއިން ސްޕޮންސާއާއެކު، އެޗްއާރު ސަމިޓު އެންޑް އެކްސްޕޯ އަންނަ މަހު ދަރުބާރުގޭގައި ބާއްވަން ތައްޔާރު ވެއްޖެ އެވެ\nއެޗްއާރު މޯލްޑިވްސް އިން ބުނީ އަންނަ މަހުގެ ތިންވަނަ ދުވަހު ފަށާ "އެޗްއާރު ސަމިޓު އެންޑް އެކްސްޕޯ 2018" ގައި ރާއްޖޭގެ ހިއުމަން ރިސޯސް ދާއިރާ (އެޗްއާރު) ގައި މަސައްކަތް ކުރާ 150 އަށް ވުރެ ގިނަ މީހުން ބައިވެރިވާނެ ކަމަށެވެ.\nއެޗްއާރު މޯލްޑިވްސް އިން ބުނީ ޕެންޝަން އޮފީހާއި ވޯލްޑް އެޗްއާރުޑީ ކޮންގްރެސްގެ އެންޑޯޒްމަންޓާއެކު ބާއްވާ މި ސަމިޓުގައި ދެ ބައެއް އޮންނާނެ ކަމަށެވެ. މިގޮތުން ހާއްސަ ދެ ޕެނަލް ޑިސްކަޝަނެއް ވެސް އޮންނާނެ ކަމަށެވެ. މި ޕެނަލް ޑިސްކަޝަންތަކުގައި ރާއްޖެ އާއި ރާއްޖޭން ބޭރުގެ އެޗްއާރު ދާއިރާގެ ހަތް ތަޖުރިބާކާރުން ވާހަކަ ދައްކާނެ ކަމަށް އެޗްއާރު މޯލްޑިވްސްއިން ބުނެފައިވެ އެވެ.\nރާއްޖޭގެ ހިއުމަން ރިސޯސް ނުވަތަ މީހުން ބިނާ ކުރުމުގެ ދާއިރާ ކުރިއަރުވައި ދިވެހިންނަށް ހުރި ފުރުސަތުތައް އިތުރުކޮށްދީ، މި ދާއިރާގެ މީހުންގެ ހިޔާލު ބަދަލު ކުރުމަށް ބާއްވާ މި ސަމިޓުގައި މި ދާއިރާގެ މަޝްހޫރު ހުރިހާ މީހުން ބައިވެރިވާނެ އެވެ.\nއެޗްއާރު މޯލްޑިވްސް އިން ބުނި ގޮތުގައި "އެޗްއާރު ސަމިޓު އެންޑް އެކްސްޕޯ 2018" ގެ ރޭގަނޑު މި ދާއިރާގެ ފަރާތްތަކަށް ހާއްސަ އެވޯޑެއް ދިނުން ވެސް އޮންނާނެ ކަމަށެވެ. "50 މޯސްޓް ޓެލެންޓެޑް އެޗްއާރު ލީޑާސް" ހޮވަނީ އެ ކަމަށް ކަނޑައަޅާފައިވާ މެންބަރުންގެ ކޮމެޓީއެއްގެ ބެލުމުގެ ދަށުންނެވެ. މިދިޔަ މަހުގެ ނިޔަލަށް ކުރިމަތިލާން ހުޅުވައިލުމުން މި އެވޯޑަށް 160 ފަރާތަކުން ކުރިމަތިލި އެވެ. މި އެވޯޑު ދޭނީ އޭބީސީޑީ ތަރުތީބުން ކަމަށް އެޗްއާރު މޯލްޑިވްސްއިން ބުނެފައިވެ އެވެ.